സംഘടാനാ രംഗത്തും പ്രായപരിധി ശക്തമായി നടപ്പിലാക്കാന് സിപിഐഎം; വനിതാ പ്രാതിനിധ്യത്തിനും മുന്‍ഗണന\n27 Jun, 2021, 10:29 am\nതിരുവനന്തപുരം: തെരഞ്ഞെടുപ്പില് മത്സരിക്കുന്നതിന് ടേം വ്യവസ്ഥകള് ശക്തിപ്പെടുത്തിയതിന് പിന്നാലെ സംഘടനാ രംഗത്തും പ്രായപരിധി ശക്തമായി നടപ്പിലാക്കാന് സിപിഐഎം. ഏരിയാ കമ്മിറ്റി മുതല് സംസ്ഥാന കമ്മിറ്റിവരെ പ്രായപരിധി ശക്തമായി നടപ്പിലാക്കാനാണ് ആലോചന.\nകേന്ദ്ര കമ്മിറ്റി അംഗങ്ങള്‍ക്ക് ഇളവുകള് നല്‍കിയേക്കും. കമ്മിറ്റികളില് വനിതാ പ്രാതിനിധ്യം ഉയര്‍ത്തുന്നതിലും മാര്‍ഗനിര്‍ദേശം കൊണ്ടുവരും.\nകഴിഞ്ഞ സമ്മേളനത്തില് സിപിഐം പ്രായപരിധി കൊണ്ടുവന്നിരുന്നെങ്കിലും ചില നേതാക്കള്‍ക്ക് ഇളവുകള് നല്‍കുകയായിരുന്നു. സെക്രട്ടറിമാര്‍ക്ക് മുന്ന് ടേം കാലാവധിയില് മാറ്റമുണ്ടാകില്ല.\nപശ്ചിമ ബംഗാളില് ഉള്‍പ്പെടെയുള്ള നേതൃത്വ പ്രതിസന്ധികളെ കണക്കിലെടുത്താണ് യുവജനങ്ങള്‍ക്ക് കൂടുതല് അവസരം നല്‍കണമെന്ന് സിപിഐഎം തീരുമാനിക്കുന്നത്. നിയമസഭാ തെരഞ്ഞെടുപ്പില് മുതിര്‍ന്ന നേതാക്കള്‍ക്ക് പോലും പാര്‍ട്ടി ഇളവുകള് നല്‍കിയിരുന്നില്ല.\nമന്ത്രിമാരാകുന്നതിലും ടേം വ്യവസ്ഥകള് ശക്തമായി പാലിക്കുന്നതിന്റെ ഭാഗമായി മുന് ആരോഗ്യമന്ത്രി കെ.കെ ശൈലജയ്ക്കും രണ്ടാമത് മന്ത്രി സ്ഥാനം നല്‍കിയിരുന്നില്ല. ഇത് വലിയ വിമര്‍ശനങ്ങള്‍ക്ക് വഴിവെച്ചിരുന്നു. കേന്ദ്ര കമ്മിറ്റി അംഗമെന്ന നിലയില് മുഖ്യമന്ത്രി പിണറായി വിജയന് മാത്രമാണ് ഇളവ് നല്‍കിയത്.


ഗള്‍ഫില് കൊവിഡ് ബാധിച്ച് ചികിത്സയിലായിരുന്ന ഒരു മലയാളി കൂടി മരിച്ചു | indian expatriate from kollam kerala died in saudi arabia due to covid\nRiyadh Saudi Arabia, First Published 4, Aug 2020, 2:58 PM\nകൊവിഡ് പോസിറ്റീവാണെന്ന് സ്ഥിരീകരിച്ചതിനാൽ രണ്ടാഴ്ചയായി ബുറൈദ സെൻട്രൽ ആശുപത്രിയിൽ ചികിത്സയിലായിരുന്നു. അസുഖം മൂർഛിച്ചതിനെതുടർന്ന് രണ്ടു ദിവസം മുമ്പ് വെന്റിലേറ്ററിലേക്ക് മാറ്റുകയായിരുന്നു. ഞായറാഴ്ച രാത്രിയാണ് മരണം സംഭവിച്ചത്.\nറിയാദ്: കൊവിഡ് ബാധിച്ച് കൊല്ലം സ്വദേശി സൗദി അറേബ്യയിലെ ഖസിം പ്രവിശ്യയിൽ മരിച്ചു. ബുറൈദയിൽ നിന്നും 250 കിലോമീറ്റർ അകലെയുള്ള ദറഇയയിൽ വർക് ഷോപ്പ് ജീവനക്കാരനായ കൊല്ലം അഞ്ചാലുംമൂട് വെട്ടുവിള സ്വദേശി താനിമൂല വയലിൽവീട് അഴകേശൻ (57) ആണ് മരിച്ചത്.\n35 വർഷമായി പ്രവാസിയായിരുന്ന അദ്ദേഹത്തിന് കൊവിഡ് പോസിറ്റീവാണെന്ന് സ്ഥിരീകരിച്ചതിനാൽ രണ്ടാഴ്ചയായി ബുറൈദ സെൻട്രൽ ആശുപത്രിയിൽ ചികിത്സയിലായിരുന്നു. അസുഖം മൂർഛിച്ചതിനെതുടർന്ന് രണ്ടു ദിവസം മുമ്പ് വെന്റിലേറ്ററിലേക്ക് മാറ്റുകയായിരുന്നു. ഞായറാഴ്ച രാത്രിയാണ് മരണം സംഭവിച്ചത്.\nഭാര്യ: ഉഷ, മക്കൾ: അതീഷ്, അനീഷ്. സഹോദരൻ ശിവൻകുട്ടിയും ദറഇയയിൽ ജോലി ചെയ്യുകയാണ്. ബുറൈദ കെ.എം.സി.സി വെൽഫെയർ വിങ് പ്രവർത്തകരായ ഫൈസൽ ആലത്തൂർ, സക്കീർ മാടാല എന്നിവരാണ് മരണാന്തര നടപടിക്രമങ്ങൾ പൂർത്തീകരിക്കുന്നതിനായി രംഗത്തുള്ളത്.\nLast Updated 4, Aug 2020, 4:24 PM


കരുണാനിധിക്ക് മറീനാബീച്ചില് അന്ത്യവിശ്രമത്തിന് അനുമതി.ഡിഎംകെയുടെ ഹര്‍ജി മദ്രാസ് ഹൈക്കോടതി അംഗീകരിച്ചു | Daily Indian Herald\nകരുണാനിധിക്ക് മറീനാബീച്ചില് അന്ത്യവിശ്രമത്തിന് അനുമതി.ഡിഎംകെയുടെ ഹര്‍ജി മദ്രാസ് ഹൈക്കോടതി അംഗീകരിച്ചു\nചെന്നൈ: തമിഴ്നാട് മുന് മുഖ്യമന്ത്രിയും ഡിഎംകെ നേതാവുമായ എം. കരുണാനിധിക്ക് മറീന ബീച്ചില് അന്ത്യവിശ്രമ സ്ഥലം അനുവദിച്ചു. ഡിഎംകെയുടെ ഹര്‍ജി മദ്രാസ് ഹൈക്കോടതി അംഗീകരിച്ചുകൊണ്ടാണ് വിധി . ഗാന്ധി മണ്ഡപത്തില് സ്ഥലം നല്‍കണമെന്ന സംസ്ഥാന സര്‍ക്കാരിന്റെ ആവശ്യം കോടതി തള്ളുകയായിരുന്നു. അണ്ണാ സമാധിക്ക് സമീപമായിരിക്കും കരുണാനിധിയുടെ സംസ്കാരം. മറീന ബീച്ചില് സുരക്ഷ ശ്കതമാക്കിയിട്ടുണ്ട്. ഹൈക്കോടതി ആക്ടിംഗ് ചീഫ് ജസ്റ്റിസ് ഹുലുവാദി ജി. രമേശ്, ജസ്റ്റിസ് സുന്ദര് എന്നിവരടങ്ങിയ ബെഞ്ചിന്റെതാണ് വിധി.\nഇന്നലെ വാദം മുഴുവനാക്കാന് കഴിയാത്തതിനെ തുടര്‍ന്ന് തര്‍ക്കത്തിലെ വാദം കേള്‍ക്കല് ഇന്ന് രാവിലെ പുനരാരംഭിക്കാന് കോടതി തീരുമാനിക്കുകകയായിരുന്നു. തര്‍ക്കവുമായി ബന്ധപ്പെട്ട ആരോപണങ്ങള്‍ക്ക് മറുപടി നല്‍കാന് സര്‍ക്കാര് കൂടുതല് സമയം ആവശ്യപ്പെട്ടതിനെത്തുടര്‍ന്നാണ് ഇന്നലെ വാദം മുഴുവനാക്കാതെ കോടതി പിരിഞ്ഞത്.അതിനിടെ കരുണാനിധിയെ മറീനാബീച്ചില് സംസ്‌ക്കരിക്കുന്നതിനെതിരെ സമര്‍പ്പിച്ച ഹര്‍ജികളെല്ലാം പിന്‍വലിച്ചിരുന്നു. ആറ് ഹര്‍ജികളാണ് ഹൈക്കോടതിയില് സമര്‍പ്പിക്കപ്പെട്ടിരുന്നത്. ഹര്‍ജികള് പിന്‍വലിച്ചതോടെ ഉത്തരവ് ഉടന് പുറപ്പെടുവിക്കാമെന്ന് ചീഫ് ജസ്റ്റിസ് എച്ച്.ജി. രമേഷ് പറഞ്ഞിരുന്നു.\nമുഖ്യമന്ത്രിയായിരിക്കെ മരിച്ചവര്‍ക്ക് മാത്രം മറീനാബീച്ചില് സ്ഥലം അനുവദിക്കാന് പറ്റുകയുള്ളൂവെന്നാണ് സര്‍ക്കാര് നിലപാട്. മറീന ബീച്ചിന് പകരം ഗിണ്ടിയിലെ ഗാന്ധി മണ്ഡപത്തിന് സമീപം രണ്ടേക്കര് സ്ഥലം അനുവദിക്കാമെന്നാണ് സര്‍ക്കാര് നിലപാട്. സ്ഥലം അനുവദിക്കുന്നത് തീരദേശ സംരക്ഷണ നിയമത്തിന്റെ ലംഘനമാണെന്നും സര്‍ക്കാര് പറഞ്ഞിരുന്നു. ആര്.എസ്.എസും ഡി.എം.കെയ്ക്ക് എതിരായ നിലപാടുമായി രംഗത്തു വന്നിരുന്നു.ഹര്‍ജികള് പിന്‍വലിച്ചതിന് പിന്നില് രാഷ്ട്രീയ നാടകമാണെന്നാണ് സര്‍ക്കാര് കോടതിയില് പറഞ്ഞിരുന്നു. കരുണാനിധി മുഖ്യമന്ത്രിയായിരുന്നപ്പോള് ജാനകി രാമചന്ദ്രന് മറീനയില് സംസ്‌കാര അനുമതി നിഷേധിച്ചുവെന്നും സര്‍ക്കാര് കോടതിയെ അറിയിച്ചിട്ടുണ്ട്.\nസംസ്‌കാരത്തെ ചൊല്ലി പ്രകോപനം ഉണ്ടാക്കരുതെന്ന് ഡി.എം.കെ അണികള്‍ക്ക് നിര്‍ദേശം നല്‍കിയിരുന്നു. എന്നാല് ഹൈക്കോടതി വിധി പ്രതികൂലമായെങ്കില് സുപ്രീം കോടതിയെ സമീപിക്കുമെന്നും ഡി.എം.കെ നേതൃത്വം വ്യക്തമാക്കിയിരുന്നു.സമാധിസ്ഥലവുമായി ബന്ധപ്പെട്ട തര്‍ക്കത്തില് ഡി.എം.കെയുടെ പക്ഷം പിടിച്ചു കൊണ്ട് തൃണമൂല് നേതാവ് മമതാ ബാനര്‍ജി, കോണ്‍ഗ്രസ് അധ്യക്ഷന് രാഹുല് ഗാന്ധി, സി.പി.ഐ.എം ജനറല് സെക്രട്ടറി സീതാറാം യെച്ചൂരി എന്നിവര് മുന്നോട്ടുവന്നതോടെ സര്‍ക്കാര് പ്രതിരോധത്തിലായിരുന്നു. ചെന്നൈയിലെ കരുണാനിധിയുടെ വസതിയിലെത്തിയാണ് മമത ഡി.എം.കെ ആവശ്യത്തിന് പിന്തുണ പ്രഖ്യാപിച്ചത്.\nമറീനാ ബീച്ചില് രാഷ്ട്രീയ നേതാക്കളെ സംസ്‌ക്കാരിക്കുന്നതിനായി സ്ഥലം അനുവദിക്കുന്നതിനെതിരെ ആറ് ഹര്‍ജികളാണ് ഹൈക്കോടതിയിലെത്തിയിരുന്നത്. ഹര്‍ജികള് പിന്‍വലിച്ചതോടെയാണ് വിധി ഡിഎംകെയ്ക്ക് അനുകൂലമായത്. മുഖ്യമന്ത്രിയായിരിക്കെ മരിച്ചവര്‍ക്ക് മാത്രമാണ് മറീനാ ബീച്ചില് സംസ്‌കാരത്തിനായി സ്ഥലം അനുവദിക്കുന്നതെന്നാണ് സംസ്ഥാന സര്‍ക്കാര് കോടതിയെ അറിയിച്ചിരുന്നത്. കരുണാനിധി മുഖ്യമന്ത്രിയായിരുന്നപ്പോള് എംജിആറിന്റെ ഭാര്യയും മുന് മുഖ്യമന്ത്രിയുമായ ജാനകി രാമചന്ദ്രന്റെ മൃതദേഹം സംസ്‌കരിക്കാന് അനുവദിച്ചിരുന്നില്ല. മുന് മുഖ്യമന്ത്രിമാരെ ഇവിടെ സംസ്‌കരിക്കില്ലെന്ന് കരുണാനിധിക്ക് അറിയാമായിരുന്നാലാണിതെന്നും സര്‍ക്കാര് കോടതിയില് നിലപാടെടുത്തു. എന്നാല് ഹര്‍ജികള് പിന്‍വലിച്ചതിനാല് വിധി ഡിഎംകെയ്ക്ക് അനുകൂലമാകുകയായിരുന്നു.\nകലൈഞ്ജര്‍ക്ക് നിറകണ്ണുകളോടെ അന്ത്യോപചാരമര്‍പ്പിച്ചു ‘ഒരിക്കല് കൂടി ഞാന് അപ്പാ എന്ന് വിളിച്ചോട്ടേ’…. കരുണാനിധിയുടെ സംസ്‌കാരം; എതിര് ഹര്‍ജികള് പിന്‍വലിച്ചു കരുണാനിധിക്ക് അന്തിമോപചാരം അര്‍പ്പിക്കാനെത്തിയ എടപ്പാടിക്കെതിരെ പ്രതിഷേധം കരുണാനിധിയുടെ മരണത്തില് വിദ്വേഷ പ്രചരണവുമായി മോഹന്‍ദാസ്; ആര്.എസ്.എസിനെതിരെ പൊങ്കാലയുമായി മലയാളികള്\nഅന്ന് അടൂര് ഭാസിക്കെതിരെ തുറന്നു പറച്ചില് നടത്തി, പരാതികള് കൊടുത്തു; ഇന്ന് തുറന്നു പറയുന്നവര്‍ക്കെതിരെ നില്‍ക്കുന്നു..കെപിഎസി ലളിത കഴിഞ്ഞ കാലം മറന്നുവോ?\nമഞ്ജു വാര്യര് എവിടെ? ഡബ്ല്യുസിസിയുടെ പത്ര സമ്മേളനത്തില് മഞ്ജു പങ്കെടുക്കാത്തതെന്ത്?\nമഹാരാഷ്ട്രയില് മദ്യം ഇനി വീട്ടിലെത്തും\nമല ചവിട്ടാൻ കണ്ണൂർകാരികൾ എത്തുന്നത് പുരുഷ വേഷത്തിൽ;പമ്പയിൽ യുവതികളേ തടയാൻ ചാവേറുകൾ രംഗത്ത്\nശരീരം തളര്‍ന്ന അച്ഛനെ ഉപേക്ഷിച്ച് അമ്മ പോയി; അച്ഛനുകൂട്ടായി ആറുവയസുകാരി\nമീ ടൂ; ഹിന്ദു റസിഡന്റ് എഡിറ്റര് ഗൗരിദാസന് നായര് രാജിവെച്ചു\nകുഞ്ഞിനേ വേണ്ടാ; പെറ്റ കുഞ്ഞിനെ അമ്മ ആശുപത്രിയിൽ ഏല്പ്പിച്ച് കടന്നു കളഞ്ഞു\nഡോക്ടറോടും നഴ്സിനോടും അപമര്യാദയായി പെരുമാറി, ഭീഷണിപ്പെടുത്തലും; കനയ്യ കുമാറിനെതിരെ കേസ്\nമീ ടൂ; മലയാളത്തില് ആദ്യ നടപടി, ആരോപണവിധേയനായ പ്രൊഡക്ഷന് അസിസ്റ്റന്റിനെ ഫെഫ്ക സസ്‌പെന്റ് ചെയ്തു\nകൊല്ലം ബീച്ചിന് സമീപം വന്നതിന് സിസിടിവി തെളിവ്; തിരോധാനത്തില് ദുരൂഹതയേറുന്നു; ഷബ്‌ന എവിടെപ്പോയി? വഴിമുട്ടി അന്വേഷണം…\nമുകേഷിന്റെ ഭീഷണി ഭയന്ന് ചിത്രത്തില് നിന്നും പിന്മാറി!!! ഞെട്ടിക്കുന്ന വെളിപ്പെടുത്തലുമായി ഷമ്മി തിലകന്\nഭാര്യയെ തുറിച്ച് നോക്കിയ മുന് ഭര്‍ത്താവിന് ക്രൂരമര്‍ദ്ദനം…\nപതിനെട്ടാം പടിക്ക് മുന്നിലെ നൃത്തം; വിശദീകരണവുമായി സുധാ ചന്ദ്രന്….\nഡബ്ല്യുസിസിയുടെ ഫേസ്ബുക്ക് പേജ് കൈകാര്യം ചെയ്യുന്ന സംഗീത പറഞ്ഞത്; പത്രക്കാരെ സ്തബ്ദരാക്കിയ വെളിപ്പെടുത്തല്\nറോഡ് സുരക്ഷാ സന്ദേശവുമായി നടന് ജഗതി ശ്രീകുമാര് പൊതുവേദിയില്\nകോണ്‍ഗ്രസ് നേതാക്കള്‍ക്കെതിരെ സരിത എസ്.നായര് പ്രത്യേകം നല്‍കിയ ബലാല്‍സംഗ പരാതികളില് കേസെടുത്തേക്കും\nമോഷ്ടിച്ച ലോറിയുമായി പതിനാലുകാരന് കറങ്ങി നടന്നത് രണ്ട് ദിവസം…\nബിഷപ്പ് ഡോ: കെ പി യോഹന്നാന് ഇനി അറിയപ്പെടുക മാര് അത്തനേഷ്യസ് യോഹാന്\nപോള് ആറാമന് മാര്‍പാപ്പ,റൊമേറോ എന്നിവരടക്കം7പേരെ ഫ്രാന്‍സിസ് മാര്‍പാപ്പ വിശുദ്ധ പദവിയിലേക്കുയര്‍ത്തി\nനടിമാര് മനസ് തുറന്നാല് ദന്തഗോപുരങ്ങള് തകര്‍ന്നു വീഴും!.ഉണ്ണിക്കൃഷ്ണനെതിരേ പോലീസ് കേസെടുക്കണമെന്നും ലിബര്‍ട്ടി ബഷീര്


രാജ്യത്തെ കൊവിഡ് പ്രതിദിന വർധനവ് അരലക്ഷം പിന്നിട്ടു, 775 മരണം; കണക്കുകളിൽ വിറങ്ങലിച്ച് രാജ്യം | Metro Journal Online\nരാജ്യത്തെ കൊവിഡ് പ്രതിദിന വർധനവ് അരലക്ഷം പിന്നിട്ടു, 775 മരണം; കണക്കുകളിൽ വിറങ്ങലിച്ച് രാജ്യം\n30th July 2020 MJ News Desk ഇന്ത്യ, കൊവിഡ്\nരാജ്യത്ത് ഇതാദ്യമായി കൊവിഡ് പ്രതിദിന വർധനവ് അരലക്ഷം പിന്നിട്ടു. കഴിഞ്ഞ 24 മണിക്കൂറിനിടെ 52,123 പേർക്കാണ് കൊവിഡ് സ്ഥിരീകരിച്ചത്. 775 പേർ ഈ സമയത്തിനുള്ളിൽ മരിച്ചു. ഇതോടെ കൊവിഡ് ബാധിതരുടെ എണ്ണം 15,83,792 ആയി ഉയർന്നു\n5,28,242 പേരാണ് ചികിത്സയിൽ കഴിയുന്നത്. 34,968 പേർ ഇതിനോടകം മരിച്ചു. അതേസമയം രോഗമുക്തി നേടിയവരുടെ എണ്ണം വർധിക്കുന്നത് ആശ്വാസകരമാണ്. പത്ത് ലക്ഷത്തിലധികം പേർ ഇതിനോടകം കൊവിഡ് മുക്തരായി. ആരോഗ്യ മന്ത്രാലയ്തിന്റെ കണക്കുകൾ പ്രകാരം 10,20,582 പേരാണ് രോഗമുക്തി നേടിയത്. 64.43 ശതമാനമാണ് രോഗമുക്തി നിരക്ക്.\nമഹാരാഷ്ട്ര, കർണാടക, ആന്ധ്രപ്രദേശ്, തമിഴ്‌നാട് എന്നീ സംസ്ഥാനങ്ങളിലാണ് രോഗവ്യാപനം നിലവിൽ രൂക്ഷമായി തുടരുന്നത്. ഉത്തർപ്രദേശിൽ പ്രതിദിന വർധനവ് മൂവായിരം കടന്നു. ബംഗാളിലും ബീഹാറിലും രണ്ടായിരത്തിലേറെ പേർ വീതമാണ് ദിനംപ്രതി കൊവിഡ് ബാധിതരാകുന്നത്.\nഅമേരിക്ക നേരിട്ട കൊവിഡ് രൂക്ഷതയിലേക്കാണ് ഇന്ത്യയും കടന്നു ചെല്ലുന്നത്. യുഎസിലാണ് ഇതിന് മുമ്പ് പ്രതിദിന വർധനവ് അമ്പതിനായിരം കടന്നത്. സമാനമായ സ്ഥിതിയിലേക്കാണ് ഇന്ത്യയും എത്തിയിരിക്കുന്നത്.\n← നിങ്ങള് കരുതും താരനാണ് പ്രശ്നക്കാരനെന്ന്, പക്ഷേ യഥാര്‍ത്ഥ ‘വില്ലന്’ മറ്റൊരാളാണ്!\nനാലര കിലോ സ്വർണം, 600 കിലോ വെള്ളി, പതിനായിരം സാരികൾ; ജയലളിതയുടെ വേദനിലയത്തിൽ നിന്നുള്ള വസ്തുക്കളുടെ കണക്ക് →\nGallery image with caption: 24 മണിക്കൂറിനിടെ 53,601 പേർക്ക് കൂടി കൊവിഡ്, 871 മരണം; രാജ്യത്ത് രോഗവ്യാപനം രൂക്ഷമായി തുടരുന്നു 11th August 2020\nGallery image with caption: രാജ്യത്ത് കൊവിഡ് മരണം 40,000 പിന്നിട്ടു; 24 മണിക്കൂറിനിടെ 56,282 പേർക്ക് കൂടി രോഗബാധ 6th August 2020\nGallery image with caption: 24 മണിക്കൂറിനിടെ 52,000 പേർക്ക് കൂടി കൊവിഡ്, 803 മരണം; രാജ്യത്ത് അറുതിയില്ലാതെ കൊവിഡ് വ്യാപനം 4th August 2020\nShare with your friendsപ്രശസ്ത മിമിക്രി താരവും മാരുതി കാസറ്റ് ഉടമയുമായ കലാഭവന് കബീര് അന്തരിച്ചു. ചൊവ്വാഴ്ച വൈകീട്ട് ഷട്ടില് കളിക്കുന്നതിനിടെ തളര്‍ന്നു വീഴുകയായിരുന്നു. തൃശൂര് ഇരിങ്ങാലക്കുട


വിവാഹ ചടങ്ങുകള് രോഗവ്യാപന കേന്ദ്രമാകുന്നു; കാസര്‍ഗോട്ടെ വിവാഹ ചടങ്ങിനിടെ രോഗം വ്യാപിച്ചത് 16 പേര്‍ക്ക് | Azchavattom Online USA\nവിവാഹ ചടങ്ങുകള് രോഗവ്യാപന കേന്ദ്രമാകുന്നു; കാസര്‍ഗോട്ടെ വിവാഹ ചടങ്ങിനിടെ രോഗം വ്യാപിച്ചത് 16 പേര്‍ക്ക്\nPosted by George Kakkanatt | Jul 29, 2020 | Kerala\nകാസര്‍ഗോഡ് ജില്ലയില് വീണ്ടും വിവാഹ ചടങ്ങിനിടെ കോവിഡ് വ്യാപനം. ചടങ്ങില് സംബന്ധിച്ച 16 പേര്‍ക്ക് വൈറസ് ബാധ കണ്ടെത്തി. തൃക്കരിപ്പൂര് പഞ്ചായത്തിലെ കൈക്കോട്ട് കടവിലാണ് നിയന്ത്രണങ്ങള് ലംഘിച്ച് വിവാഹം നടന്നത്.\nഈ മാസം 8ാം തീയ്യതി നടന്ന വിവാഹത്തില് പങ്കെടുത്തവര്‍ക്കാണ് രോഗം സ്ഥിരീകരിച്ചത്. ആദ്യം നാലുപേര്‍ക്കാണ് രോഗം ബാധിച്ചത്. ചടങ്ങില് പങ്കെടുത്തവരും ബന്ധുക്കളും ഉള്‍പ്പെടെ 16 പേര്‍ക്കാണ് പോസിറ്റീവായത്. കൂടുതല് പേരില് രോഗ ബാധയുണ്ടാകാനാണ് സാധ്യതയെന്ന് അരോഗ്യ അധികൃതര് പറഞ്ഞു. ചടങ്ങില് നൂറിലധികം പേര് പങ്കെടുത്തായാണ് വിവരം. കൈക്കോട്ട് കടവ്, ഉടുമ്ബുന്തല, പടന്ന എന്നിവിടങ്ങിലുള്ള ആളുകളാണ് പങ്കെടുത്തത്. കോവിഡ് വ്യാപനത്തെ തുടര്‍ന്ന് പടന്ന പഞ്ചായത്തില് വെള്ളി, ശനി, ഞായര് ദിവസങ്ങളില് ലോക്ക്ഡൗണ് പ്രഖ്യാപിച്ചു. ഇന്ന് ചേര്‍ന്ന പഞ്ചായത്ത് ഭരണസമിതി യോഗത്തിലാണ് തീരുമാനം.\nകൂടാതെ ഇന്ന് അര്‍ധ രാത്രി മുതല് ചന്തേര പോലീസ് സ്‌റ്റേഷന് പരിധിയില് ജില്ലാ കളക്ടര് ഡോ. ഡി സജിത് ബാബു നിരോധനാജ്ഞ പ്രഖ്യാപിച്ചു. പരിധിയില് എല്ലാ ഓട്ടോ ടാക്‌സി എന്നീ പൊതു ഗതാഗത സംവിധാനങ്ങള് ഈ പ്രദേശങ്ങളില് നിരോധിച്ചു. ആളുകള് കൂട്ടം കൂടരുത്. നിരോധനാജ്ഞ പ്രഖ്യാപിച്ച മേഖലയില് എല്ലാ കടകളും രാവിലെ 11 മുതല് വൈകീട്ട് അഞ്ചു വരെ മാത്രമേ പ്രവര്‍ത്തിക്കാന് അന്നു മതി നല്‍കൂവെന്നും നിര്‍ദേശം നല്‍കി.\nകോവിഡ് വ്യാപനം കൈക്കോട്ടുകടവില് സമ്ബര്‍ക്കംവഴി വര്‍ധിച്ചുവരുന്ന സാഹചര്യത്തില് ഇനിയൊരു അറിയിപ്പ് ഉണ്ടാകുന്നതുവരെ കൈക്കോട്ടുകടവ് മുസ്‌ലം ജമാഅത്ത് കമ്മിറ്റിയുകീഴിലുള്ള മുഴുവന് പള്ളികളിലും ജമാഅത്ത് നിസ്‌കാരത്തിന് നിയന്ത്രണം ഏര്‍പ്പെടുത്തിയതായി ഭാരവാഹികള് അറിയിച്ചു. നമസ്‌കാരവും ഇനി ഒരു അറിയിപ്പുണ്ടാകുന്നതുവരെ മറ്റ് നമസ്‌കാരങ്ങളും എല്ലാവരും അവരവരുടെ വീടുകളില്‍നിന്നുതന്നെ നടത്തണമെന്നും അഭ്യര്‍ഥിച്ചു. നേരത്തെ ചെങ്കള പഞ്ചായത്തിലെ മൂന്നാം വാര്‍ഡില് കോവിഡ് പ്രോട്ടോകോള് ലംഘിച്ച് നടന്ന വിവാഹത്തില് പങ്കെടുത്ത 43 പേര്‍ക്ക് രോഗം സ്ഥിരീകരിച്ചിരുന്നു. സംഭവത്തില് ഗൃഹനാഥനെതിരെ പോലീസ് പോലീസ് കേസെടുത്തിരുന്നു.\nPreviousതലസ്ഥാനത്ത് പതിനാറുപേര്‍ക്ക് കൊവിഡ്: രണ്ട് ഡോക്ടര്‍മാര്‍ക്കും രോഗബാധ\nNext1653 പേര്‍ക്ക് കൂടി ഒമാനില് രോഗമുക്തി


നായിലും നാണം കെട്ടു വാലാട്ടി, ചവിട്ടുന്ന ബ്രാഹ്മണപാദം നക്കുന്നാഹന്ത ദയനീയം! |\nPosted By: news_reporter November 19, 2018\nഅയിത്തോച്ചാടന പ്രമേയം പാസാക്കിയ കാക്കിനട കോൺഗ്രസ്സ് സമ്മേളനത്തിൽ പോലും രണ്ടു തരം ഭോജനശാലകൾ ആയിരുന്നു.വെജിറ്റേറിയൻ നോൺ വെജിറ്റേറിയൻ അല്ല;ബ്രാഹ്‌മണ അബ്രാഹ്‌മണ ഭോജന ശാലകൾ ആയിരുന്നു.അതിൽ ബ്രാഹ്‌മണ ഭോജന ശാലയിൽ നിന്നും ഗാന്ധിജിക്കു പോലും ഭക്ഷണം ലഭിക്കുമായിരുന്നില്ല.നെഹ്‌റു ബ്രാഹ്മണ ഭോജന ശാലയിൽ നിന്നും ഗാന്ധിജി അബ്രാഹ്മണ ഭോജന ശാലയിൽ നിന്നും ആണ് ഭക്ഷണം കഴിച്ചിരുന്നത്.ഇതിലൊന്നും ഒരു കുഴപ്പവും കണ്ടിരുന്ന ആൾ ആയിരുന്നില്ല ഗാന്ധി.(ടി കെ മാധവൻ അവതരിപ്പിക്കുകയും ഇന്ത്യൻ സ്വാതന്ത്ര്യ സമര ചരിത്രത്തിലെ ഇതിഹാസങ്ങളിൽ ഒരാളായിരുന്ന അന്നത്തെ കോൺഗ്രസ്സ് പ്രസിഡന്റ് മൗലാനാ മുഹമ്മദലി പിന്താങ്ങുകയും ചെയ്ത പ്രമേയം ഗത്യന്തരം ഇല്ലാതെ അന്നത്തെ കോൺഗ്രസ്സ് നേതൃത്വം അംഗീകരിക്കുകയായിരുന്നു എന്നതാണ് യദാർത്ഥ ചരിത്രം)\nവൈക്കം സത്യാഗ്രഹ പന്തൽ സന്ദർശിക്കാൻ എത്തിയ ഗാന്ധിജി ശിവഗിരിയിൽ എത്തിയതും പ്രസിദ്ധമായ ഗുരു ഗാന്ധി സംവാദവും കേരളത്തിന്റെ ചരിത്രമാണല്ലോ?എന്നാൽ ശിവഗിരിയിൽ നിന്ന് ഗാന്ധിജി നേരെ പോയത് കന്യാകുമാരി ക്ഷേത്രത്തിലേക്കാണ്.അവിടെ പക്ഷെ അബ്രാഹ്മണൻ ആയ ഗാന്ധിയെ അന്ന് പ്രവേശിപ്പിച്ചില്ല എന്നത് തമിഴ്നാടിന്റേയും(അന്നത്തെ തിരുവിതാംകൂറിന്റെയും ചരിത്രം കൂടിയാണ്)അതിൽ പ്രതിഷേദ്ധിക്കാതെ ബ്രാഹ്‌മണ വിധേയത്വം പ്രകടിപ്പിച്ചു നിശബ്ദത പാലിച്ച ഗാന്ധിജിയെ വിമർശിച്ചുകൊണ്ട് സഹോദരൻ അയ്യപ്പൻ”സഹോദരൻ ” പത്രത്തിൽ എഴുതിയ ഗാന്ധി സന്ദേശം എന്ന കവിതയാണ് ഇത്.\nബ്രാഹ്മണനല്ലാത്തതു കൊണ്ട് സാക്ഷാൽ ഗാന്ധിയെപ്പോലും കന്യാകുമാരി ക്ഷേത്രത്തിലെ ശ്രീകോവിലിൽ കടക്കാൻ അനുവദിക്കാതെ ബ്രാഹ്മണാധിപത്യത്തിനു വിധേയമാകുന്ന അവസ്ഥയെ നിശിതമായി വിമർശിക്കുകയാണ് സഹോദരൻ അയ്യപ്പൻ ഈ കവിതയിൽ. സ്വന്തം വിലങ്ങിനെ സ്നേഹിക്കുന്ന അടിമയെപ്പോലും ലജ്ജിപ്പിക്കുന്ന പ്രവൃത്തികളാണിവ. മതത്തിനു വേണ്ടി മനഷ്യൻ ആയുസ്സ് കളയേണ്ട കാര്യമില്ല. മതം മനുഷ്യനുവേണ്ടിയാണ്; മനുഷ്യൻ മതത്തിനു വേണ്ടിയല്ല. മനുഷ്യസമൂഹത്തിന് ഗുണം ചെയ്യുന്ന മതത്തെയാണ് വിവേകശാലികൾ സ്വീകരിക്കേണ്ടതെന്നും കവി ഉൽബോധിപ്പിക്കുന്നു. അനാചാര സംരക്ഷണ നാമജപ കാലത്ത് പുനർവായന അർഹിക്കുന്ന ഒരുകവിതയാണ് ഇത്.\n———————–ഹിന്ദു ഉണരാതെ നോക്കുക !\n====== ഗാന്ധി സന്ദേശം ======\n—— സഹോദരൻ അയ്യപ്പൻ ——\nതീർന്നിടാൻ സത്യാഗ്രഹ സാഹസതപം ചെയ്തു\nതന്നുടെ ശിഷ്യഗണം വൈക്കത്തു പൊരിയുമ്പോൾ\nവന്നുകണ്ടതിന്നൊരു നിവൃത്തി വരുത്തുവാൻ\nതാപസാഗ്രണി വിശ്വവിശ്രുതൻ കുലപതി\nകേരളം സന്ദർശിച്ചു പുണ്യവാൻ മഹാത്മജി.\nതാനേതുമറിയാതെ താനൊന്നും പറയാതെ\nനവ്യമാമൊരു ഭാഗ്യമെന്നതേ പറയേണ്ടൂ.\nവിശ്വവന്ദിതനായ ഗാന്ധിക്കും കൊടിമരം\nവിട്ടുള്ളിൽ കടക്കുവാൻ മേലാഞ്ഞു വൈശ്യത്വത്താൽ !\nതടഞ്ഞു ഗാന്ധിയേയും! ഗാന്ധിയും നിന്നവിടെ !!\nഅതിന്റെ കാരണങ്ങളെന്തെന്നു തിരഞ്ഞാലും .\nസ്വാതന്ത്ര്യ പ്രണയത്തിൻ മൂർത്തിയായ്, സ്വാഭിമാന –\nനൂതനാവതാരമായുള്ളൊരു മഹാധീരൻ .\nഎങ്ങിനെ തനിക്കില്ലാക്കിഴിവു സമ്മതിച്ചു\nനിന്നുകൊണ്ടതിഭക്ത്യാ തൊഴുവാൻ തുനിഞ്ഞിതു?\nചൊല്ലാതെ ഗാന്ധിചൊല്ലിയെന്നു നാം മുൻപറഞ്ഞ\nഹിന്ദുവിൻ കിഴിവൊരുകാലവും പോവില്ലഹോ!\nമറ്റുള്ളോർ കിഴിവോതുമെന്നതോ പോട്ടെ, സ്വയ –\nഭൂമിതൻ വലയത്തെ ഗർജ്ജനമാത്രം കൊണ്ടു\nഭീതമായ് നിറുത്തീടു മാംഗല സിംഹത്തിനെ\nകൂസാതെ കുഞ്ചിരോമം പിടിച്ചുകുലുക്കിയൊ –\nന്നാകുലപ്പെടുത്തിയ വീരനാം ഗാന്ധികൂടി\nനായിലും നാണം കെട്ടു വാലാട്ടി, ചവിട്ടുന്ന\nബ്രാഹ്മണപാദം നക്കുന്നാഹന്ത ദയനീയം!\nമറ്റെങ്ങുനിന്നോ ഗാന്ധി പഠിച്ചോരഹിംസയും\nമുറ്റുമേ ബ്രാഹ്മണന്റെ വകയെന്നാക്കീടുവാൻ.\nഈവിധമല്ലൊ സ്വാമിഭക്തിതൻ വിLജ്യംഭണം.\nനോക്കുക, ബ്രാഹ്മണന്റെ മതത്തിൽ വ്യാമോഹന-\nശക്തിയെ ജയിച്ചാർക്കു നിൽക്കുവാൻ കഴിയുന്നു!\nഇക്കാലം മാത്രമല്ല ഹൈന്ദവ മതത്തിന്നീ –\nനിഷ്ഠുരസ്ഥിതിയതു പണ്ടു മിങ്ങനെതന്നെ.\nസ്വർഗ്ഗത്തെ സൃഷ്ടിക്കുവാൻ പോന്നവനെന്നു ലോകം\nവാഴ്ത്തുവാൻ മാത്രം വീര വീരനാം വിശ്വാമിത്രൻ\nഹിന്ദുവായ് നിന്നും കൊണ്ടു പട്ടരോടൊപ്പമാവാൻ\nഎന്തെല്ലാം സാഹസങ്ങൾ ചെയ്തഹോവിഫലമായ്!\nസമ്മതിച്ചില്ലയതു കുശുമ്പൻ വസിഷ്ഠൻ തൽ-\nസമ്മതി വിശ്വാമിത്ര ഹിന്ദുവിന്നൊഴിക്കാമോ!\nഗാന്ധിവിശ്വാമിത്രന്മാർ അത്ഭുതവീര്യർ അവർ\nതാഴ്ന്നവരായിത്തന്നെ നിൽക്കേണ്ട മതത്തിങ്കൽ\nനിന്നുകൊണ്ടുയരുവാൻ നോക്കു മബ്രാഹ്മണരേ!\nനിങ്ങടെ വ്യാമോഹത്തിനെന്തു പേർ പറയേണ്ടു ?\nകേൾക്കേണ്ട, മതി, മതി, നിങ്ങടെ മതത്തിന്റെ\nയോഗ്യതയതു വെറും ദാസ്യമേ ദാസ്യം ദാസ്യം.\nതന്നുടെ വിലങ്ങിനെ മുത്തീടുമടിമയെ –\nത്തന്നെയും ലജ്ജിപ്പിപ്പൂ നിങ്ങടെ മതഭ്രമം.\nഹൈന്ദവച്ചെമ്പു രാസമാറ്റങ്ങൾ ചെയ്തു ധർമ്മ-\nത്തങ്കമാക്കുവാൻ നോക്കു’ മാൽക്കെമി ‘ ഫലിച്ചീടാ .\nദ്രാക്ഷയായ് മാറ്റാമെന്നു വെറുതേ മോഹിക്കേണ്ട .\nശഠിച്ചാൽ ഫലമെന്തു, ചവച്ചാൽ കയ്പുതന്നെ\nവമിക്കും കാരസ്ക്കരം മാധുര്യമതിലൂറാ.\nജാതിതൻ ബാധയില്ലാ ഹൈന്ദവ മതമൊന്നു\nനൂതനമായി സൃഷ്ടിച്ചീടുവാൻ ഭാവമെങ്കിൽ.\nഉപ്പില്ലാക്കടലൊന്നു പുത്തനായ് കുത്തുവാനും\nകോപ്പിടും സാഹസികർ നിങ്ങളില്ലതിൽ വാദം .\nജാതിയാൽ വ്യാപ്തമായ ഹൈന്ദവ സാഹിത്യത്തെ\nആകവേയഴിച്ചിട്ടു നമ്മുടെ ഹിതം പോലെ\nശരിയെന്നെണ്ണീട്ടതിൻ വിധിപോൽ നടക്കണം.\nനാലഞ്ചു സഹസ്രാബ്ദകാലത്തെ ജാതിരൂപ –\nമായുള്ള ഹിന്ദുമതഗതിയെ തടഞ്ഞു നാം.\nമറ്റൊരു രൂപത്തിങ്കൽ തിരിച്ചുവിട്ടീടണം.\nഇത്തരം സാഹസങ്ങൾ സാദ്ധ്യ മോ നിരൂപിപ്പിൻ.\nഇത്രമേൽ പണിപ്പെട്ടും ഹൈന്ദവ മതത്തിന്റെ\nരക്ഷയ്ക്കു ശ്രമിക്കുവാൻ ബാദ്ധ്യത നമ്മൾക്കുണ്ടോ ?\nഎന്തുടമ്പടി നമ്മൾ ചെയ്തതീമതത്തോടു\nനരന്നായല്ലോ മതം മതത്തിന്നല്ല നരൻ\nനരരേയുപേക്ഷിച്ചും മതത്തെ കാത്തീടാമോ ?\nഏതൊരു മതംകൊണ്ടു നരർക്കു ഹാനിയുണ്ടോ\nആ മതം വിവേകികൾ ദുരവേ വെടിയുന്നു.\nഏതൊരു മതം കൊണ്ടുനരർക്കു ഗുണമുണ്ടോ\nആ മതം വിവേകികൾ ആദരാ ലെടുക്കുന്നു.\nബുദ്ധാദി മഹത്തുക്കൾ തെളിച്ചോരഹൈന്ദവ –\nശുദ്ധാഗമങ്ങൾവഴി തേടുവിൻ രക്ഷാമാർഗ്ഗം .!


ദേശീയ പൗരത്വ ബില്ലിനെതിരെ തെരുവില് ആരംഭിച്ച കലാപത്തിന് പിന്നില് ജിഹാദി-കമ്മ്യൂണിസ്റ്റ് കൂട്ടുകെട്ട്. രാജ്യതലസ്ഥാനത്തെ രണ്ട് സര്‍വ്വകലാശാലകള് കേന്ദ്രീകരിച്ച് ആരംഭിച്ച കലാപം രാജ്യത്തെ വിവിധ നഗരങ്ങളിലെ മതന്യൂനപക്ഷ കേന്ദ്രങ്ങളിലേക്ക് കൊണ്ടെത്തിക്കുകയായിരുന്നു. ബംഗ്ലാദേശില് നിന്നുള്ള ഒരാളെപ്പോലും സംസ്ഥാനത്ത് കയറ്റില്ലെന്ന് പറഞ്ഞ് അസാമില് ആരംഭിച്ച പ്രക്ഷോഭം മൂന്നാം ദിനം അവസാനിച്ചെങ്കിലും അസാമും വടക്കു കിഴക്കന് സംസ്ഥാനങ്ങളും കത്തുകയാണെന്ന പ്രചാരണമഴിച്ചുവിട്ട രാജ്യത്തെ പ്രതിപക്ഷ പാര്‍ട്ടികള് മറ്റു നഗരങ്ങളില് കുഴപ്പങ്ങളുണ്ടാക്കുന്നതില് വിജയിച്ചു.\nപോലീസിനെ അക്രമിച്ചും വാഹനങ്ങള് കത്തിച്ചും മുന്നേറുന്ന ജനക്കൂട്ടത്തിന് എന്തിന്റെ പേരിലാണ് സമരമെന്ന പ്രാഥമിക വിവരം പോലുമില്ല.അവരുടെ അക്രമത്തിന്റെ നടുക്കുന്ന ദൃശ്യങ്ങളാണ് ദേശീയ മാധ്യമങ്ങള് സംപ്രേക്ഷണം ചെയ്തത്. ജനങ്ങളില് തെറ്റിദ്ധാരണ പരത്തി തികച്ചും ആസൂത്രിതമായ കലാപത്തിന് ആഹ്വാനം ചെയ്തവര് തിരശ്ശീലയ്ക്ക് പിന്നില് മറഞ്ഞിരുന്ന് വ്യാജപ്രചാരണങ്ങള് തുടരുമ്പോള് വ്യാജവാര്‍ത്ത വിശ്വസിച്ച് ന്യൂനപക്ഷ ജനവിഭാഗങ്ങള് തെരുവില് പ്രതിഷേധത്തിലാണ്. ജിഹാദി-കമ്മ്യൂണിസ്റ്റ് ബന്ധത്തിന്റെ നടുക്കുന്ന തെളിവുകളാണ് പൗരത്വ ഭേദഗതി നിയമത്തിനുനേരെയുള്ള പ്രതിഷേധത്തിന്റെ പേരില് രാജ്യത്തിന്റെ വിവിധ ഭാഗങ്ങളില് ദൃശ്യമാകുന്നത്. ഒപ്പം കലാപാഹ്വാനങ്ങളൊരുക്കുന്ന കേന്ദ്രങ്ങളിലെ മലയാളി സാന്നിധ്യവും വെളിപ്പെടുകയാണ്.\nദല്‍ഹിയിലെ ജാമിയ മിലിയ ഇസ്ലാമിയ സര്‍വ്വകലാശാലയിലെ വിദ്യാര്‍ത്ഥികള് ഞായറാഴ്ച ദിനമായ ഡിസംബര് 15ന് ആരംഭിച്ച സംഘര്‍ഷമാണ് വിവിധ നഗരങ്ങളിലേക്ക് വ്യാപിച്ചത്. കോളേജ് ഗേറ്റിന് പുറത്ത് പ്രധാനപാതയില് പൗരത്വ നിയമ ഭേദഗതിക്കെതിരെ പ്രതിഷേധിച്ച വിദ്യാര്‍ത്ഥികള്‍ക്കൊപ്പം പ്രദേശത്തെ ആംആദ്മി പാര്‍ട്ടി എംഎല്‍എ അമാനുള്ളാഖാനും ഇയാള്‍ക്കൊപ്പമുള്ള അഞ്ഞൂറോളം പേരും ചേര്‍ന്നതോടെയാണ് കലാപങ്ങളുടെ തുടക്കം. പ്രക്ഷോഭകാരികള് ബസ്സുകളും കാറുകളും തകര്‍ത്ത് അക്രമം ആരംഭിച്ചതോടെയാണ് പോലീസ് നടപടികളിലേക്ക് കടന്നത്. ഇരുപത് കാറുകളും പതിനഞ്ചോളം ബസ്സുകളുമാണ് ഇവിടെ മാത്രം കത്തിക്കുകയും എറിഞ്ഞു തകര്‍ക്കുകയും ചെയ്തത്. ഇതേ തുടര്‍ന്ന് പോലീസ് നടപടിയുണ്ടായതോടെ അക്രമികളും വിദ്യാര്‍ത്ഥികളും ജാമിയാ മിലിയ ഇസ്ലാമിയ സര്‍വ്വകലാശാലയ്ക്കുള്ളിലേക്ക് കയറി രക്ഷപ്പെടാന് ശ്രമിച്ചു. പോലീസ് പിന്നാലെയെത്തി അക്രമികളെ പിടികൂടാന് ശ്രമിച്ചതോടെ ഇരവാദമെന്ന പതിവ് പരിപാടികളുമായി മലയാളി വിദ്യാര്‍ത്ഥികളുടെ സംഘം രംഗത്തെത്തി. ഇതിനിടെ ജാമിയയിലെ പോലീസ് നടപടിക്കിടെ രണ്ട് വിദ്യാര്‍ത്ഥികള് വെടികൊണ്ടു മരിച്ചെന്ന വ്യാജ വാര്‍ത്തകളും മാധ്യമങ്ങളിലെത്തിച്ചിരുന്നു. കേരളത്തിലടക്കം പോലീസ് വെടിവെയ്പ്പില് കൊല്ലപ്പെട്ടവര്‍ക്കായി മയ്യത്തുനമസ്‌ക്കാരവും നടന്നു. പരിക്കേറ്റ വിദ്യാര്‍ത്ഥിക്ക് വെടിയേറ്റെന്ന വ്യാജ വാര്‍ത്തയും മലയാള മാധ്യമങ്ങളടക്കം വലിയ തോതില് പ്രചരിപ്പിച്ചു. ഒടുവില് മലയാളികള് നടത്തുന്ന ഹോളി ഫാമിലി ആശുപത്രിയുടെ ഡയറക്ടര് ഫാ. പി.എ ജോര്‍ജ്ജ് തന്നെ രംഗത്തെത്തി വിദ്യാര്‍ത്ഥിക്ക് ബുള്ളറ്റുകൊണ്ടുള്ള മുറിവില്ലെന്ന് വ്യക്തമാക്കേണ്ടിവന്നു.\nജാമിയ മിലിയ ഇസ്ലാമിയയിലെ പോലീസ് നടപടിക്കെതിരെ ജെഎന്‍യുവിലെയും ജാമിയയിലെയും വിദ്യാര്‍ത്ഥികളെ അണിനിരത്തി വ്യാപക പ്രതിഷേധത്തിനാണ് പിറ്റേ ദിവസം മുതല് ദല്‍ഹി സാക്ഷ്യം വഹിച്ചത്. മുസ്ലിം സമുദായത്തിനെതിരാണ് ദേശീയ പൗരത്വ നിയമം എന്ന പ്രചാരണത്തിന് ഔദ്യോഗിക തുടക്കം കുറിക്കലായിരുന്നു ജാമിയാ മിലിയ സംഘര്‍ഷത്തിന് പിന്നിലെ ലക്ഷ്യം. ദല്‍ഹിയിലെയും രാജ്യത്തിന്റെ വിവിധ നഗരങ്ങളിലേയും മുസ്ലിം പോക്കറ്റുകളില് പ്രതിഷേധം ആളിക്കത്തിക്കാന് ജാമിയാ മിലിയയിലെ പോലീസ് നടപടി ജിഹാദി-കമ്മ്യൂണിസ്റ്റ് ഗൂഡാലോചനാ സംഘം സമര്‍ത്ഥമായി ഉപയോഗിച്ചു. ഇതിന് ഫലവുമുണ്ടായി. ദേശീയ പൗരത്വ രജിസ്റ്ററും പൗരത്വ ഭേദഗതി നിയമവും ഒന്നാണെന്ന് തെറ്റിദ്ധരിപ്പിച്ച് മുസ്ലിം യുവത്വത്തെ തെരുവിലിറക്കാന് ഇവര്‍ക്കായി. ബംഗാളിലെ മുസ്ലിം ഭൂരിപക്ഷ ജില്ലകളായ മൂര്‍ഷിദാബാദ്, മാള്‍ഡ എന്നിവിടങ്ങളില് മമതാ ബാനര്‍ജിയുടെ പിന്തുണയോടെ വന്‍തോതില് കലാപം ആരംഭിച്ചു. തൃണമൂല് കോണ്‍ഗ്രസ്സും സംസ്ഥാന സര്‍ക്കാരും ഔദ്യോഗികമായി തന്നെ കലാപകാരികള്‍ക്ക് ഒത്താശ ചെയ്തു കൊടുത്തു. തൊട്ടടുത്ത ദിവസം ന്യൂനപക്ഷ വിദ്യാര്‍ത്ഥികള് പഠിക്കുന്ന ലഖ്‌നൗവിലെ നാവ്ഡ കോളേജില് സംഘര്‍ഷം ആരംഭിച്ചു. ഇവിടെനിന്നും തുടങ്ങിയ സംഘര്‍ഷം ലഖ്‌നൗവിലെ മുസ്ലിം ഭൂരിപക്ഷ പ്രദേശങ്ങളിലെല്ലാം പടര്‍ന്നു. സമാജ് വാദി പാര്‍ട്ടിയുടെ നേതൃത്വത്തില് വ്യാഴാഴ്ച നടന്ന അക്രമങ്ങളില് നിരവധി മാധ്യമ വാഹനങ്ങളടക്കം കത്തിച്ചു. എന്നാല് മാധ്യമങ്ങള് അപ്പോഴും കലാപകാരികള്‍ക്ക് ഓശാന പാടുകയായിരുന്നു. രാജ്യത്ത് വിദ്യാര്‍ത്ഥി പ്രക്ഷോഭമെന്ന വാര്‍ത്തകള് നല്‍കുമ്പോള് ഇരുനൂറോളം സര്‍വ്വകലാശാലകളുള്ള ഇന്ത്യയില് വെറും 22 ഇടത്തു മാത്രമാണ് പേരിനെങ്കിലും പ്രതിഷേധം നടന്നതെന്ന സത്യം മാധ്യമങ്ങള് മറച്ചുവെച്ചു. ഇതില് തന്നെ ജെഎന്‍യുവും ജാമിയാ മിലിയ ഇസ്ലാമിയയും അടക്കം നാലിടത്ത് മാത്രമേ പ്രക്ഷോഭം ദിവസങ്ങളോളം തുടര്‍ന്നുള്ളൂ.\nജാമിയാ മിലിയ ഇസ്ലാമിയയിലെ കലാപകാരികള്‍ക്കെതിരായ പോലീസ് നടപടി ചോദ്യം ചെയ്ത് സുപ്രീംകോടതിയിലെ ആസാദി ഗ്യാങ് ഇന്ദിരാ ജയ്‌സിങിന്റെ നേതൃത്വത്തില് ചീഫ് ജസ്റ്റിസ് ബെഞ്ചിനെ രണ്ടുദിവസം തുടര്‍ച്ചയായി സമീപിച്ചെങ്കിലും കോടതി ആട്ടിപ്പായിച്ചു. പൊതുമുതല് നശിപ്പിച്ചാല് അറസ്റ്റുണ്ടാവുമെന്നും വിദ്യാര്‍ത്ഥികള്‍ക്ക് പൊതുമുതല് നശിപ്പിക്കാന് പ്രത്യേക അവകാശങ്ങളൊന്നും നല്‍കുന്നില്ലെന്നുമായിരുന്നു ചീഫ് ജസ്റ്റിസ് എസ്.എ ബോബ്‌ഡെയുടെ വിമര്‍ശനം. കലാപം അവസാനിപ്പിച്ചാല് മാത്രം കോടതിയിലേക്ക് വന്നാല് മതിയെന്ന് പറഞ്ഞാണ് ഇന്ദിരാജയ്‌സിങിനെയും കൂട്ടരേയും കോടതി പറഞ്ഞുവിട്ടത്. പിറ്റേ ദിവസം ദല്‍ഹി ഹൈക്കോടതിയിലും ഇക്കൂട്ടര് എത്തി. കേസ് ഫെബ്രുവരിയില് കേള്‍ക്കാമെന്ന് അറിയിച്ച ഹൈക്കോടതി ചീഫ് ജസ്റ്റിസിന് നേര്‍ക്ക് ഷെയിം ഷെയിം എന്നാക്രോശിച്ചായിരുന്നു ആസാദിഗ്യാങ് അഭിഭാഷകരുടെ മടക്കം. ഇതിനെതിരെ ഹൈക്കോടതി അന്വേഷണ സമിതി പ്രഖ്യാപിച്ചിട്ടുണ്ട്.\nപൗരത്വ ഭേദഗതി ബില്ലിനെ അനുകൂലിച്ചുകൊണ്ട് അസമിലെ നല്‍ബാരി ജില്ലയില് നടന്ന\nഒരു ലക്ഷം പേരുടെ റാലി\nവെള്ളിയാഴ്ച ദിവസമായിരുന്നു കേന്ദ്രസര്‍ക്കാരും ആഭ്യന്തരമന്ത്രാലയവും ഏറെ ഭയപ്പെട്ട ദിവസം. പള്ളികളില് നമസ്‌ക്കാരം കഴിഞ്ഞ് പുറത്തിറങ്ങുന്ന വിശ്വാസികളെ തെറ്റിദ്ധരിപ്പിച്ച് തെരുവിലിറക്കാന് ലക്ഷ്യമിട്ട് ദേശവിരുദ്ധ ശക്തികള് എല്ലായിടത്തും സജീവമായിരുന്നു. എന്നാല് പോലീസിന്റെ കര്‍ശന നടപടികള് കാരണം രാജ്യത്തെങ്ങും യാതൊരു വിധത്തിലുള്ള സംഘര്‍ഷവും ഉണ്ടായില്ല. ദല്‍ഹി ജുമാമസ്ജിദില് വിശ്വാസികള്‍ക്കിടയിലേക്ക് ഭീം ആര്‍മി നേതാവ് ചന്ദ്രശേഖര് ആസാദും അനുയായികളും നുഴഞ്ഞുകയറി സംഘര്‍ഷമുണ്ടാക്കാന് ശ്രമിച്ചെങ്കിലും പള്ളി ഭാരവാഹികളും വിശ്വാസികളും അവര്‍ക്കൊപ്പം കൂടിയില്ല. വിശ്വാസികള് വീടുകളിലേക്ക് മടങ്ങിയ ശേഷം ഭീം ആര്‍മി പ്രവര്‍ത്തകര് ദല്‍ഹി ഗേറ്റിന് സമീപം പോലീസ് സ്‌റ്റേഷനു മുന്നില് നിര്‍ത്തിയിട്ടിരുന്ന കാര് കത്തിച്ചത് സംഘര്‍ഷത്തിന് കാരണമായി. ഇവിടെ അക്രമികളുടെ നേര്‍ക്ക് പോലീസ് ലാത്തിച്ചാര്‍ജ്ജ് നടത്തി. എന്നാല് മറ്റു നഗരങ്ങളെല്ലാം ശാന്തമായിരുന്നു. പൗരത്വ ഭേദഗതി നിയമത്തെ പിന്തുണച്ച് പതിനായിരത്തോളം പേര് പങ്കെടുത്ത റാലി ദല്‍ഹി നഗരമധ്യത്തിലെ കൊണാട്ട് പ്ലേസില് വെള്ളിയാഴ്ച വൈകിട്ട് അരങ്ങേറി. രാജ്യത്തെ വിവിധ നഗരങ്ങളിലും പൗരത്വ നിയമ ഭേദഗതിയെ അനുകൂലിക്കുന്ന പതിനായിരങ്ങളുടെ റാലികള് നടക്കുകയാണ്. വെള്ളിയാഴ്ച അസമിലെ നല്‍ബാരി ജില്ലയിലും പൗരത്വ നിയമ ഭേദഗതിയെ അനുകൂലിച്ച് ഒരുലക്ഷം പേരുടെ റാലി നടന്നിരുന്നു. വരും ദിവസങ്ങളില് ആയിരക്കണക്കിന് സ്ഥലങ്ങളിലാണ് നിയമഭേദഗതിയെ അനുകൂലിച്ചുള്ള റാലികള് നടക്കുന്നത്. തെറ്റിദ്ധാരണകള് പരത്തി സമൂഹത്തെ വിഭജിക്കാനുള്ള ആസൂത്രിത ശ്രമം പൊളിഞ്ഞുവീഴുമ്പോള് വെളിപ്പെടുന്നത് ജിഹാദി-കമ്മ്യൂണിസ്റ്റ് കൂട്ടുകെട്ടിന്റെ വൃത്തികെട്ട മുഖമാണ്.\nTags: പൗരത്വംCAANRCപൗരത്വ ഭേദഗതിജിഹാദിപൗരത്വ നിയമംകമ്മ്യൂണിസ്റ്റ്പൗരത്വ ബില് ഭേദഗതി


സിക്സറുകൾ ഇനിയും പായിക്കും; യുവിക്ക് ധോണിയുടെ മറുപടി\nപൂന: ഹെലികോപ്റ്റർ സിക്സറുകൾ പായിക്കുന്ന മഹേന്ദ്ര സിംഗ് ധോണിയെ ആരാധകർക്ക് ഇനിയും കാണാം. സാഹചര്യങ്ങൾക്ക് ഒത്തുവരുന്ന ഏതു ബോളും സിക്സർ പായിക്കുമെന്ന് ധോണി പറഞ്ഞു. നായക വേഷത്തിൽ ഇറങ്ങിയ അവസാന രാജ്യാന്തര മത്സരത്തിനുശേഷം ഡ്രസിംഗ് റൂമിൽ യുവരാജ് സിംഗിന് നൽകിയ മറുപടിയിലാണ് ധോണി ഇക്കാര്യം പറഞ്ഞത്. ധോണിയുടെ തോളിൽ കൈയിട്ട് യുവരാജാണ് വീഡിയോ ചിത്രീകരിച്ചിരിക്കുന്നത്.\nസന്നാഹ മത്സരത്തിൽ തോറ്റെങ്കിലും അതിന്റെ നിരാശ ലവലേശമില്ലാതെയാണ് ക്യാപ്റ്റൻ കൂളിന്റെ പ്രതികരണം. ‘മൂന്നു പ്രമുഖ ജയങ്ങൾ, അതിൽ രണ്ടു ലോകകപ്പും’–യുവരാജ് ധോണിയെ പ്രശംസിച്ചു. നായക വേഷം അഴിച്ച സ്‌ഥിതിക്ക് ഇനി ആ പഴയ ധോണിയെ പുറത്തുവിടാമെന്നും യുവരാജ് പറഞ്ഞു. സ്റ്റുവർട്ട് ബ്രോഡിനെതിരെ ആറു സിക്സറുകൾ പായിച്ച യുവരാജിന്റെ പ്രകടനത്തിന് സാക്ഷ്യം വഹിച്ചതിൽ തനിക്കും സന്തോഷമുണ്ടെന്നും ധോണി പറയുന്നുണ്ട്.\nയുവരാജ് ഇൻസ്റ്റഗ്രാമിലും ട്വിറ്ററിലും പങ്കുവെച്ച വീഡിയോ ദൃശ്യങ്ങൾക്ക് ആരാധകരുടെ ഭാഗത്ത് നിന്ന് ആവേശകരമായ പ്രതികരണമാണ് ലഭിക്കുന്നത്. ഇംഗ്ലണ്ടിനെതിരായ സന്നാഹ മത്സരത്തിൽ ഇന്ത്യ എ ടീം തോറ്റെങ്കിലും ധോണിയും യുവിയും മിന്നുന്ന പ്രകടനമാണ് കാഴ്ചവച്ചത്.


Assam’s former top cop now teaches maths in school | 'പൊലീസില് നിന്ന് പ്രമോഷന് നേടി അധ്യാപനത്തിലേക്ക്,' വേറിട്ട വഴിയിലൂടെ ഒരു ഡിജിപി\nFormer Assam Top Cop Now Teaches Maths In School\n'പൊലീസില് നിന്ന് പ്രൊമോഷന് നേടി അധ്യാപനത്തിലേക്ക്,' വേറിട്ട വഴിയിലൂടെ ഒരു ഡിജിപി\n34 വര്‍ഷം ഡിജിപിയായി പ്രവര്‍ത്തിച്ച മുകേഷ് സഹായ് ഇപ്പോള് ഗുവാഹത്തിയിലെ സൊനാരം ഹയർ സെക്കൻഡറി സ്കൂളിലെ കണക്ക് അധ്യാപകനാണ്.\nMay 25, 2018 10:23:49 am\nഗുവാഹത്തി: ജോലിയില് നിന്ന് വിരമിച്ചയുടനെ അസം ഡിജിപി കാക്കി അഴിച്ചുവച്ചു പോയത് സ്കൂളിലേക്കാണ്. വീണ്ടും പഴയ കുട്ടിയായി പഠിക്കാനല്ല, പുതിയ കുട്ടികളെ പഠിപ്പിക്കാന്.\nഅസമിലെ മുന് ഡിജിപിയായ മുകേഷ് സഹായ്ക്കാണ് പൊലീസില് നിന്ന് കണക്ക് അധ്യാപകനായി പ്രൊമോഷന് ലഭിച്ചത്. 34 വര്‍ഷം ഡിജിപിയായി പ്രവര്‍ത്തിച്ച സഹായ് ഇപ്പോള് ഗുവാഹത്തിയിലെ സൊനാരം ഹയർ സെക്കൻഡറി സ്കൂളിലെ കണക്ക് അധ്യാപകനാണ്. മെയ് ഒന്നിന് ഡിജിപി സ്ഥാനത്ത് നിന്ന് വിരമിച്ച സഹായ്, മെയ് ഏഴിനാണ് പുതിയ ജോലിയില് പ്രവേശിച്ചത്.\n2016ല് സ്കൂളില് നടന്ന ഒരു പരിപാടിക്ക് മുഖ്യാതിഥിയായെത്തിയത് ഡിജിപി ആയിരുന്ന സഹായ് ആയിരുന്നു. അന്ന് സംസാരിക്കുന്നതിന്‍റെ ഇടയിലാണ് പ്രധാനധ്യാപകനായ ദ്വിന്‍ജേന്ദ്രനാഥ് ബർതാകൂർ സ്കൂളിലെ അധ്യാപകന്‍റെ ഒഴിവിനെപ്പറ്റി സൂചിപ്പിച്ചത്. അത് കേട്ടയുടനെ സഹായ് പഠിപ്പിക്കാനുള്ള തന്‍റെ ആഗ്രഹം അറിയിക്കുകയായിരുന്നു. പാഠപുസ്തകങ്ങള് അയച്ച് കൊടുക്കാനും അദ്ദേഹം ആവശ്യപ്പെട്ടിരുന്നു. അന്ന് ജോലിത്തിരക്ക് കാരണം അത് സാധ്യമായില്ല. എന്നാല് പൊലീസില് നിന്ന് വിരമിച്ചയുടനെ സഹായ് നേരെ അധ്യാപകനായി ജോലിയില് പ്രവേശിക്കുകയായിരുന്നു.\n“ഞാന് ഇതിന് മുമ്പ് അധ്യാപകനായി പ്രവര്‍ത്തിച്ചിട്ടില്ല. പക്ഷേ ഒരു പൊലീസ് പരിശീലകനായിരുന്നതിന്‍റെ അനുഭവമുള്ളത് വളരെ സഹായകരമാകുന്നുണ്ട്. ചെറുപ്പത്തില് കാശുണ്ടാക്കാന് ഒഴിവു സമയങ്ങളില് ഞാന് പഠിപ്പിക്കാന് പോകുമായിരുന്നു ,” അദ്ദേഹം പറഞ്ഞു. ഇപ്പോള് എല്ലാ ദിവസവും മുന് ഡിജിപി മുടങ്ങാതെ സ്കൂളില് ഹാജരാകുന്നത് കുട്ടികളെ കാല്‍കുലസ് പഠിപ്പിക്കാനാണ്.\n“കാല്‍കുലസ് എനിക്ക് ഇഷ്ടമായിരുന്നത് കൊണ്ട് അത് പഠിപ്പിക്കാന് അധികം ബുദ്ധിമുട്ട് തോന്നാറില്ല. പക്ഷേ എല്ലാ ദിവസവും എനിക്ക് പഠിക്കേണ്ടി വരും. നമ്മുടെ പഠനം ഒരിക്കലും അവസാനിക്കുന്നില്ലല്ലോ,” അദ്ദേഹം പറഞ്ഞു.\n1894 ൽ സ്ഥാപിതമായ സ്കൂള് അസമിലെ വളരെ പ്രശസ്തമായ വിദ്യാഭാസ സ്ഥാപനങ്ങളില് ഒന്നാണ്. മുന് അസം മുഖ്യമന്തിയായ ലോകപ്രിയ ഗോപിനാഥ് ബോർഡോലോയിയും, സാഹിത്യകാരനായിരുന്ന ഹേമചന്ദ്ര ഗോസ്വാമിയും പഠിച്ചത് ഈ വിദ്യാലയത്തിലായിരുന്നു.\nപുതിയ അധ്യാപകന്‍റെ അധ്യാപനത്തില് കുട്ടികളും വളരെ സന്തുഷ്ടരാണ്. സാധാരണക്കാരനെപ്പോലെയാണ് സഹായ് തങ്ങളോട് ഇടപഴകുന്നതെന്നാണ് കുട്ടികള് പറയുന്നത്. അതുകൊണ്ടാണ് കുട്ടികള്‍ക്ക് അദ്ദേഹത്തെ ഇഷ്ടമാകുന്നതെന്നാണ് ബർതാകൂറിന്‍റെ അഭിപ്രായം.\nTags: Assam, Police, School


കാറ്റും വെളിച്ചവും നിറയുന്ന കോൺക്രീറ്റ് വീട് | Open Ventilated Home | Minimal House Plan Kerala\nകാറ്റും വെളിച്ചവും ആവോളം, പരിപാലനം എളുപ്പം, സ്പെഷലാണ് ഈ വീട്\nമനോരമ ലേഖകൻ March 25, 2019 03:58 PM IST\nമാഹിക്കടുത്ത് അഴിയൂർ എന്ന സ്ഥലത്താണ് പ്രവാസിയായ മുഹമ്മദ് റാഫിയുടെയും കുടുംബത്തിന്റെയും വീട്. മുന്നിൽ വീതി കുറഞ്ഞ9സെന്റ് പ്ലോട്ടാണ് ഉണ്ടായിരുന്നത്. ഇതിന് അനുസൃതമായാണ് എലവേഷൻ രൂപകൽപന ചെയ്തത്. കാറ്റും വെളിച്ചവും നന്നായി ലഭിക്കുന്ന, പരിപാലനം എളുപ്പമാക്കുന്ന വീട് എന്നതായിരുന്നു വീട്ടുകാരുടെ ആവശ്യം. ഇതിനായി പരമാവധി തുറന്ന ഇടങ്ങൾ നൽകിയാണ് സ്ട്രക്ചർ നിർമിച്ചത്. വെള്ള നിറത്തിനാണ് അകത്തും പുറത്തും പ്രാമുഖ്യം നൽകിയത്. പുറംകാഴ്ചയിൽ മിലിട്ടറി ഗ്രീൻ കൂടി ഇടകലർത്തി നൽകിയത് കാഴ്ചയുടെ ഭംഗി വർധിപ്പിക്കുന്നു.\nലിവിങ്, ഡൈനിങ്, കിച്ചൻ, നാലു കിടപ്പുമുറികൾ എന്നിവയാണ് 2400 ചതുരശ്രയടിയിൽ ഒരുക്കിയിരിക്കുന്നത്. കണ്ണിൽ കുത്തിക്കയറുന്ന നിറങ്ങളോ ആഡംബരങ്ങളോ ഫർണിച്ചറുകളോ നൽകിയിട്ടില്ല. ഇത് പരിപാലനം എളുപ്പമാക്കുന്നു. അധികം ഇടച്ചുവരുകൾ ഇല്ലാതെ അകത്തളങ്ങൾ ഒരുക്കിയത് ക്രോസ് വെന്റിലേഷൻ സുഗമമാക്കുന്നു.\nമാർബിളാണ് നിലത്തുവിരിച്ചത്. ഫർണിച്ചറുകൾ മിക്കവയും വാങ്ങിയതാണ്. ആറു പേർക്കിരുന്നു ഭക്ഷണം കഴിക്കാൻ പാകത്തിൽ ഊണുമേശ. ഇതിന് സമീപമായി കോർട്യാർഡ് ക്രമീകരിച്ചിരിക്കുന്നു.\nഡബിൾ ഹൈറ്റിൽ നൽകിയ കോർട്യാർഡാണ് വീടിന്റെ ശ്രദ്ധാകേന്ദ്രം. ഇൻഡോർ പ്ലാന്റുകളും പെബിൾസും വിരിച്ചു ഇവിടം അലങ്കരിച്ചു. പകൽസമയത്ത് വീടിനുള്ളിൽ ലൈറ്റോ ഫാനോ ഇടേണ്ട ആവശ്യമേയില്ല. ഗോവണി കയറി എത്തുന്നത് വിശാലമായ ഹാളിലേക്കാണ്.\nഉപയുക്തതയ്ക്ക് പ്രാധാന്യം നൽകിയാണ് കിടപ്പുമുറികൾ. ഫുൾ ലെങ്ത് വാഡ്രോബുകൾ കിടപ്പുമുറിയിൽ നൽകിയിട്ടുണ്ട്. സമീപം അറ്റാച്ഡ് ബാത്റൂമുകൾ നൽകി.\nലാമിനേറ്റ് ഫിനിഷിലാണ് മോഡുലാർ ശൈലിയിലുളള അടുക്കള. ചെറിയൊരു ബ്രേക്ഫാസ്റ്റ് കൗണ്ടറും ഇവിടെ ഒരുക്കിയിട്ടുണ്ട്.\nസ്ട്രക്ചറും ഫർണിഷിങ്ങും ചുറ്റുമതിലും അടക്കം 55 ലക്ഷം രൂപയാണ് ചെലവായത്.\nLocation- Azhiyur, Mahe\nOwner- Muhammed Rafi,Shanija\nDesigner- Abdul Nazer


sreesanth | കെസിഎയുടെ ട്വന്റിട്വന്റി ലീഗിന്റെ പ്രധാന ആകർഷണം ശ്രീശാന്താകുമെന്ന് കെസിഎ; ആലപ്പുഴയിലെ ആവേശത്തിൽ സർക്കാർ അനുമതി ലഭിച്ചാലുടൻ തീരുമാനം; വിലക്കിന് ശേഷം ശ്രീശാന്തിന് കളിക്കാൻ വേദിയൊരുക്കി കെസിഎ; ഇന്ത്യൻ പ്രീമിയർ ലീഗ് മാതൃകയിൽ മാറ്റുരയ്ക്കുക കേരളത്തിന്റെ രജിസ്റ്റേർഡ് താരങ്ങൾ - MarunadanMalayalee.com\nNovember 23, 202007:57 AM IST Permalink\nകൊച്ചി: ഇന്ത്യൻ പ്രീമിയർ ലീഗ് മാതൃകയിൽ കേരള ക്രിക്കറ്റ് അസോസിയേഷൻ (കെസിഎ) സംഘടിപ്പിക്കുന്ന ട്വന്റി20 ലീഗിലൂടെ ശ്രീശാന്ത് കളിക്കളത്തിൽ മടങ്ങിയെത്തും. ഏഴ് വർഷത്തെ ഇടവേളയ്ക്കു ശേഷമാണ് ശ്രീശാന്തിന്റെ ക്രിക്കറ്റിലേക്കുള്ള മടങ്ങി എത്തൽ. രഞ്ജി ട്രോഫിയിലും ശ്രീശാന്ത് കളിക്കും.\nഐപിഎൽ ഒത്തുകളിക്കേസുമായി ബന്ധപ്പെട്ട് ശ്രീശാന്തിന് ബിസിസിഐ ഏർപ്പെടുത്തിയിരുന്ന7വർഷത്തെ വിലക്കിന്റെ കാലാവധി ഈ വർഷം സെപ്റ്റംബർ 13ന് അവസാനിച്ചിരുന്നു. ആഭ്യന്തര സീസണിലെ മത്സരങ്ങൾ സംബന്ധിച്ച അനിശ്ചിതത്വം തുടരുന്ന സാഹചര്യത്തിലാണ് സ്വന്തം പ്രീമിയർ ലീഗ് തുടങ്ങാൻ കെസിഎ ജനറൽ ബോഡി യോഗം കഴിഞ്ഞ മാസം തീരുമാനിച്ചത്. രഞ്ജി ട്രോഫി ജനുവരിയിൽ നടക്കുമെന്നാണ് സൂചന. എന്നാൽ ഇക്കാര്യത്തിൽ തീരുമാനം ഉണ്ടായിട്ടില്ല.\nകേരളത്തിലെ രജിസ്റ്റേഡ് താരങ്ങളെ6ടീമുകളാക്കി തിരിച്ച് ആലപ്പുഴ എസ്ഡി കോളജ് കെസിഎ സ്റ്റേഡിയത്തിൽ ട്വന്റി20 ലീഗ് നടത്താനാണ് നീക്കം. തീയതി സംബന്ധിച്ച് അന്തിമ തീരുമാനമായിട്ടില്ല. കേരള പ്രീമിയർ ലീഗിൽ ശ്രീശാന്ത് കളിക്കുമെന്ന വിവരം കെസിഎ പ്രസിഡന്റ് സാജൻ കെ.വർഗീസ് തന്നെയാണ് സ്ഥിരീകരിച്ചത്.\nകോവിഡ് നിയന്ത്രണങ്ങൾ പാലിച്ചാകും മത്സരം. 'തീർച്ചയായും ശ്രീശാന്ത് തന്നെയായിരിക്കും ലീഗിന്റെ പ്രധാന ആകർഷണം. മുഴുവൻ താരങ്ങളും ആലപ്പുഴയിലെ ഒരു ഹോട്ടലിൽ ബയോ ബബിളിലായിരിക്കും. ഡിസംബർ ആദ്യവാരം ആരംഭിക്കാനാണ് ശ്രമം. സംസ്ഥാന സർക്കാരിന്റെ അനുമതിയാണ് പ്രധാനം.' സാജൻ പറഞ്ഞു.\nമുപ്പത്തിയേഴുകാരനായ ശ്രീശാന്ത് 27 ടെസ്റ്റുകളിലും 53 ഏകദിനങ്ങളിലും ഇന്ത്യയ്ക്കായി കളിച്ചിട്ടുണ്ട്. ടെസ്റ്റിൽ 87 വിക്കറ്റ്, 284 റൺസ്. ഏകദിനത്തിൽ 75 വിക്കറ്റ്, 44 റൺസ്. 10 ട്വന്റി20 മത്സരങ്ങളിൽനിന്ന്7വിക്കറ്റ്, 20 റൺസ്. 2007ൽ ട്വന്റി20 ലോകകപ്പും 2011ൽ ഏകദിന ലോകകപ്പും നേടിയ ഇന്ത്യൻ ടീമുകളിൽ അംഗമായിരുന്നു. ഐപിഎല്ലിൽ കിങ്‌സ് ഇലവൻ പഞ്ചാബ്, രാജസ്ഥാൻ റോയൽസ് എന്നീ ടീമുകൾക്കായും കളിച്ചു.


മിമിക്രിയിലെ 'ബിഗ് ബി'; അബിയുടെ ഓര്‍മകള്‍ക്ക് രണ്ടു വയസ്\nമിമിക്രിയിലെ ‘ബിഗ് ബി’; അബിയുടെ ഓര്‍മകള്‍ക്ക് രണ്ടു വയസ്\nമിമിക്രിയെന്ന കലാരൂപത്തെ ജനകീയമാക്കുന്നതില് വലിയ പങ്കുവഹിച്ച കലാഭവന് അബിയുടെ ഓര്‍മകള്‍ക്ക് രണ്ടു വയസ് തികയുന്നു. മിമിക്രി വേദികളില് അബി അനശ്വരമാക്കിയ അനേകം കഥാപാത്രങ്ങള് മായാത്ത ഓര്‍മകളായി മലയാളി മനസില് ഇന്നും അവശേഷിക്കുന്നു.\n1990 കളില് മിമിക്രി ലോകത്തെ സൂപ്പര് താരമായിരുന്നു അബി. അമിതാഭ് ബച്ചന്, മമ്മൂട്ടി തുടങ്ങിയ മെഗാ സ്റ്റാറുകളുടെ ഘനഗംഭീര ശബ്ദം അബിയുടെ അനുകരണത്തില് മിമിക്രി വേദികളെ പുളകം കൊള്ളിച്ചു. എന്നാല് ആമിനതാത്ത എന്ന കഥാപാത്രത്തിലൂടെയാണ് അബി മലയാളികളുടെ മനസില് ചിരപ്രതിഷ്ഠ നേടിയത്.\n1991 ല് നയം വ്യക്തമാക്കുന്നു എന്ന ചിത്രത്തില് ഹാസ്യ കഥാപാത്രം അവതരിപ്പിച്ച് അബി സിനിമാ ലോകത്ത് സാനിധ്യം അറിയിച്ചു. ഭീഷ്മാചാര്യ, എല്ലാരും ചൊല്ലണ്, ചെപ്പ് കിലുക്കണ ചങ്ങാതി, സൈന്യം, മഴവില് കൂടാരം, അനിയത്തിപ്രാവ് തുടങ്ങി അന്‍പതിലേറെ സിനിമകളില് അഭിനയിച്ചിട്ടുണ്ട്. അന്‍പത്തിരണ്ടാം വയസില് അപ്രതീക്ഷിതമായാണ് ഹബീബ് മുഹമ്മദ് എന്ന അബി ജീവിതത്തില് നിന്ന് വിടവാങ്ങിയത്. അകാലത്തില് കാലയവനികയ്ക്കുള്ളില് മറഞ്ഞെങ്കിലും കലാ കേരളത്തിന് അബി നല്‍കിയ സംഭാവനകള് ഒരിക്കലും വിസ്മരിക്കാനാവില്ല.\nഒരു മിമിക്രിക്കാരനും സഞ്ചരിച്ചിട്ടില്ലാത്ത വഴികളിലൂടെ സഞ്ചരിച്ച് ചിരിയുടെ ഒരു പുതിയ ലോകമാണ് അബി മലയാളികള്‍ക്കായി ഒരുക്കിയത്. മിമിക്രിയിലും സിനിമയിലും തിളങ്ങിയ താരം ഒരു മുന്നറിയിപ്പുമില്ലാതെ പലവട്ടം ഇരു മേഖലയില് നിന്നും അകന്നു. സിനിമയില് കത്തി നിന്ന താരം പെട്ടെന്നാണ് സിനിമയുടെ ലൈം ലൈറ്റില് നിന്ന് അകന്നത്. പിന്നീടൊരു തിരിച്ച് വരവ് ഹാപ്പി വെഡ്ഡിംഗ് എന്ന ചിത്രത്തിലൂടെയാണ്.\nനല്ല കഴിവുണ്ടായിട്ടും സിനിമ ലോകം വേണ്ടത്ര രീതിയില് ഈ താരത്തെ ഉപയോഗിച്ചോ എന്ന് ചോദിച്ചാല് നിസംശയം ഇല്ലെന്ന് തന്നെ പറയാം. ഒപ്പമുണ്ടായിരുന്നവര് ശ്രദ്ധിക്കപ്പെട്ടിട്ടും തനിക്ക് അര്‍ഹിക്കുന്ന പരിഗണന നല്‍കിയില്ലെന്നും അബി തന്നെ തുറന്ന് വെളിപ്പെടുത്തിയിട്ടുമുണ്ട്. തനിക്കെതിരെ വന്ന പാരകളെ പ്രതിരോധിക്കാന് ആരും ഇല്ലായിരുന്നെന്നും അബി ഒരിക്കല് ഒരു മാധ്യമത്തിന് നല്‍കിയ അഭിമുഖത്തില് വെളിപ്പെടുത്തുകയും ചെയ്തു.\nRead More:അബി, മിമിക്രിയിലെ ബിഗ് ബി\nപെരുമ്പാവൂരിലായിരുന്നു അബി എന്ന് ഹബീബ് അഹമ്മദിന്റെ ജനനം. മൃഗങ്ങളുടെ ശബ്ദം അനുകരിച്ച് മിമിക്രി ലോകത്തേക്ക് വന്ന അബി സിനിമാ താരങ്ങളുടെ ശബ്ദം അനുകരിക്കാന് പഠിക്കുന്നത് ആലപ്പി അഷ്‌റഫിനെ കണ്ടശേഷമാണ്. മിമിക്രിയില് നിന്ന് അകന്ന് ഫുഡ് ഇന്‍സ്‌പെക്ടര് കോഴ്‌സ് പഠിക്കാന് പോയ അബി നാല് വര്‍ഷങ്ങള്‍ക്ക് ശേഷം മടങ്ങിയെത്തി കോതമംഗലം മാര് അത്തനേഷ്യസ് കോളജില് ഡിഗ്രിയ്ക്ക് ചേര്‍ന്നതോടെയാണ് മിമിക്രിയില് വീണ്ടും സജീവമാകുന്നത്. യൂണിവേഴ്‌സിറ്റി കലോത്സവത്തില് വിജയിയായതോടെ ഒരു ട്രൂപ്പ് തുടങ്ങി.\nദിലീപും, കോട്ടയം നസീറും, സലീംകുമാറും, ഹരിശ്രീ അശോകനുമായി ചേര്‍ന്ന് ഇറക്കിയ മിമിക്രി കാസറ്റുകള് അക്കാലത്തെ സൂപ്പര് ഹിറ്റുകളായിരുന്നു. അവരെല്ലാം സിനിമയില് സൈന്യം, കാസര്‍കോട് കാദര്‍ഭായി, മിമിക്‌സ് ആക്ഷന് 500 തുടങ്ങി കുറച്ച് ചിത്രങ്ങളിലൂടെ അബിയും ചില ചിത്രങ്ങളില് വേഷമിട്ടു. എന്നാല് ആ ഭാഗ്യം അധിക നാള് തുണച്ചില്ല.\nകാസറ്റ് യുഗം കഴിഞ്ഞതോടെ അബി പൂര്‍ണമായും പിന്‍വാങ്ങി. ചില ചാനല് ഷോകളിലും, വിദേശ സ്റ്റാര് ഷോകളിലും മാത്രം ഇടയ്ക്ക് പ്രത്യക്ഷപ്പെട്ടു. 2017 നവംബര് 30 ന് രാവിലെ എട്ടുമണിയോടെ ആരോഗ്യ പ്രശ്‌നങ്ങളെത്തുടര്‍ന്ന് ആശുപത്രിയില് പ്രവേശിപ്പിക്കപ്പെട്ട അബിയുടെ മരണം ഡോക്ടര്‍മാര് സ്ഥിരീകരിക്കുകയായിരുന്നു.\nStory highlights – Kalabhavan Abi


സ്വർണ വില ഇന്ന് ഏറ്റവും പുതിയ റെക്കോർഡിൽ; ഇങ്ങനെ പോയാൽ എങ്ങനെ സ്വർണം വാങ്ങും? - Malayalam Goodreturns\n» സ്വർണ വില ഇന്ന് ഏറ്റവും പുതിയ റെക്കോർഡിൽ; ഇങ്ങനെ പോയാൽ എങ്ങനെ സ്വർണം വാങ്ങും?\nUpdated: Tuesday, August 6, 2019, 14:28 [IST]\nസംസ്ഥാനത്ത് ഇന്നും സ്വർണവില ഏറ്റവും പുതിയ റെക്കോർഡിൽ. ചരിത്രത്തിലെ ഏറ്റവും ഉയർന്ന വിലയാണ് സ്വർണത്തിന് ഇന്ന് കേരളത്തിൽ. പവന് 26,800 രൂപയും ഗ്രാമിന് 3,350 രൂപയുമാണ് ഇന്നത്തെ വില. ഇന്നലത്തേതിനേക്കാൾ പവന് 200 രൂപയാണ് ഇന്ന് വർദ്ധിച്ചിരിക്കുന്നത്. ഇന്നലെ ഗ്രാമിന് 3325 രൂപയും പവന് 26600 രൂപയുമായിരുന്നു വില.\nആഗോള വിപണിയിൽ ട്രോയ് ഔൺസ് സ്വർണ്ണത്തിന് 1,461.02 ഡോളറാണ് ഇന്നത്തെ നിരക്ക്. കഴിഞ്ഞ ഒരു വർഷത്തിനിടെ 20 ശതമാനത്തിന്റെ വർധനയാണ് ആഗോള സ്വർണ വിലയിൽ ഉണ്ടായിരിക്കുന്നത്. അമേരിക്കയും ചൈനയും തമ്മിലുള്ള വ്യാപാരയുദ്ധം മുറുകുന്നതും രൂപയുടെ മൂല്യത്തകർച്ചയും ഇന്ത്യൻ വിപണിയിൽ സ്വർണ്ണവില ഉയരാൻ ഇടയാക്കിയിട്ടുണ്ട്.\nഎംസിഎക്‌സിൽ ഒക്ടോബർ സ്വർണ്ണ ഫ്യൂച്ചറുകൾ 10 ഗ്രാമിന് 0.41 ശതമാനം അഥവാ 154 രൂപ കുറഞ്ഞ് 37,191 രൂപയിലെത്തി. തിങ്കളാഴ്ച സ്വർണ്ണ ഫ്യൂച്ചർ റെക്കോർഡ് ഉയർച്ചയിൽ എത്തിയിരുന്നു. ഇന്നലെ 37,437 രൂപയായിരുന്നു വില. വെള്ളിയുടെ വിലയും ഇന്ന് കുറഞ്ഞു. എംസിഎക്സിലെ സിൽവർ ഫ്യൂച്ചറുകൾ കിലോയ്ക്ക് 0.50 ശതമാനം അഥവാ 210 രൂപ കുറഞ്ഞ് 42,273 ഡോളറിലെത്തി.\nകേരളത്തിൽ അടുത്ത രണ്ടാഴ്ചയ്ക്കുള്ളിൽ ഓണം, വിവാഹ സീസണുകൾ തുടങ്ങുന്നതിനാൽ വില വീണ്ടും കൂടാൻ സാധ്യതയുണ്ടെന്ന് വ്യാപാരികൾ പറയുന്നു. സ്വർണ്ണ വില കുതിച്ചുയരുന്നതിനാൽ ജ്വല്ലറികളിൽ വിൽപ്പനയിലും ഇടിവുണ്ടായിട്ടുണ്ട്. ഈ വർഷം ഇതുവരെ ഇത് 15 ശതമാനത്തിലധികമാണ് വിൽപ്പന കുറഞ്ഞിരിക്കുന്നത്.\nസ്വർണത്തിന്റെ വില കൂടിയതോടെ ധാരാളം ആളുകൾ പഴയ ആഭരണങ്ങൾ വിൽക്കാൻ ആരംഭിച്ചിട്ടുണ്ട്. കഴിഞ്ഞ മാസം മുതൽ സ്വർണാഭരണങ്ങൾ വിൽക്കുന്നവരുടെ എണ്ണത്തിൽ 10 മുതൽ 15 ശതമാനം വരെ വാർഷിക വർദ്ധനവുണ്ടായിട്ടുണ്ടെന്നും റിപ്പോർട്ടുണ്ട്. ആഭ്യന്തര സ്വർണ്ണ വിലയിൽ 12.5% ഇറക്കുമതി നികുതിയും 3% ജിഎസ്ടിയും ഉൾപ്പെടുന്നു.\nGold price still stands at record highs in the state. Read in malayalam.


ജവാന്മാര്‍ക്ക് പ്രതിവര്‍ഷം 100 ദിവസമെങ്കിലും കുടുംബത്തോടൊപ്പം കഴിയാന് അനുവദിക്കണമെന് കേന്ദ്ര ആഭ്യന്തരമന്ത്രി അമിത് ഷാ :: Janmabhumi Daily\nന്യൂദല്‍ഹി : കേന്ദ്ര പോലീസ് സേനകളിലെ ജവാന്മാര്‍ക്ക് പ്രതിവര്‍ഷം 100 ദിവസം താമസിക്കാന് സൗകര്യം അനുവദിക്കുമെന്ന് കേന്ദ്ര ആഭ്യന്തര മന്ത്രി അമിത്ഷാ. സിആര്‍പിഎഫ്, ബിഎസ്എഫ് തുടങ്ങിയ കേന്ദ്ര പോലീസ് സര്‍വ്വീസുകളിലെ ജവാന്മാര്‍ക്ക് കുടുംബത്തോടൊപ്പം കഴിയാന് അവസരം നല്‍കണമെന്നാണ് നിര്‍ദ്ദേശം നല്‍കിയിരിക്കുന്നത്. ഇതുസംബന്ധിച്ച് സെന്‍ട്രല് ആര്‍മ്ഡ് പോലീസ് ഫോഴ്‌സ്(സിഎപിഎഫ്) ഇതുസംബന്ധിച്ച് നിര്‍ദ്ദേശം നല്‍കിയിട്ടുണ്ട്.\nഇതോടെ രാജ്യത്തെ ഏഴ് ലക്ഷത്തോളമുള്ള ജവാന്മാര്‍ക്കാണ് കുടുംബത്തിനൊപ്പം കഴിയാന് ഇതിലൂടെ അവസരം ലഭിക്കുന്നത്. പ്രതിവര്‍ഷം 100 ദിവസമെങ്കിലും കുടുംബത്തിന് ഒപ്പം ചെലവിടാന് അനുവദിക്കണമെന്ന് ആവശ്യപ്പെട്ട് സിആര്‍പിഎഫ്, ബിഎസ്എഫ്, സിഐഎസ്എഫ്, ഐടിബിപി. എസ്എസ്ബി, ആസാം റൈഫിള്‍സ് എന്നിവയ്ക്ക് കേന്ദ്ര ആഭ്യന്തര മന്ത്രാലയത്തിന്റെ നിര്‍ദ്ദേശം കൈമാറിക്കഴിഞ്ഞു.\nഇതിന്റെ അടിസ്ഥാനത്തില് ജവാന്മാര്‍ക്ക് അവരുടെ വീടിന് സമീപത്തെ പ്രദേശങ്ങളില് എവിടെയെങ്കിലും പോസ്റ്റ് ചെയ്യും അതിലൂടെ കുടുംബത്തോടൊപ്പം കഴിയുകയും ചെലവിടുകയും ജോലിയും അതോടൊപ്പം കൊണ്ടുപോകാമെന്നും സിഎപിഎഫ് അറിയിച്ചു. രണ്ടു മാസത്തിനുള്ളില് പദ്ധതി നടപ്പിലാക്കാനാണ് നിര്‍ദ്ദേശം നല്‍കിയിരിക്കുന്നത്. നിലവില് ഒരു ജവാന് 2.5 മാസമാണ് (75 ദിവസം) ലീവ് നല്‍കുന്നത്. അതും ജോലിയില് പ്രവേശിച്ച് അഞ്ച് വര്‍ഷത്തെ സര്‍വ്വീസ് ഉള്ളവര്‍ക്കാണ്.\nകേന്ദ്ര ആഭ്യന്തരമന്ത്രി അടുത്തയാഴ്ച പാക്കിസ്ഥാനിലേക്ക്


'എല്ലാ മാസവും പെന്‍ഷന് കൃത്യമായി വീട്ടില് വരും'\n'എല്ലാ മാസവും പെന്‍ഷന് കൃത്യമായി വീട്ടില് വരും'; മുഖ്യമന്ത്രി മമ്മൂട്ടിയുടെ ഉറപ്പ്; വണ്ണിലെ പുതിയ ഗാനം\n'ജനമനസ്സിന്' എന്ന് പേരിട്ടിരിക്കുന്ന ഗാനം മുഖ്യമന്ത്രിയായ കടക്കല് ചന്ദ്രന്‍റ ജനക്ഷേമ പരിപാടികളും പ്രചരണങ്ങളുമാണ് കാണിക്കുന്നത്\n03 Apr, 2021 at 09:37 AM\nമമ്മൂട്ടി മുഖ്യമന്ത്രി വേഷത്തിലെത്തിയ ഏറ്റവും പുതിയ ചിത്രമാണ് വണ്. കേരള മുഖ്യമന്ത്രി കടയ്ക്കൽ ചന്ദ്രനായാണ് ചിത്രത്തിൽ മമ്മൂട്ടി എത്തുന്നത്. മുരളി ഗോപിയാണ് ചിത്രത്തില് അതിശക്തമായ പ്രതിപക്ഷ നേതാവിനെ അവതരിപ്പിക്കുന്നത്. കഴിഞ്ഞ മാസം അവസാനം തിയറ്ററുകളില് പുറത്തിറങ്ങിയ ചിത്രത്തിന് സമ്മിശ്ര പ്രതികരണമാണ് ലഭിച്ചത്.\nഇപ്പോഴിതാ ചിത്രത്തിലെ ഏറ്റവും പുതിയ ഗാനം പുറത്തിറക്കിയിരിക്കുകയാണ് അണിയറ പ്രവര്‍ത്തകര്. 'ജനമനസ്സിന്' എന്ന് പേരിട്ടിരിക്കുന്ന ഗാനം മുഖ്യമന്ത്രിയായ കടക്കല് ചന്ദ്രന്‍റ ജനക്ഷേമ പരിപാടികളും പ്രചരണങ്ങളുമാണ് കാണിക്കുന്നത്. 'എല്ലാ മാസവും പെന്‍ഷന് കൃത്യമായി വീട്ടില് വരും' എന്ന ഉറപ്പും ഗാനരംഗത്തില് മുഖ്യമന്ത്രിയായ കടക്കല് ചന്ദ്രന് നല്‍കുന്നു.\nറൈറ്റ് ടു റീക്കോള് എന്ന ബില്ലിന്‍റെ ചുവടുപിടിച്ചാണ് ചിത്രത്തിന്‍റെ പ്രമേയം. മലയാളത്തിലെ ആദ്യ സ്പൂഫ് ചിത്രമായ ചിറകൊടിഞ്ഞ കിനാവുകള്‍ക്ക് ശേഷം സന്തോഷ് വിശ്വനാഥ് സംവിധാനം ചെയ്യുന്ന ചിത്രത്തിന്‍റെ തിരക്കഥ ബോബി-സഞ്ജയ് ടീമാണ്.\nകേരള മുഖ്യമന്ത്രി പിണറായി വിജയനോട് സമാനമായ ദൃശ്യങ്ങളും ഡയലോഗുകളുമായിരുന്നു നേരത്തെ പുറത്തിറങ്ങിയ ട്രെയിലറിലെ പ്രധാന ആകര്‍ഷണം. മുഖ്യമന്ത്രിക്കെതിരായ പ്രതിപക്ഷ ആക്ഷേപവും മറുപടിയുമായി നീങ്ങുന്ന ട്രെയിലര് പഞ്ച് ഡയലോഗുകളാല് സമ്പന്നമാണ്. കേരള രാഷ്ട്രീയത്തില് ഏറെ വിവാദം സൃഷ്ടിച്ച മുഖ്യമന്ത്രിക്കെതിരായ 'ചെത്തുകാരന്‍റെ മകന്' പരാമര്‍ശം പരോക്ഷമായി ട്രെയിലറില് ഉള്‍പ്പെടുത്തിയിട്ടുണ്ട്. 'കണ്ട അമ്പട്ടന്‍റെ മോനൊക്കെ മുഖ്യമന്ത്രിയായാല് ഇതും ഇതിനപ്പുറവും നടക്കുമെന്ന' പി ബാലചന്ദ്രന്‍റെ കഥാപാത്രത്തിന്‍റെ സംഭാഷണം ഇതിന് സമാനമായുള്ളതാണ്. 'ഞാന് പതിനഞ്ച് ലക്ഷം പേരുടെ മാത്രം മുഖ്യമന്ത്രിയല്ല, കേരളത്തിലെ മൂന്നര കോടി ജനങ്ങളുടെ മുഖ്യമന്ത്രിയാണ്' എന്ന പഞ്ച് ഡയലോഗോട് കൂടിയാണ് ട്രെയിലര് അവസാനിക്കുന്നത്.\nജോജു ജോർജ്, നിമിഷ സജയന്, മാത്യൂ തോമസ്, സുദേവ് നായർ, ഗായത്രി അരുൺ തുടങ്ങിയവരാണ് വണ്ണിലെ മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്. ഇച്ചായിസ് പ്രൊഡക്ഷൻസ് നിർമിക്കുന്ന ചിത്രത്തിന്‍റെ ക്യാമറ കൈകാര്യം ചെയ്തിരിക്കുന്നത് ആർ. വൈദി സോമസുന്ദരമാണ്. ഗോപി സുന്ദറാണ് സംഗീതം.\nMammoottyOne MovieSanthosh Viswanath


recruitment in cisf | സിഐഎസ്എഫിൽ 447 അവസരങ്ങൾ; ഫെബ്രുവരി 19 മുതൽ മാർച്ച് 19 വരെ അപേക്ഷിക്കാം - MarunadanMalayalee.com\nFebruary 15, 201812:48 PM IST Permalink\nന്യൂഡൽഹി:സെൻഡ്രൽ ഇൻഡസ്ട്രിയൽ സെക്യൂരിറ്റി ഫോഴ്‌സിൽ (സിഐഎസ്.എഫ്)\nകരാറടിസ്ഥാനത്തിൽ നിയമനം. 447 ഒഴിവുകളാണുള്ളത്. കോൺസ്റ്റബിൾ/ഡ്രൈവർ തസ്തികകളിലേക്കാണ് അപേക്ഷ ക്ഷണിച്ചിരിക്കുന്നത്.. പുരുഷന്മാർക്കാണ് അവസരം.കോൺസ്റ്റബിൾ / ഡ്രൈവർ-344, കോൺസറ്റബിൾ/ ഡ്രൈവർ കം പമ്പ് ഓപ്പറേറ്റർ- 103 എന്നിങ്ങനെയാണ് ഒഴിവുകൾ.\nപ്രായം:21-27 വയസ്സിനിടയിലുള്ളവർക്ക് അപേക്ഷിക്കാം. സംവരണ വിഭാഗങ്ങൾക്ക് ഉയർന്ന പ്രായപരിധിയിൽ ഇളവു ലഭിക്കും.\nയോഗ്യത: പത്താംക്ലാസോ അല്ലെങ്കിൽ തത്തുല്യ യോഗ്യതയോ ഉണ്ടായിരിക്കണം.\nജനറൽ,ഒബിസി വിഭാഗക്കാർക്ക് 100 രൂപയാണ് അപേക്ഷ ഫീസ്. എസ്.സി, എസ്.ടി വിമുക്തഭടന്മാർ എന്നിവർക്ക് അപേക്ഷ ഫീസ് ഇല്ല.\nഎസ്.ബി.ഐ ചെല്ലാൻ മുഖേനയോ നെറ്റ് ബാങ്കിങ്, ക്രഡിറ്റ്/ഡെബിറ്റ് കാർഡ് മുഖേനയോ അപേക്ഷ ഫീസ് അടക്കാം.\nഫെബ്രുവരി 19 മുതൽ മാർച്ച് 19 അഞ്ചു മണിവരെ https://cisfrectt.in എന്ന വെബ്‌സൈറ്റിലൂടെ അപേക്ഷകൾ സമർപ്പിക്കാവുന്നതാണ്. ഫീസ് അടക്കേണ്ട അവസാന തീയതി മാർച്ച് 21.


വിദ്യാര്‍ത്ഥിയെ വീട്ടില് വിളിച്ചുവരുത്തി സെക്‌സ്; അധ്യാപിക അറസ്റ്റില് » NEWS 22\nHome/Breaking News/വിദ്യാര്‍ത്ഥിയെ വീട്ടില് വിളിച്ചുവരുത്തി സെക്‌സ്; അധ്യാപിക അറസ്റ്റില്\nNEWS22 EDITOR Jan 15, 2022\tBreaking News, Latest News, Slider, World Comments Off on വിദ്യാര്‍ത്ഥിയെ വീട്ടില് വിളിച്ചുവരുത്തി സെക്‌സ്; അധ്യാപിക അറസ്റ്റില് 34 Views\nഅധ്യാപികയെ ജോലിയില്‍നിന്നും പിരിച്ചുവിട്ടതായി സ്‌കൂള് അധികൃതര് അറിയിക്കുകയും ചെയ്തു. ഡിസംബര് 31-നാണ് ഇതുമായി ബന്ധപ്പെട്ട പരാതി ലഭിച്ചതെന്ന് പൊലീസില് അറിയിച്ചു. പിക്കന്‍സ് കൗണ്ടിയിലെ ഒരു സ്‌കൂളില് അധ്യാപികയായ കാതറിന് ഫ്‌ളോഗര് പെല്‍ഫ്രെയാണ് അറസ്റ്റിലായത്. 31 വയസ്സുള്ള കാതറിന് ഫ്‌ളോഗര് പെല്‍ഫ്രെ 2017 മുതല് ഈ സ്‌കൂളിലെ അധ്യാപികയാണ്.\n16 വയസ്സുള്ള ഒരു വിദ്യാര്‍ത്ഥിയുമായി ബന്ധപ്പെട്ടാണ് ഇവര്‍ക്കെതിരെ പരാതി ഉയര്‍ന്നത്. സ്‌കൂളില്ലാത്ത ദിവസം ക്ലെംസണിനടുത്തുള്ള വീട്ടിലേക്ക് വിദ്യാര്‍ത്ഥിയെ വിളിപ്പിക്കുകയും ലൈംഗിക ബന്ധം നടത്തുകയും ചെയ്തു എന്നാണ് പരാതി. ഇവരുടെ ബന്ധത്തെക്കുറിച്ച് അറിവുള്ള ആരോ ആണ് ഇക്കാര്യം പൊലീസില് അറിയിച്ചത്. തുടര്‍ന്ന് പൊലീസ് അന്വേഷണം ആരംഭിക്കുകയും കാതറിനെ അറസ്റ്റ് ചെയ്യുകയുമായിരുന്നു. ഇവരെ പിന്നീട് പതിനായിരം ഡോളറിന്റെ ജാമ്യത്തില് വിട്ടു. ഇവര് നിരവധി തവണ വിദ്യാര്‍ത്ഥിയെ വീട്ടില് വിളിച്ച്\nPrevious കോവളത്ത് വിദേശി മദ്യം ഒഴുക്കി കളഞ്ഞ സംഭവം; സസ്‌പെന്‍ഡ് ചെയ്ത എസ്‌ഐയെ തിരിച്ചെടുത്തു\nNext നടിയെ ആക്രമിച്ച കേസ്: വിഐപിയെ തിരിച്ചറിഞ്ഞു , കോട്ടയത്തെ പ്രവാസി വ്യവസായിയെന്ന് സൂചന…\nഇന്ധന വില വര്‍ധന പച്ചക്കറി വിപണിയെ പൊള്ളിയ്ക്കുന്നു….\nജനവാസ മേഖലയില് കള്ളുഷാപ്പുകള് അനുവദിക്കരുതെന്ന് ഹൈക്കോടതി..!\nകേരളത്തിൽ നിന്നെത്തുന്നവർക്ക് ഏഴ് ദിവസം നിരീക്ഷണം; നാളെ മുതൽ കർശനമാക്കുമെന്ന് കർണാടക…\nകടുവയ്ക്കായുള്ള തിരച്ചില് വിഫലം, ഭീതിയില് പ്രദേശവാസികള്..


യൂറോപ്പില് ലഹരിക്ക് ഏറ്റവുമധികം പണം ചെലവഴിക്കുന്നത് അയര്‍ലണ്ടുകാര്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nയൂറോപ്പില് ലഹരിക്ക് ഏറ്റവുമധികം പണം ചെലവഴിക്കുന്നത് അയര്‍ലണ്ടുകാര്\n: സ്വന്തം ലേഖകന് in Ireland, News on July 21, 2014\nഡബ്ലിന്: യൂറോപ്പില് ലഹരിക്ക് ഏറ്റവുമധികം പണം ചെലവാക്കുന്ന രാജ്യങ്ങളിലൊന്ന് അയര്‍ലണ്ട് എന്ന റിപ്പോര്‍ട്ട്. മദ്യം, പുകയില ഉല്‍പ്പന്നങ്ങള് തുടങ്ങിയ ലഹരിദായക വസ്തുക്കള്‍ക്ക് യൂറോപ്പില് ഏറ്റവുമധികം വില ഈടാക്കുന്ന രാജ്യങ്ങളുടെ പട്ടികയില് അയര്‍ലണ്ട് അഞ്ചാം സ്ഥാനത്താണ്. മദ്യത്തിന്റെയും പുകയില ഉല്‍പ്പന്നങ്ങളുടെയും യൂറോപ്പിലെ ശരാശരി വിലയേക്കാള് 78 ശതമാനം വിലക്കൂടുതലാണ് അയര്‍ലണ്ടില്. യൂറോസ്റ്റാറ്റ് ആണ് ഈ കണക്കുകള് പുറത്ത് വിട്ടത്. 2013 ലെ കണക്കുകളുടെ അടിസ്ഥാനത്തില് പരിശോധിച്ചാല് അയര്‍ലണ്ടിലെ കണ്‍സ്യൂമര് ഉല്‍പ്പന്നങ്ങളുടെ വില യൂറോപ്യന് ശരാശരിയേക്കാള് 18 ശതമാനം കൂടുതലാണ്.\nഭക്ഷ്യ ഉല്‍പ്പാദനത്തില് അയര്‍ലണ്ട് ഏറെ മുന്നിലാണെങ്കിലും രാജ്യത്ത് ഭക്ഷ്യ ഉല്‍പ്പന്നങ്ങള്‍ക്കും യൂറോപ്യന് ശരാശരിയേക്കാള് 17 ശതമാനം വില കൂടുതലാണ്. യാത്രചെലവും ടെലിഫോണ് ചാര്‍ജും അയര്‍ലണ്ടില് താരതമ്യേന കൂടുതലാണ്. ഹോട്ടല്, റെസ്‌റ്റോറന്റെ നിരക്കുകളുടെ കാര്യത്തിലും മറ്റ് യൂറോപ്യന് യൂണിയന് രാജ്യങ്ങളെ അപേക്ഷിച്ച് അയര്‍ലണ്ട് മുന്നിലാണ്. വൈദ്യുതി പാചകവാതം എന്നിവയുടെ നിരക്ക് അയര്‍ലണ്ടില് യൂറോപ്പിലെ പൊതു നിരക്കിനേക്കാള് 8 ശതമാനം കൂടുതലാണ്. കാറുകള്‍ക്കും ഇരുചക്ര വാഹനങ്ങള്‍ക്കും 11 ശതമാനവും കണ്‍സ്യൂമര് ഇലക്ട്രോണിക് ഉല്‍പ്പന്നങ്ങള്‍ക്ക്5ശതമാനവും വിലക്കൂടുതലാണ്. കണ്‍സ്യൂമര് ഉല്‍പ്പന്നങ്ങളുടെ വിലയുടെ കാര്യത്തില് അയര്‍ലണ്ടും തൊട്ട് അയല്‍രാജ്യമായ ബ്രിട്ടനും തമ്മില് വലിയ അന്തരമില്ല.\nയൂറോപ്പില് ഏറ്റവുമധികം വില വര്‍ദ്ധനയുള്ള രാജ്യം ഡെന്‍മാര്‍ക്കാണ്. ഡെന്‍മാര്‍ക്കില് മറ്റ് യൂറോപ്യന് രാജ്യങ്ങളെ അപേക്ഷിച്ച് കണ്‍സ്യൂമര് ഉല്‍പ്പന്നങ്ങള്‍ക്ക് 40 ശതമാനം വില കൂടുതലാണ്. വില വര്‍ദ്ധനയുള്ള രാജ്യങ്ങളുടെ പട്ടികയില് അയര്‍ലണ്ടിന് മുന്നില് സ്വീഡന്, ലക്‌സംബര്‍ഗ്, ഫിന്‍ലന്‍ഡ് എന്നീ രാജ്യങ്ങളുമുണ്ട്. യൂറോപ്യന് യൂണിയന് പുറത്താണെങ്കിലും വില വര്‍ദ്ധനയുള്ള രാജ്യങ്ങളുടെ പട്ടികയില് നോര്‍വേയും സ്വിറ്റ്‌സര്‍ലന്‍ഡുമുണ്ട്. പട്ടികയിലുള്ള മറ്റ് രാജ്യങ്ങളെ അപേക്ഷിച്ച് നോര്‍വേയിലും സ്വിറ്റ്‌സര്‍ലന്‍ഡിലും 55 ശതമാനം വില കൂടുതലാണ്. നോര്‍വേയില് മദ്യത്തിന്റെയും സിഗരറ്റിന്റെയും വില പരിഗണിച്ചാല് മറ്റ് രാജ്യങ്ങളിലെ വിലയുടെ മൂന്നിരട്ടിയാണ് ഈടാക്കുന്നത്.\nയൂറോപ്പില് കണ്‍സ്യൂമര് ഉല്‍പ്പന്നങ്ങള്‍ക്ക് ഏറ്റവും വില കുറവുള്ള രാജ്യം ബള്‍ഗേറിയയാണ്. ബള്‍ഗേറിയയില് കണ്‍സ്യൂമര് ഉല്‍പ്പന്നങ്ങള്‍ക്ക് യൂറോപ്യന് ശരാശരിയേക്കാള് 52 ശതമാനം വിലക്കുറവാണ്. ഈസ്റ്റേണ് യൂറോപ്പിലെ മാസിഡോണിയയും കണ്‍സ്യൂമര് ഉല്‍പ്പന്നങ്ങള്‍ക്ക് വിലക്കുറവുള്ള രാജ്യമാണ്.


By Web Desk.13 Oct, 2021\nരാധേശ്യാമിലെ നായിക പൂജാ ഹെഗ്‌ഡെയ്ക്ക് ജന്മദിനാശംസകളുമായി പ്രഭാസ്. രാധേശ്യാമിലെ പൂജാഹെഗ്‌ഡെയുടെ കഥാപാത്രമായ പ്രേരണയുടെ പുതിയ പോസ്റ്റര് പങ്കുവെച്ചുകൊണ്ടാണ് പ്രഭാസ് ആശംസകള് നേര്‍ന്നത്. ഒക്ടോബര് 13നാണ് പൂജയുടെ ജന്മദിനം. രാധേശാമിലെ പ്രണയിനിയുടെ ജന്മദിനം ആഘോഷമാക്കുകയാണ് നടന് പ്രഭാസും ചിത്രത്തിന്റെ അണിയറപ്രവര്‍ത്തകരും. സംവിധായകന് രാധാകൃഷ്ണകുമാറും പൂജയ്ക്ക് ആശംസകളുമായി രംഗത്തെത്തി. ഹാപ്പി ബര്‍ത്ത് ഡേ പ്രേരണ എന്ന തലക്കെട്ടോടെയാണ് ഇരുവരും രാധേശ്യാമിന്റെ പുതിയ പോസ്റ്റര് പങ്കുവെച്ചത്. പ്രഭാസും പൂജയും താരജോഡികളായി എത്തുന്ന ആദ്യചിത്രമായ രാധേശ്യാം പൊങ്കല് ദിനമായ ജനുവരി 14നാണ് പ്രദര്‍ശനത്തിനെത്തുന്നത്.\nവിക്രമാദിത്യ എന്ന കഥാപാത്രത്തെയാണ് പ്രഭാസ് അവതരിപ്പിക്കുന്നത്. നായികാ കഥാപാത്രമായ പ്രേരണയെയാണ് പൂജ ഹെഗ്ഡെ ചിത്രത്തില്‍വേഷമിടുന്നത്. യുവി ക്രിയേഷന്, ടി - സീരീസ് ബാനറില് ഭൂഷണ് കുമാര്, വാംസി, പ്രമോദ് എന്നിവര് ചേര്‍ന്ന് നിര്‍മ്മിക്കുന്ന ചിത്രത്തില് സച്ചിന് ഖേദേക്കര്, ഭാഗ്യശ്രീ, പ്രിയദര്‍ശി, മുരളി ശര്‍മ, സാശാ ചേത്രി, കുനാല് റോയ് കപൂര് എന്നിവരും പ്രധാന വേഷം കൈകാര്യം ചെയ്യുന്നുണ്ട്. തെലുങ്ക്, ഹിന്ദി, തമിഴ്, മലയാളം എന്നീ നാല് ഭാഷകളിലാണ് ചിത്രം പുറത്തിറങ്ങുന്നത്. കൂടാതെ, മറ്റുഭാഷകളിലേക്ക് മൊഴിമാറ്റവും ഉണ്ടാകുമെന്ന് അണിയറപ്രവര്‍ത്തകര് വ്യക്തമാക്കി.\nചിത്രത്തിന് സംഗീതം ഒരുക്കുന്നത് തമിഴ് സംഗീത സംവിധായകന് ജസ്റ്റിന് പ്രഭാകരനാണ്.ഛായാഗ്രഹണം: മനോജ് പരമഹംസ, എഡിറ്റിംഗ്: കോട്ടഗിരി വെങ്കിടേശ്വര റാവു,ആക്ഷന്: നിക്ക് പവല്,ശബ്ദ രൂപകല്‍പ്പന: റസൂല് പൂക്കുട്ടി,നൃത്തം: വൈഭവി,കോസ്റ്റ്യൂം ഡിസൈനര്: തോട്ട വിജയഭാസ്‌കര്,ഇഖ ലഖാനി, എക്‌സിക്യൂട്ടീവ് പ്രൊഡ്യൂസര്- എന്. സന്ദീപ്.\nആഘോഷങ്ങളും, ആരവങ്ങളുമില്ലാതെ മകളുടെ ഈ ജന്മദിനവും കടന്നുപോയി; കുറിപ്പ് പങ്കുവെച്ച് പ്രേംകുമാർ\nമാമാട്ടിയുടെ ജന്മദിന ചിത്രങ്ങൾ പങ്കുവെച്ച് ചേച്ചി മീനാക്ഷി\nമലയാള സിനിമയുടെ 'തിലക'ക്കുറി; ഓർമ്മകളുടെ തിരശീലയിൽ ഒളിമങ്ങാതെ ഇന്നും...\nവേണു ചേട്ടൻ ജേഷ്ഠസഹോദരനെപ്പോലെ, മലയാളസിനിമയുടെ ആത്മാവ് നമ്മെ വിട്ടുപിരിഞ്ഞു; മോഹൻലാലിൻറെ നൊമ്പരക്കുറിപ്പ്\nനിഗൂഢതകൾ നിറച്ച് 'ഭൂതകാലം'; ഫസ്റ്റ് ലുക്ക് പോസ്റ്റർ പുറത്തുവിട്ടു\nജീവിതം വഴിതിരിച്ചുവിട്ട കലാകൗമുദിയിലെ ഇന്റര്‍വ്യൂ, ഭരതനുമായുള്ള ആദ്യ കൂടിക്കാഴ്ച; നെടുമുടി വേണു മനസ് തുറന്നപ്പോൾ...


മുട്ടിൽ മരംമുറിക്കേസ്: പ്രതികളുടെ ജാമ്യഹർജികൾ വിധിപറയാൻ മാറ്റി | 22Sep2021\nകൊച്ചി: മുട്ടിൽ മരംമുറിക്കേസിലെ പ്രതികളായ വയനാട് വാഴവറ്റ സ്വദേശികളും സഹോദരങ്ങളുമായ ആന്റോ അഗസ്റ്റിൻ, ജോസുകുട്ടി അഗസ്റ്റിൻ, റോജി അഗസ്റ്റിൻ, ഇവരുടെ ഡ്രൈവർ വിനീഷ് എന്നിവരുടെ ജാമ്യഹർജികൾ ഹൈക്കോടതി വിധിപറയാനായി മാറ്റി. പ്രതികളുടെയും സർക്കാരിന്റെയും വാദം പൂർത്തിയായതിനാലാണ് ജസ്റ്റിസ് വി. ഷെർസി ഹർജി വിധിപറയാനായി മാറ്റിയത്.\n57 ദിവസമായി ജയിലിലാണെന്നും വനഭൂമിയിൽനിന്നോ നോട്ടിഫൈഡ് ഭൂമിയിൽനിന്നോ ഈട്ടിത്തടി മുറിച്ചിട്ടില്ലെന്നുമാണ് ഹർജിക്കാരുടെ വാദം. സെയിൽസ് ടാക്‌സുമായി ബന്ധപ്പെട്ട വിഷയത്തിൽ കോടതി ഉത്തരവ് മറികടന്ന് പോലീസ് നടപടി സ്വീകരിച്ചത് ചോദ്യംചെയ്തതിനാൽ തങ്ങളെ കേസിൽ കുടുക്കിയാണ് ക്രിമിനൽ പശ്ചാത്തലമെന്ന ആരോപണം ഉന്നയിക്കുന്നത്.\nഒരേ സംഭവത്തിൽ വനം, പോലീസ്, റവന്യൂ വകുപ്പുകൾ കേസെടുക്കുകയാണ്. മാധ്യമപ്രചാരണത്തിന്റെ ഭാഗമായി സർക്കാർ തങ്ങളെ വേട്ടയാടുകയാണെന്നും ഹർജിക്കാർ വാദിച്ചു.\nവിദ്യാഭ്യാസമില്ലാത്ത ആദിവാസികളെ കബളിപ്പിച്ച് പ്രതികൾ അനുമതിയില്ലാതെ മരംമുറിച്ച് കടത്തുകയായിരുന്നെന്ന് സർക്കാരിനായി ഹാജരായ സീനിയർ ഗവൺമെന്റ് പ്ലീഡർ വാദിച്ചു. വില്ലേജ് ഓഫീസർ അടക്കമുള്ളവരുമായി ഇക്കാര്യത്തിൽ ഒത്തുകളിച്ചു. വനംവകുപ്പ് ഉദ്യോഗസ്ഥർ അടക്കമുള്ളവർക്ക് ഭീഷണിയുണ്ട്. അന്വേഷണം പ്രാഥമികഘട്ടത്തിലാണ്. പ്രതികൾക്കെതിരേ കർണാടകത്തിലടക്കം കേസുകളുള്ളത് കണക്കിലെടുത്ത് ഈഘട്ടത്തിൽ ജാമ്യം അനുവദിക്കരുതെന്നും വാദിച്ചു.\nശശികലേ... നിങ്ങള് എവിടെയാണ്...\nപൂമൊട്ടുപോലെ ഒരു പെണ്‍കുട്ടി... മുഖത്ത് നവരസഭാവങ്ങളും... ക്യാമറയ്ക്കുമുന്നില് ..\nകേന്ദ്രത്തിന്റെ കോവിഡ് സഹായം കുട്ടികള്‍ക്ക് ഉപകരിക്കില്ല; നിബന്ധനകള് വിലങ്ങുതടി\nജല മെട്രോയ്ക്കായി ഇനിയും കാത്തിരിക്കണം\nഅച്ചടിയന്ത്രങ്ങളില്ലാത്തതിനാൽ സ്മാർട്ട് റേഷൻ കാർഡ് വിതരണം പ്രതിസന്ധിയിൽ\nതൊഴിൽനേടാൻ പരിശീലനം; കുടുംബശ്രീ കേന്ദ്രങ്ങൾ വീണ്ടും സജീവം


'കൊലപാതകികളെ നിയമത്തിനു മുന്നില് കൊണ്ടുവരും വരെ വിശ്രമമില്ല'; കാസര്‍കോട്ടെ കൊലപാതകങ്ങളില് പ്രതിഷേധിച്ച് രാഹുല്‍ഗാന്ധി - Chandrika Daily\nHome India ‘കൊലപാതകികളെ നിയമത്തിനു മുന്നില് കൊണ്ടുവരും വരെ വിശ്രമമില്ല’; കാസര്‍കോട്ടെ കൊലപാതകങ്ങളില് പ്രതിഷേധിച്ച് രാഹുല്‍ഗാന്ധി\n‘കൊലപാതകികളെ നിയമത്തിനു മുന്നില് കൊണ്ടുവരും വരെ വിശ്രമമില്ല’; കാസര്‍കോട്ടെ കൊലപാതകങ്ങളില് പ്രതിഷേധിച്ച് രാഹുല്‍ഗാന്ധി\nന്യൂഡല്‍ഹി: കാസര്‍കോട്ടെ യൂത്ത് കോണ്‍ഗ്രസ് പ്രവര്‍ത്തകരെ വെട്ടിക്കൊലപ്പെടുത്തിയ സംഭവത്തില് പ്രതികരണവുമായി കോണ്‍ഗ്രസ് അധ്യക്ഷന് രാഹുല് ഗാന്ധി. കൊലപാതകികളെ നിയമത്തിന് മുന്നില് കൊണ്ടുവരും വരെ ഞങ്ങള് വിശ്രമിക്കില്ലെന്ന് രാഹുല് ഗാന്ധി പറഞ്ഞു. ട്വിറ്ററിലൂടെയാണ് രാഹുലിന്റെ പ്രതികരണം.\n‘രണ്ട് യൂത്ത് കോണ്‍ഗ്രസ് അംഗങ്ങളുടെ ദാരുണ കൊലപാതകത്തില് ഞെട്ടലുളവാക്കുന്നതാണ്. കൊല്ലപ്പെട്ടവരുടെ കുടുംബാംഗങ്ങളോടൊപ്പം കോണ്‍ഗ്രസ് പാര്‍ട്ടിയും ഞാനുമുണ്ട്. കുടുംബത്തിന്റെ വിഷമത്തില് പങ്കുചേരുന്നു. കൊലപാതകികളെ നിയമത്തിന് മുന്നില് കൊണ്ടുവന്ന് നീതി നടപ്പാകുന്നതുവരെ ഞങ്ങള് വിശ്രമിക്കില്ല’ രാഹുല് ഗാന്ധി പറഞ്ഞു.\nകോണ്‍ഗ്രസ് പ്രവര്‍ത്തകരായ പെരിയ കല്ലിയോട് സ്വദേശി കൃപേഷ് (21), ശരത് ലാല് (27) എന്നിവരാണ് വെട്ടേറ്റ് മരിച്ചത്. കാറില് എത്തിയ സംഘം തടഞ്ഞ് നിര്‍ത്തി വെട്ടി കൊലപ്പെടുത്തുകയായിരുന്നു. കൃപേഷ് സംഭവസ്ഥലത്ത് വെച്ച് തന്നെ മരിച്ചു. ശരത് ലാലിനെ മംഗലാപുരം ആസ്പത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nഞായറാഴ്ച രാത്രി 8.30 ഓടെ കല്ല്യോട്ടിനടുത്ത് തന്നിത്തോട്കൂരാങ്കര റോഡിലാണ് സംഭവം. ശരത്തും കൃപേഷും ബൈക്കില് കൂരാങ്കരയിലെ ശരത്തിന്റെ വീട്ടിലേക്ക് പോവുകയായിരുന്നു. റോഡില് നിലയുറപ്പിച്ച സംഘം ബൈക്ക് തടഞ്ഞു നിര്‍ത്തി ഇരുവരേയും വെട്ടുകയായിരുന്നു. രാഷ്ട്രീയ കൊലപാതകമാണെന്നും പിന്നില് സി.പി.എം ആണെന്നും കോണ്‍ഗ്രസ് ജില്ലാ നേതൃത്വം ആരോപിച്ചു.


തിളങ്ങും സൗന്ദര്യത്തിനു പഴങ്ങൾ : Deepika.com Sthreedhanam News\nസുന്ദരമായ ചർമം ആരാണ് ആഗ്രഹിക്കാത്തത്. എല്ലാവരുടെയും സ്വപ്നമാണത്. സൗന്ദര്യമുള്ള, തിളങ്ങുന്ന ചർമം എന്നത് നമ്മൾ കഴിക്കുന്ന ആഹാരത്തെ ആശ്രയിച്ചിരിക്കുന്നുവെന്ന കാര്യം മറക്കരുത്. പക്ഷേ സൗന്ദര്യം വർധിപ്പിക്കാനായി ഏതുതരം ഭക്ഷണരീതി തെരഞ്ഞെടുക്കണമെന്ന കാര്യത്തിൽ ഏവർക്കും സംശയമാണ്. ശരീരസൗന്ദര്യം കൂട്ടാൻ സഹായിക്കുന്ന പഴങ്ങളെയും പച്ചക്കറികളെയും കുറിച്ചറിയാം...\nമനുഷ്യശരീരത്തിലെ ഏറ്റവും വലിയ അവയവമാണ് ത്വക്ക്. നമ്മുടെ ഭക്ഷണരീതിയിലുള്ള വ്യതിയാനം ആദ്യം ബാധിക്കുന്നത് ത്വക്കിനെയാണ്. പോഷകഗുണമുള്ള ഭക്ഷണരീതിയുടെ അഭാവംമൂലം ത്വക്കിൽ ചുളിവുകളും പാടുകളും ഉണ്ടാകുന്നു. ആരോഗ്യകരമായ ഭക്ഷണരീതി ചർമ്മത്തെ കൂടുതൽ ഓജസ്സുറ്റതാക്കുന്നു. ചർമ്മകാന്തിക്ക് ഉതകുന്ന ഭക്ഷണം കഴിക്കേണ്ടത് അനിവാര്യമാണ്.\nബീറ്റ്റൂട്ട് Anthocyani ൻറ കലവറയാണ്. ഇതിനകത്തുള്ള ശക്തമായ ആൻറി ഓക്സിഡൻറുകൾ ചർമം വരളുന്നത് തടയും. പ്രായാധിക്യത്തെ ചെറുക്കുന്നതിനും ചർമത്തിൽ ചുളിവുകൾ ഇല്ലാതാക്കുന്നതിനും ബീറ്റ്റൂട്ടിെൻറ ഉപയോഗം സഹായിക്കും.\nബീറ്റാകരോട്ടിൻ കാരറ്റിൽ ധാരാളമായി അടങ്ങിയിട്ടുണ്ട്. നമ്മുടെ ശരീരം ബീറ്റാകരോട്ടിനെ വിറ്റാമിൻഎ ആക്കി മാറ്റും. ആരോഗ്യമുള്ള ചർമത്തിന് ജീവകംഎ അതിപ്രധാനമാണ്. പ്രായാധിക്യത്തെ ചെറുക്കുന്നതിനും ചർമത്തെ ചുളിവുകളിൽ നിന്നു സംരക്ഷിക്കുന്നതിനും സഹായിക്കുന്നു.\nതക്കാളിയിൽ അടങ്ങിയിരിക്കുന്ന ലൈകോപിൻ എന്ന ആൻറി ഓക്സിഡൻറ് സൂര്യതാപത്തിൽ നിന്നും പ്രായാധിക്യത്തിൽ നിന്നും ചർമത്തെ സംരക്ഷിക്കുന്നു. തക്കാളി അസിഡിക് ആയതിനാൽ ഇതിെൻറ പൾപ് മുഖക്കുരു ഉണങ്ങുന്നതിനും ചർമത്തിെൻറ സുഷിരങ്ങളെ മുറുക്കുന്നതിനും സഹായിക്കുന്നു. ചർമത്തിെൻറ സ്വാഭാവിക നിറം നിലനിർത്താൻ ലൈകോപിൻ സഹായിക്കും.\nഇത് ആൻറിഓക്സിഡൻറിനാൽ സന്പുഷ്ടമാണ്. ബ്രൊക്കോളിയിൽ ജീവകം സിയും ഇയും അടങ്ങിയിട്ടുണ്ട്. ബ്രൊക്കോളിയിലുള്ള ജീവകം സി കൊളാജൻ ഉത്പാദനത്തേയും ചർമം ആരോഗ്യമുള്ളതായി സൂക്ഷിക്കാനും സഹായിക്കും. അതുപോലെതന്നെ ബ്രൊക്കോളിയിലുള്ള ജീവകം ഇ ചർമത്തിെൻറ സെൽ മെബ്രയിനെ അൾട്രാവയലറ്റ് രശ്മികളിൽ നിന്നും സംരക്ഷിക്കുന്നു.\nകണ്ണിെൻറ ക്ഷീണം അകറ്റുന്നതിനും കണ്‍തടങ്ങളിലെ കറുപ്പുനിറം മാറുന്നതിനും കണ്ണിനു കുളിർമ കിട്ടുന്നതിനും വെള്ളരിക്ക ഉപയോഗിക്കുന്നു. വെള്ളരിക്കയിൽ ജലാംശം കൂടുതലാണ്. അതുകൊണ്ട് വെള്ളരിക്ക ശരീരത്തിന് ഏറെ അവശ്യമായ ഒരു പച്ചക്കറിയാണ്.\nഇലക്കറികൾ ആൻറിഓക്സിഡൻറിനാൽ സന്പുഷ്ടമാണ്. നമ്മുടെ ചർത്തെ ചുളിവുകളിൽനിന്നും പ്രായാധിക്യത്തിൽ നിന്നും സംരക്ഷിക്കുന്നു. ചർമകോശങ്ങളെ ശക്തിപ്പെടുത്തുകയും ശരീരത്തിലുള്ള വിഷലിപ്തമായ മാലിന്യങ്ങൾ നീക്കം ചെയ്യാനും ഇലക്കറികൾ സഹായിക്കുന്നു.\nകാബേജ്, ബ്രൊക്കോളി, ഗ്രീൻബെൽ പെപ്പർ, കിവി, സെലറി, ചീര എന്നിവയുടെ സ്ഥിരമായ ഉപയോഗം കാൻസറിനെ തടയും. ഇവയിൽ വൈറ്റമിൻസിയും ഫോളേറ്റും ധാരാളമുണ്ട്. ഇവ കോശത്തിെൻറ ഉദ്പാദനത്തിന് അനിവാര്യമാണ്.\nആപ്പിളിൽ ജീവകം സി, ബൈഫേളവനോയ്ഡ്, നാരുകൾ, ധാതുക്കൾ, ജീവകങ്ങൾ എന്നിവ ധാരാളമായി അടങ്ങിയിരിക്കുന്നു. ഇതിൽ അടങ്ങിയിരിക്കുന്ന ജീവകം സി ചർമത്തിെൻറ നിറം നിലനിർത്താൻ സഹായിക്കും. ഇത് ചർമത്തിെൻറ സ്വതവേയുള്ള ധാതുക്ഷയത്തെ തടയുകയും ചെയ്യും. ദിവസവും ആപ്പിൾ കഴിക്കുകയാണെങ്കിൽ മുഖക്കുരു വരുന്നതു തടയാം. മലബന്ധം ഇല്ലാതാക്കാനും ഇത് സഹായിക്കും. ചർമത്തെ പ്രായാധിക്യത്തിൽ നിന്നു രക്ഷിക്കാനും ആപ്പിളിനു കഴിയും.\nപപ്പായയുടെ ഗുണഗണങ്ങളെക്കുറിച്ചു നമ്മുടെ പൂർവികരുടെ കാലം മുതൽക്കേ കേൾക്കുന്നതാണ്. പപ്പായ ആൻറി ഓക്സിഡൻറിനാൽ സന്പുഷ്ടമാണ്. ഇതിനകത്തുള്ള പപ്പയ്ൻ എന്ന എൻസൈം മൃതകോശങ്ങളെ നശിപ്പിച്ച് ചർമത്തെ സംരക്ഷിക്കുന്നു. ചർമത്തിെൻറ സ്വാഭാവിക കാന്തി നിലനിർത്താനും പപ്പായ ഉത്തമമാണ്.\nമധുരക്കിഴങ്ങിൽ ജീവകംഎ ധാരാളമായി അടങ്ങിയിട്ടുണ്ട്. ഇത് മുഖക്കുരുവിനു കാരണമാകുന്ന ബാക്ടീരിയയ്ക്കെതിരെ പൊരുതുന്നു. ഇതിൽ ജീവകംസി കൂടി അടങ്ങിയിുള്ളതിനാൽ മുഖക്കുരു വരാതെ ചർമത്തെ സംരക്ഷിക്കുകയും ചെയ്യുന്നു.\nഇതിൽ ജീവകംസി ധാരാളമായി ഉള്ളതിനാൽ ചർമത്തിെൻറ നിറം മെച്ചപ്പെടുത്താൻ സഹായിക്കും. ഇതിൽ കൊളാജൻ കൂടിയുള്ളതിനാൽ ചർമം ആരോഗ്യമുള്ളതായി സൂക്ഷിക്കാനും പ്രായാധിക്യത്തെ ചെറുക്കാനും ചർമത്തെ ചുളിവുകളിൽ നിന്നു സംരക്ഷിക്കുന്നതിനും സഹായിക്കുന്നു.\nജീവകംസി ധാരാളമായി അടങ്ങിയിരിക്കുന്നു. ആൻറി ഓക്സിഡൻറും ധാരാളമായിുണ്ട്. ഇത് രോഗപ്രതിരോധശേഷി കൂട്ടുന്നതിനും ഇൻഫ്ളമേഷൻ കുറയ്ക്കുന്നതിനും ദഹനത്തിനും സഹായിക്കുന്നു. അസിഡിറ്റി കുറയ്ക്കുന്നതിനും നെല്ലിക്ക സഹായിക്കും.


യൂറോപ്പിൽ 100ലധികം കുരങ്ങുപനി കേസുകൾ : അടിയന്തര യോഗം വിളിച്ചുചേർത്ത് ലോകാരോഗ്യ സംഘടന. - Dubai Vartha\nHome » യൂറോപ്പിൽ 100ലധികം കുരങ്ങുപനി കേസുകൾ : അടിയന്തര യോഗം വിളിച്ചുചേർത്ത് ലോകാരോഗ്യ സംഘടന.\nയൂറോപ്പിൽ 100ലധികം കുരങ്ങുപനി കേസുകൾ : അടിയന്തര യോഗം വിളിച്ചുചേർത്ത് ലോകാരോഗ്യ സംഘടന.\nയൂറോപ്പിൽ കുരങ്ങുപനി കേസുകൾ പടരുന്ന സാഹചര്യത്തിൽ അടിയന്തര യോഗം വിളിച്ചുചേർത്ത് ലോകാരോഗ്യ സംഘടന. വെള്ളിയാഴ്ചയായിരുന്നു WHO യോഗം വിളിച്ചത്.പടിഞ്ഞാറൻ- സെൻട്രൽ ആഫ്രിക്കൻ പ്രദേശങ്ങളിൽ കൂടുതലായി കാണപ്പെടുന്ന കുരങ്ങുപനിയുടെ 100ലധികം കേസുകളാണ് യൂറോപ്പിൽ ഇതുവരെ റിപ്പോർട്ട് ചെയ്തത്. ഇതോടെയാണ് ഡബ്ല്യു.എച്ച്.ഒ അടിയന്തരമായി യോഗം വിളിച്ചു ചേർത്തത്.\nബ്രിട്ടൻ, സ്‌പെയ്ൻ, പോർചുഗൽ, ജർമനി, ഇറ്റലി, ബെൽജിയം എന്നീ രാജ്യങ്ങളിലാണ് നിലവിൽ മങ്കിപോക്‌സ് സ്ഥിരീകരിച്ചിട്ടുള്ളത്. ഒപ്പം യു.എസ്, കാനഡ, ഓസ്‌ട്രേലിയ എന്നീ രാജ്യങ്ങളിലും സംശയമുള്ള കേസുകൾ കണ്ടെത്തിയിട്ടുണ്ട്.കഴിഞ്ഞ ദിവസമായിരുന്നു ബെൽജിയത്തിൽ അഞ്ച് കൊവിഡ് കേസുകൾ സ്ഥിരീകരിച്ചത്. ഇതോടെയാണ് യൂറോപ്പിൽ രോഗപ്പകർച്ചയുടെ ആശങ്കയുണ്ടായത്.\nകുരങ്ങന്മാരിൽ ആദ്യം കണ്ടെത്തിയ മങ്കിപോക്‌സ് പിന്നീട് വൈറസ് കാരിയറുമായി അടുത്തിടപെഴകുന്നതിലൂടെയാണ് മനുഷ്യരിലേക്ക് പടരുക. സാധാരണയായി ആഫ്രിക്കക്ക് പുറത്ത് അപൂർവമായി മാത്രമാണ് കുരങ്ങുപനി പടരാറുള്ളത്.മങ്കിപോക്‌സിന്റെ എക്കാലത്തെയും വലിയ പകർച്ചയാണ് യൂറോപ്പിൽ ഇപ്പോൾ നടക്കുന്നതെന്നാണ് ജർമനി വിഷയത്തിൽ പ്രതികരിച്ചത്.\nഅതേസമയം, കൊവിഡ് പടർന്നുപിടിച്ചത് പോലെ വലിയൊരു മഹാമാരിയായി മങ്കിപോക്‌സ് പകർച്ച മാറില്ലെന്നാണ് വിദഗ്ധരുടെ പ്രതികരണം. കോറോണ വൈറസിന്റെ പോലെ അത്ര എളുപ്പത്തിലും വേഗത്തിലും പടരുന്നല്ല കുരങ്ങുപനിക്ക് കാരണമായ വൈറസ് എന്നത് തന്നെയാണ് ഇതിന് കാരണമായി ശാസ്ത്രജ്ഞർ ചൂണ്ടിക്കാണിക്കുന്നത്.കടുത്ത പനിയും ദേഹത്ത് തിണർത്ത് പൊന്തുന്നതുമാണ് കുരങ്ങുപനിയുടെ സാധാരണ ലക്ഷണങ്ങൾ.\nയു എ ഇയിൽ ഇന്ന് ചൂടും പൊടിയും ഈർപ്പവും കാലാവസ്ഥ : താപനില 45 ഡിഗ്രി സെൽഷ്യസിൽ എത്തുമെന്നും കാലാവസ്ഥാകേന്ദ്രം.


Shilpa,s biography is unauthorised, ശില്പ അറിയാതെ ജീവചരിത്രം - Malayalam Filmibeat\n51 min ago മമ്മൂക്ക നായകനായ ആ ചിത്രത്തിലാണ് എനിക്ക് ആദ്യമായി അവസരം കിട്ടുന്നത്,തുറന്നുപറഞ്ഞ് അനില് നെടുമങ്ങാട്\nശില്‍പ ഷെട്ടിയുടെ ജീവചരിത്രം അനധികൃതം\n| Published: Wednesday, March 5, 2008, 14:02 [IST]\nബിഗ് ബ്രദര് ടി.വി ഷോയിലെ വിജയിയായതോടെ ഏറെ പ്രശസ്തായയ പ്രമുഖ ഹിന്ദി താരം ശില്പാ ഷെട്ടിയുടെ ജീവചരിത്രം ബ്രിട്ടനില് ചൂടപ്പം പോലെയാണ് വിറ്റഴിയുന്നത്. ഇന്ത്യയിലും പുസ്തകം വിപണിയിലെത്തിയതിനിടെയാണ് ഈ പുസ്തകം ശില്‍പ അറിയാതെയാണ് പുറത്തിറങ്ങിയതെന്ന് ശില്‍പയുടെ വക്താവ് അറിയിച്ചിരിക്കുന്നത് . ജൂലി ആസ്പിന്നറാണ് ശില്‍പയുടെ ജീവചരിത്രം തയ്യാറാക്കിയിരിക്കുന്നത്.\n''പുസ്തകം എഴുതിയ ജൂലി ആസ്പിനാലുമായി ശില്പ സംസാരിച്ചിട്ടുപോലുമില്ല''_ താരത്തിന്റെ വക്താവായ ദലേ ഭഗവാഗര് പറഞ്ഞു. പല ടെലിവിഷന് ഇന്റര്‍വ്യൂകളിലും മാസികകളിലുമൊക്കെ ശില്പ പറഞ്ഞ വാചകങ്ങളാണ് പുസ്തകത്തിലുള്ളത്.\nബിഗ് ബ്രദര് ഷോയുടെ കാലത്തെ സംഭവവികാസങ്ങളാണ് പുസ്തകത്തില് ഏറെയും. ശില്പയുടെ ജീവിതവും തൊഴിലുമുള്‍പ്പെടെ പല കാര്യങ്ങളെപ്പറ്റിയും പുസ്തകം മൗനംപാലിക്കുകയാണ്.\nഎന്നാല് ധഡ്കന് ഉള്‍പ്പെടെ നിരവധി ഹിറ്റ് ചിത്രങ്ങളില് ശില്പയുടെ നായകനായിരുന്ന അക്ഷയ് കുമാറുമായുള്ള ബന്ധത്തെപ്പറ്റി ജീവചരിത്രംത്തില് ഒട്ടേറെ കാര്യങ്ങള് വിശദീകരിക്കുന്നുണ്ട്.\n''ടി.വി. ഷോയോടെ ശില്പ ഒരു ബ്രാന്‍ഡായി മാറിയിരിക്കുകയാണ്. ഒരു നടി എന്ന നിലയില്‍നിന്ന് അവര് വളരെ ഉയരെ എത്തിയിരിക്കുന്നു. ആ പേരിന് വിവിധ രാജ്യങ്ങളില് പരന്നുകിടക്കുന്ന മാര്‍ക്കറ്റുണ്ട്''. സിനിമയില് ഒരു വേഷം തിരഞ്ഞെടുക്കുമ്പോള് ശില്പ ഒരുപാട് ആലോചിക്കാറുണ്ട് എന്ന് ഭഗവാഗര് പറയുന്നു.\nശില്പ പ്രത്യക്ഷപ്പെട്ട മെട്രോയും അപ്നേയും വിജയങ്ങളായിരുന്നു. ഇപ്പോള് സംഗീതനാടകമായ മിസ് ബോളിവുഡിന്റെ യൂറോപ്യന് പ്രദര്‍ശനവുമായി ബന്ധപ്പെട്ട് അടുത്തിടെവരെ ശില്‍പ തിരക്കിലായിരുന്നു. സണ്ണി ഡിയോള് നായകനാവുന്ന 'ദ മാന്' എന്ന ചിത്രത്തില് ശില്‍പ അഭിനയിക്കുന്നുണ്ട്.\nMore ജീവചരിത്രം News\nസിനിമയ്ക്ക് വേണ്ടി സച്ചിന് വാങ്ങിയ പ്രതിഫലം കോടികള്! വിശദീകരണവുമായി വക്താവ്!!!\nസച്ചിന്റെ സിനിമ ആദ്യദിനം നേടിയത് കോടികള്! ഡോക്യൂമെന്ററി സിനിമ വെള്ളിയാഴ്ച നേടുന്നത് മികച്ച സംഖ്യ!!!\nഗാലറികളെ ആരവത്തില് മുഴക്കിയ സച്ചിന് ഇന്ന് തിയറ്ററുകളില് ആവേശ കടലാവും!!!\nക്രിക്കറ്റ് ഇതിഹാസം സ്‌ക്രീനിലേക്കെത്തുന്നു, ആശംസകളുമായി താരങ്ങള്!!!\n''കജോളിനോടു ക്ഷമിക്കില്ല''; പുസ്തകം വിറ്റഴിയാന് കരണ് ജോഹര് നാണം കെട്ട കളി കളിക്കുന്നുവെന്ന് നടി!\nവെളളിത്തിരയില് തന്നെ അവതരിപ്പിക്കാന് കഴിയുന്ന നടി ഐശ്വര്യ റായ് മാത്രമെന്നാണ് അന്ന് ജയലളിത പറഞ്ഞത്\nആദ്യത്തെ ലൈംഗികബന്ധം 26ാം വയസ്സിലെന്ന് കരണ് ജോഹര്; 'ആന് അണ്‍സ്യൂട്ടബിള് ബോയ്' പറയുന്നു..\nബിജെപിയോട് ഇടഞ്ഞു നില്‍ക്കുന്ന കമലിനൊപ്പം സിനിമ ചെയ്യാന് വിദ്യാബാലനില്ലെന്ന് റിപ്പോര്‍ട്ടുകള് ?\nഗുസ്തി താരങ്ങളെല്ലാം വെളളിത്തിരയില്:ധാരാ സിങാവാന് അക്ഷയ്കുമാര്\nജയലളിതയെ കുറിച്ചുള്ള സിനിമക്കെന്തിന് ശശികല എന്ന ടൈറ്റില്; സംവിധായകന് രാംഗോപാല് വര്‍മ്മ പറയുന്നു..\nജയലളിതയെ കുറിച്ച് സിനിമയൊരുങ്ങുന്നു...നടി ആരെന്നറിയുമോ?\nരേഖയും സിനിമയിലെ 'ഒറിജിനല്' ബലാത്സംഗത്തിനിരയായ നടി; ഒരക്ഷരം മിണ്ടാതെ ബോളിവുഡ്\nRead more about: ജീവചരിത്രം ജൂലി ആസ്പന് പുസ്തകം ശില്പ ഷെട്ടി unauthorised book\nStory first published: Wednesday, March 5, 2008, 14:02 [IST]\nനീ ഇല്ലായിരുന്നെങ്കിൽ ജീവിതം അർത്ഥശൂന്യമായി പോയേനെ, പ്രിയപ്പെട്ടവനോടൊപ്പം ഖുശ്ബു


ഇന്ത്യന് നഗരങ്ങളിലെ നാലിലൊന്ന് കുഞ്ഞുങ്ങള്‍ക്ക് പോഷകാഹാരക്കുറവ് | Kairali News | kairalinewsonline.com\nപോഷകാഹാരക്കുറവ് ഗ്രാമങ്ങളിലേയോ ആദിവാസി ഊരുകളിലേയോ മാത്രം പ്രശ്മമാണെന്ന് ആരും കരുതരുത്. ഇന്ത്യന് നഗരങ്ങളിലെ ശിശുക്കളും പോഷകാഹാരക്കുറവിന്‍റെ പിടിയിലാണെന്ന് ഹൈദരാബാദ് ആസ്ഥാനമായുളള നാന്‍ഡി ഫൗണ്ടേഷന്‍റെ പഠന റിപ്പോര്‍ട്ട് ചൂണ്ടികാട്ടുന്നു.\nനഗരങ്ങളിലെ നാലിലൊന്ന് കുട്ടികള് പോഷകാഹാരക്കുറവിന്‍റെ പിടിയിലാണെന്നാണ്പഠനത്തിന്‍റെ കണ്ടെത്തല്. 10 ഇന്ത്യന് നഗരങ്ങളിലെ 12,000 അമ്മമാരേയും59 മാസം വരെ പ്രായമുളള 14,000 ശിശുക്കളേയും പഠന വിധേയമാക്കി.\nഇന്ത്യന് നഗരങ്ങളില് പ്രസവത്തിന്ആശുപത്രി സൗകര്യം പ്രാപ്യമാണ്. നഗരങ്ങളിലെ 94.4% അമ്മമാരും ആശുപത്രികളിലാണ്പ്രസവിക്കുന്നത്.88.6% കുട്ടികളുടേയും ഭാരം പ്രസവശേഷം അളന്ന് നോക്കുന്നുണ്ട്. 37.1% പ്രസവങ്ങള് സിസേറിയന് ആണ്.\nഏറ്റവും ജനസംഖ്യയുളള ദില്ലി, മുംബൈ, ബംഗളൂരു, ഹൈദരാബാദ്, അഹമ്മദാബാദ്, ചെന്നൈ, കൊല്‍ക്കത്ത, സൂറത്ത്, പൂനെ, ജയ്പൂര് എന്നീ നഗരങ്ങളിലാണ് സര്‍വെ നടത്തിയിരുന്നത്.\n22.3% കുട്ടികള്‍ക്ക് ഉയരക്കുറവുണ്ട്.21.4% കുട്ടികള്‍ക്ക് ഗുരുതരമായ വിധം ഭാരക്കുറവുണ്ട്.\n13.9% കുട്ടികള്‍ക്ക് തീരെ വണ്ണമില്ല.ദാരിദ്രവും അമ്മമാരുടെ സാമ്പത്തികവും സാമൂഹ്യവുമായ\nപിന്നാക്കാവസ്ഥ തന്നെയാണ് അടിസ്ഥാന കാരണം.\nസര്‍ക്കാര് പദ്ധതികള് പലര്‍ക്കും ലഭ്യമല്ല. പൊതുവിതരണ സംവിധാനത്തിന്‍റെ പ്രധാന ലക്ഷ്യം ദാരിദ്ര്യ നിര്‍മ്മാര്‍ജ്ജനവും പോഷകാഹാരവുമാണ്,എന്നാല് നഗരങ്ങളിലെ 37.4% കുടുംബങ്ങള്‍ക്ക് മാത്രമാണ് പൊതുവിതരണ സംവിധാനം പ്രാപ്യമായുളളത്.\nദാരിദ്രവും പോഷകാഹാരക്കുറവും നേരിടുന്ന കുടുംബങ്ങള് സ്വാഭാവികമായും സര്‍ക്കാര് മാനദണ്ധ പ്രകാരം ദാരിദ്ര്യ രേഖയ്ക്ക് താ‍ഴെയുളളവര് ആകേണ്ടവരാണ്.എന്നാല് ഇവര്‍ക്ക് പൊതുവിതരണ സംവിധാനത്തിന്‍റെ പ്രയോജനം ലഭിക്കേണ്ടതാണ്.എന്നാല് ഭൂരിഭാഗത്തിനും ഇതൊന്നും ലഭ്യമല്ലെന്ന കണ്ടെത്തല് ആശങ്കാജനകമാണ്.\nശുദ്ധ ജലത്തിന്‍റെ ലഭ്യതയാണ് മറ്റൊരു പ്രധാന പ്രശ്നം.2015-16 കാലയളവില് കേന്ദ്ര\nസര്‍ക്കാര് നടത്തിയ ആരോഗ്യസര്‍വെ അനുസരിച്ച് നഗരങ്ങളിലെ 91% പേര്‍ക്കും\nഎന്നാല് നാന്‍ഡി ഫൗണ്ടേഷന്‍റെ പഠന റിപ്പോര്‍ട്ട് അനുസരിച്ച് 53.9% പേര്‍ക്കും പൈപ്പ് വെളളം ലഭിക്കുന്നില്ല.വെളളം ലഭിക്കുന്നതിനായി സ്ത്രീകള് ദൂര സ്ഥലങ്ങളിലേയ്ക്ക് പോകേണ്ടിവരുന്നു. കൂടുതല് സമയവും വെളളം ശേഖരിക്കുന്നതിനായി ചെലവ‍ഴിക്കുന്നതുമൂലം പാവപ്പെട്ട അമ്മമാരില് പലര്‍ക്കും കുട്ടികളുടെ വിദ്യാഭ്യാസത്തിലും ആരോഗ്യ സംരക്ഷണത്തിലും ശ്രദ്ധിക്കാനാവുന്നില്ല.\nസ്തീകളുടെ സാമ്പത്തികാവസ്ഥയും ശിശു സംരക്ഷണവും\nസ്തീകളുടെ സാമ്പത്തികാവസ്ഥയും കുഞ്ഞിന്‍റെ ആരോഗ്യവും തമ്മില് അഭേദ്യബന്ധമുണ്ട്.\nകേന്ദ്ര ആരോഗ്യമന്ത്രായത്തിന്‍റെ ദേശീയ കുടുംബാരോഗ്യ സര്‍വെ അനുസരിച്ച് നഗരങ്ങളിലെ\n61% കുടുംബങ്ങളിലേയും ഒരു സ്ത്രീക്കെങ്കിലും ബാങ്ക് അക്കൗണ്ട് ഉണ്ട്.\nഎന്നാല് ഈ കണക്ക് ശരിയല്ലെന്ന് നാന്‍ഡി ഫൗണ്ടേഷന്‍റെ പഠന റിപ്പോര്‍ട്ട് വ്യക്തമാക്കുന്നു. ഇവരുടെ സര്‍വെ ്അനുസരിച്ച് 44.7% കുടുംബങ്ങളിലെ സ്ത്രീകള്‍ക്ക് മാത്രമേ സേവിംങ് ബാങ്ക് അക്കൗണ്ട് ഉളളൂ. നഗര സ്തീകളുടെ സാമ്പത്തിക പിന്നാക്കാവസ്ഥ കുട്ടികളുടെ ആരോഗ്യനിലയെ ബാധിക്കുന്നതായും പഠനം ചൂണ്ടികാട്ടുന്നു.


വിരമിക്കല് പ്രഖ്യാപിച്ച രൂപീന്ദര് പാലിന് ആശംസയുമായി ഹോക്കി ഇന്ത്യ | Hockey India congratulates Rupinder Pal Singh on illustrious career\nSep 30, 2021, 04:41 PM IST\n2010 ലാണ് താരം ഇന്ത്യയ്ക്ക് വേണ്ടി അരങ്ങേറ്റം കുറിച്ചത്.\nന്യൂഡല്‍ഹി: ഇന്ത്യയുടെ എക്കാലത്തെയും മികച്ച ഹോക്കി താരങ്ങളിലൊരാളായ രൂപീന്ദര് പാല് സിങ് വിരമിച്ചതോടെ ഒരു യുഗത്തിനാണ് അവസാനമാകുന്നത്. ഡ്രാഗ് ഫ്‌ളിക്കുകളിലൂടെ ആരാധകരെ ത്രസിപ്പിച്ച രൂപീന്ദര് 13 വര്‍ഷത്തെ കരിയറാണ് അവസാനിപ്പിച്ചത്. രൂപീന്ദറിന് ആശംസകളുമായി ഹോക്കി ഇന്ത്യ രംഗത്തെത്തി.\n'ഒരു പതിറ്റാണ്ടിന് മുകളില് ഇന്ത്യയ്ക്ക് വേണ്ടി കളിച്ച താരമാണ് രൂപീന്ദര്. രൂപീന്ദറിന്റെ ഡ്രാഗ് ഫ്‌ളിക്കുകളാണ് അദ്ദേഹത്തെ ലോകോത്തര താരമാക്കി മാറ്റിയത്. ഇന്ത്യയ്ക്ക് വേണ്ടി മികച്ച പ്രകടനം പുറത്തെടുത്ത രൂപീന്ദറിനെ ഹോക്കി ഇന്ത്യ അഭിനന്ദിക്കുന്നു. അദ്ദേഹത്തിന്റെ തീരുമാനം കമ്മിറ്റിയെ നേരത്തേ അറിയിച്ചിരുന്നു. ഭാവിയില് അദ്ദേഹത്തിന് എല്ലാ നന്മകളും ഉണ്ടാകട്ടെ'- ഹോക്കി ഇന്ത്യ പ്രസിഡന്റ് ഗ്യാനേന്ദ്രോ നിന്‍ഗോംബാം അറിയിച്ചു.\nജര്‍മനിയെ നാലിനെതിരേ അഞ്ചുഗോളുകള്‍ക്ക് തകര്‍ത്താണ് ഇന്ത്യ ടോക്യോ ഒളിമ്പിക്‌സില് വെങ്കലം നേടിയത്. 1980 ന് ശേഷം ഇന്ത്യന് ഹോക്കി ടീം ഒളിമ്പിക്‌സില് നേടുന്ന ആദ്യ മെഡലാണിത്. ഇന്ത്യയുടെ വിജയത്തില് നിര്‍ണായക പങ്കുവഹിച്ച താരമാണ് രൂപീന്ദര്‍പാല്. പെനാല്‍ട്ടി കോര്‍ണറുകള് കൃത്യമായി ലക്ഷ്യത്തിലെത്തിക്കുന്നതില് കേമനാണ് ഈ പഞ്ചാബ് താരം. 2010 ലാണ് താരം ഇന്ത്യയ്ക്ക് വേണ്ടി അരങ്ങേറ്റം കുറിച്ചത്.\nഇന്ത്യയ്ക്ക് വേണ്ടി 2014-ലെ ഏഷ്യന് ഗെയിംസ്, 2016-ലെ ഏഷ്യന് ചാമ്പ്യന്‍സ് ട്രോഫി എന്നീ ടൂര്‍ണമെന്റുകളില് രൂപീന്ദര് സ്വര്‍ണം നേടിയിട്ടുണ്ട്. 2015-ലെ എഫ്.ഐ.എച്ച് ഹോക്കി വേള്‍ഡ് ലീഗിലും 2016-ലെ ഏഷ്യന് ചാമ്പ്യന്‍സ് ട്രോഫിയിലും വെങ്കലം നേടിയ ഇന്ത്യന് ടീമില് അംഗമായിരുന്നു. 2018-19 സീസണില് ഇന്ത്യന് ടീമില് നിന്ന് വിട്ടുനിന്ന താരം 2020-ല് ശക്തമായി തിരിച്ചുവന്നു.\nContent Highlights: Hockey India congratulates Rupinder Pal Singh on illustrious career\nകാബൂള്: അഫ്ഗാനിസ്താന് വനിതാ ജൂനിയര് ദേശീയ വോളിബോള് ടീം അംഗത്തെ ..\nഅര്‍ജന്റീനയ്‌ക്കെതിരായ പരമ്പരയിലെ രണ്ടാം മത്സരത്തില് ഇന്ത്യയ്ക്ക് സമനില


നിങ്ങളുടെ വാഹനത്തെ ചൂടിൽ നിന്ന് രക്ഷിക്കണോ? | Car Summer Car Tips\nനിങ്ങളുടെ വാഹനത്തെ ചൂടിൽ നിന്ന് രക്ഷിക്കണോ?\nറോഷ്നി March 25, 2021 07:52 AM IST\nകാറുകൾക്ക് എപ്പോഴും മഴക്കാലമായിരുന്നു വില്ലൻ. ഇപ്പോഴത്തെ കാലാവസ്ഥ വ്യതിയാനങ്ങൾമൂലം കടുത്ത ചൂടും അന്തരീക്ഷ മലിനീകരണവും വാഹനങ്ങളെ ബാധിക്കും. ചൂടിൽ നിന്നും പൊടിയിൽനിന്നും രക്ഷനേ‌ാ‌ടാന് ചില പൊടിക്കൈകൾ.\nകാറിനകത്തെ ചൂടു കുറയ്ക്കാൻവെയിലത്ത് കാർ പാർക്ക് ചെയ്തിരിക്കുമ്പോ‌ൾ ക്യാബിന് ഉൗഷ്മാവ് വളരെ കൂടുതലായിരിക്കും. ഇത് കാറിനുള്ളിൽ ആരോഗ്യത്തിനു ഹാനികരമായ വാതകങ്ങൾ ഉണ്ടാക്കുന്നതിനു കാരണമാകും. ചൂടുവായു എളുപ്പം പുറത്തുകളയുന്നതിനു കാറിന്റെ ഒരുവശത്തെ വിൻഡോ ഗ്ലാസ് താഴ്ത്തിയിടുക. എന്നിട്ട് മറുവശത്തെ ഡോർ അഞ്ചാറു തവണ തുറക്കുകയും അടയ്ക്കുകയും ചെയ്യുക. ഇങ്ങനെ ചെയ്യുമ്പോൾ ചൂടുവായു തുറന്നിട്ട വിൻഡോയിലൂടെ പുറത്തേക്കു പോകുകയും ഫ്രഷ് എയർ അകത്തെത്തുകയും ചെയ്യും. കാറിനുള്ളിലെ ചൂടിനു തെല്ല് ആശ്വാസമാകും. മേൽപറഞ്ഞതുപോലെ ചെയ്യുമ്പോള് പിൻ വിന്‍ഡോകൾ തുറന്നിടാതിരിക്കാൻ ശ്രദ്ധിക്കണം. ഫലം കുറയും.\nകടുത്ത ചൂടിൽ എസി ഒാണ് ചെയ്യുമ്പോൾ\nവേനലിൽ എസി ഇല്ലാതെ യാത്രകൾ ചിന്തിക്കാൻ പോലുമാകില്ല. കടുത്ത ചൂടിൽ എസി ഒാൺ ചെയ്യുമ്പോള് ആദ്യം കാര് സ്റ്റാർട്ട് ചെയ്ത ശേഷം എസി സ്വിച്ച് ഒാൺ ചെയ്യുക. ഒപ്പം ബ്ലോവർ സ്വിച്ച് ഒാൺ ചെയ്തു കൂട്ടി വയ്ക്കുക. അപ്പോൾ ചൂടുള്ള വായു തണുക്കും.\nഇടയ്ക്കിടെ എസി റീസർക്കുലേഷൻ മോഡ് മാറ്റി ഫ്രഷ് എയർ മോഡില് ഇ‌ടുക. റീസർക്കുലേഷൻ മോഡിൽ സ്ഥിരമായി ഇടുന്നത് ആരോഗ്യത്തിനു നന്നല്ല. കാരണം, ഇൗ മോഡിൽ അകത്തെ വായു തന്നെ കറങ്ങിക്കൊണ്ടിരിക്കുകയാണ്. കാറിനുള്ളിലെ വായുവിനു പുറമേയുള്ള വായുവുമായി സമ്പർക്കം ഉണ്ടാകുന്നില്ല. അതിനാൽ വായുവിൽ ഒാക്സിജന്റെ അളവ് കുറവായിരിക്കും. ഇടയ്ക്കിടെ ഫ്രഷ് എയർ മോഡിലേക്കിടുന്നത് കാറിനകത്തെ ഒാക്സിജൻ ലെവൽ കുറയാതിരിക്കാന് സഹായിക്കും. എസി രണ്ടുവിധമുണ്ട്.\nഒാട്ടോമാറ്റിക് എസിയും മാനുവൽ എസിയും. ഒാട്ടോമാറ്റിക് എസി ആണെങ്കിൽ കാറിനകത്തെ ഉൗഷ്മാവിന്റെ വൃതിയാനം അനുസരിച്ച് സ്വയം മോഡ് മാറിക്കോളും. മാനുവൽ എസി ആണെങ്കിൽ മോഡ് തിരിച്ചു വയ്ക്കേണ്ടിവരും. കാർ സര്‍വീസിനു നല്‍കുമ്പോൾ എസിയുടെ പ്രവര്‍ത്തനം കാര്യക്ഷമമാണെന്ന് ഉറപ്പുവരുത്തണം.\nഎസി കൂളിങ് കുറയുന്നതെന്തുകൊണ്ട്?\nഎസി മോഡ് സെറ്റ് ചെയ്തിരിക്കുന്നതു ശ്രദ്ധിക്കുക. ഫ്രഷ് എയർ മോഡ് ആണെങ്കിൽ കൂളിങ് കുറയും. പുറത്തെ വായു ഉള്ളിലേക്കെടുത്തു തണുത്തു വരാൻ സമയം എടുക്കും. ഹീറ്റർ ഒാപ്ഷൻ ഒാൺ അല്ലെന്ന് ഉറപ്പുവരുത്തണം. എന്നിട്ടും തണുപ്പു കുറവാണെങ്കിൽ എസി ഗ്യാസ് ലീക്ക് ഉണ്ടോ എന്നു നോക്കണം. എന്‍ജിൻ പരിധിയിൽ കൂടുതൽ ചൂടായിരിക്കുകയാണെങ്കിലും കൂളിങ് കുറയും. കൺസോളിലെ ടെംപറേച്ചർ ഗേജ് ശ്രദ്ധിക്കുക. എന്‍ജിന്റെ ഉൗഷ്മാവ് കൂടുതലാണെങ്കിൽ ഒാട്ടാമാറ്റിക് ആയി എസിയുെട പ്രവർത്തനം നിലയ്ക്കും. എസി പ്രവർത്തിക്കുമ്പോൾ എന്‍ജിൻ ലോഡ് കൂടുതലായിരിക്കും. അതോടൊപ്പം ബാറ്ററിക്കും ഇലക്ട്രിക്കല് വിഭാഗത്തിനും ലോഡ് ഉണ്ടാകും. അതിനാൽ കാർ കൃത്യമായി സര്‍വീസ് ന‌ടത്തി പ്രശ്നങ്ങൾ പരിഹരിക്കണം.\nഎസി ഇവാപ്പറേറ്റര് (കൂളിങ് കോയിൽ) ബ്ലോക്ക് ആയിട്ടുണ്ടോ എന്നു പരിശോധിക്കുക. പൊടി കൂടുതൽ അടിഞ്ഞാൽ ഇത് ബ്ലോക്ക് ആകും. കൂളിങ് കുറയാം. അതുപോലെതന്നെ ഒാവർ കൂളിങ് ന‌ടന്ന് ഇൗര്‍പ്പം ഉറഞ്ഞ് െഎസ് ആയും ഇവാപ്പറേറ്റർ ബ്ലോക്ക് ആകാം. എസി ഫിൽറ്റർ ബ്ലോത്ത് ആയാലും കൂളിങ്ങിനെ ബാധിക്കും ഇത്തരത്തിൽ എന്തെങ്കിലും പ്രശ്നങ്ങൾ അനുഭവപ്പെട്ടാൽ സർവീസ് സെന്ററുമായി ബന്ധപ്പെടുക. എസി സര്‍വീസ് ഏകദേശം 2500 രൂപ വരെ ചെലവു വരും( മോഡൽ അനുസരിച്ചു വിലയിൽ മാറ്റം ഉണ്ടാകും).\nഇന്റീരിയർ എപ്പോഴും ക്ലീൻ ആയിരിക്കാൻ ശ്രദ്ധിക്കണം. പൊടിയും മറ്റും അടിഞ്ഞുകൂടിയിട്ടുണ്ടെങ്കിൽ എസി ഒാൺ ചെയ്യുമ്പോൾ ഇൗ പൊടിയും എസി വെന്റിലേക്ക് ആഗീരണം ചെയ്യപ്പെടും. പൊടി കേറിയാൽ ഇവാപ്പറേഷന് യൂണിറ്റ് അടഞ്ഞുപോകും. എസി ഫിൽറ്റർ ഉപയോഗിക്കുന്നത് ഒരുപരിധിവരെ പൊടി അടിയുന്നതു തടയും. പൊടി കൂടാതെ എസി വെന്റിൽ ഇൗര്‍പ്പം ഉള്ളതിനാൽ ബാക്ടീരിയ, ഫംഗസ് തുടങ്ങിയ സൂക്ഷ്മജീവികളും ഇന്റീരിയറിൽ ഉണ്ടാകും . ഇവ പലവിധ അസുഖങ്ങൾക്കും അലർജി, വിട്ടുമാറാത്ത തുമ്മൽ എന്നിവയ്ക്കും കാരണമായേക്കാം. ഇൗര്‍പ്പം, ബാക്ടീരിയ, ഫംഗസ് തു‌ടങ്ങിയവ നീക്കംചെയ്യാന് സാനിറ്റൈസർ ചെയ്യുന്നതു നല്ലതാണ്. 1200 രൂപ ചെലവു വരും.\nദീർഘനേരം കാർ പാർക്ക് ചെയ്യുകയാണെങ്കിൽ കാര് മൂടിയി‌ടുക. ഇതെപ്പോഴും പ്രായോഗികമാകണമെന്നില്ല. എവിടെയെങ്കിലും നിർത്തിയിടുന്ന അവരസങ്ങളിൽ തുരുമ്പു കലര്‍ന്ന െവളളം, പക്ഷി കാഷ്ഠം, കറ, പൊടി, ആസിഡ് തുടങ്ങിയവ ബോഡിയിൽ വീണാൽ പെയിന്റിനു ദോഷം വരാം. ടെഫ്ളോൺ കോട്ടിങ്, പോളിമർ കോട്ടിങ് തുടങ്ങിയവ ചെയ്താൽ ഇൗ പ്രശ്നങ്ങൾ ഒരു പരിധിവരെ തടയും. ഡീലർഷിപ്പുകളിലോ അല്ലെങ്കിൽ ഇതു ചെയ്യുന്ന പ്രത്യേക ഷോപ്പുകളിലോ മാത്രം ചെയ്യിക്കുക. നല്ല ഗുണനിലവാരം ഉറപ്പുവരുത്തണം. പൊടിപിടിച്ച കാര് അതോടുകൂടി തുടയ്ക്കുന്നത് പെയിന്റിനു ഡാമേജ് വരുത്തും. ചെറിയ പോറൽ ഉണ്ടാകാനും സാധ്യതയുണ്ട്. അതിനാൽ കാർ കഴുകുമ്പോള് ശ്രദ്ധിക്കുക. പൊടി വെള്ളമൊഴിച്ചു കളഞ്ഞതിനുശേഷം സോപ്പ് സോലൂഷൻ ഉപയോഗിക്കാൻ ശ്രദ്ധിക്കുക.\nവിൻഡ് ഷീൽഡിൽ പൊടി പറ്റിയിരിക്കുമ്പോൾ നേരി‌ട്ട് വൈപ്പർ ഉപയോഗിക്കാതിരിക്കുക. ദീര്‍ഘനേരം പാർക്ക് ചെയ്യേണ്ടിവരുകയാണെങ്കിൽ വൈപ്പർ പൊക്കിവയ്ക്കുക. വൈപ്പറിലെ റബർ ഘ‌ടകം വിൻഡ് ഷീൽഡ് ഗ്ലാസുമായി സമ്പര്‍ക്കം വരുമ്പോൾ ദൃഢമാകും. പിന്നീട് വൈപ്പർ പ്രവർത്തിരപ്പിക്കുമ്പോൾ ഗ്ലാസിൽ ഉരഞ്ഞ് പാടുകൾ വരും. വിൻഡ് ഷീല്‍ഡ് ഗ്ലാസിൽ പൊടിയുണ്ടെങ്കിൽ ആദ്യം ഒരു കുപ്പി വെള്ളം ഒഴിച്ച് പൊടി നീക്കംചെയ്ത ശേഷം മാത്രം വൈപ്പർ പ്രവർത്തിപ്പിക്കുക. എപ്പോഴും വിൻഡ്ഷീൽഡ് സൊലൂഷൻ നിറച്ചുവയ്ക്കാനും ശ്രദ്ധിക്കുക.\nകാറിനുള്ളിൽ സ,ുഗന്ധം നിറയ്ക്കുന്ന എയർ ഫ്രഷ്നറുകൾ വിപണിയിൽ ധാരാളം ലാഭ്യമാണ്.എന്നാൽ ഇവ ചൂടുകാലത്ത് മു‌ട്ടൻ പണി തരാനും സാധ്യതയുണ്ട്. ഡാഷിൽ ഒട്ടിച്ചുവയ്ക്കാനാവുന്ന ജെല്ലി , വാക്സ് ടൈപ്പിലുള്ള എയർ ഫ്രഷ്നർ കാർ വെയിലത്ത് നിർത്തിയിടുമ്പോൾ ചൂടു കൂടി ഉരുകിയൊലിച്ച് ഡാഷ്ബോർഡിൽ ഡാമേജ് ഉണ്ടാകും. ഇതു വൃത്തിയാക്കുന്നത് എളുപ്പമല്ല. െമഴുകു പദാർഥങ്ങൾ സ്റ്റിയറിങ്ങിലോ മറ്റോ പറ്റിപ്പിടിച്ചു ഡാമേജ് വരാനും സാധ്യതയുണ്ട്. ഗ്യാസ്, സ്പ്ര‌െ പെര്‍ഫ്യൂം സിലിണ്ടറുകൾ കടുത്ത ചൂടിൽ പൊട്ടിത്തെറിക്കാനും സാധ്യതയുണ്ട്.\nകെയര്‍ഫുൾ എബൗട്ട് ടയർ\nമഴക്കാലത്ത് മൊട്ട ടയറുകൾ പണിതരുമെങ്കിൽ വേനലിൽ ചൂടുകൂടി ഉരഞ്ഞ് പൊട്ടിപ്പോകുന്നതാണു പ്രശ്നം. കാർ നിർമാതാക്കൾ പറയുന്ന ടയർ പ്രഷർ നിലനിർത്താൻ എപ്പോഴും ശ്രദ്ധിക്കുക. ട്യൂബ്‌ലെസ് ടയറുകളാണു നല്ലത്. ടയറിൽ നൈട്രജൻ ഗ്യാസ് നിറയ്ക്കുന്നതാണു കൂടുതൽ ഗുണകരം. സാധാരണ വായുവിൽ എല്ലാത്തരം വാതകങ്ങളും ഈർപ്പവും പൊടിയുമെല്ലാം അടങ്ങിയിട്ടുള്ളതിനാൽ പെട്ടെന്നു ചൂടാകും. ഭാരവും കൂടുതലാണ്. നൈട്രജനു ഭാരം കുറവാണ്. പെട്ടെന്നു പ്രതികരിക്കുന്ന (ഇനർട്ട് ഗ്യാസ്) വാതകമല്ല. ഓക്സീകരണം സംഭവിക്കില്ല. ഈർപ്പം ഉണ്ടാകില്ല. അതിനാൽത്തന്നെ ദീർഘകാലം നിലനിൽക്കും.\nവഴിയോരങ്ങളിൽ പാർക്കു ചെയ്തു കാത്തിരിക്കേണ്ട അവസരങ്ങളിൽ എൻജിൻ ഓഫ് ചെയ്യാതെ എസി ഓൺ ചെയ്തിരിക്കുന്ന ശീലം മിക്കവർക്കും ഉണ്ട്. കുട്ടികളെയോ പ്രായമായവരെയൊ കാറിനുള്ളിൽ തനിച്ചിരുത്തി എസി ഓൺ ചെയ്തു പോകാതിരിക്കാൻ പ്രത്യേകം ശ്രദ്ധിക്കണം. എൻജിൻ ഓണായിരിക്കുന്ന അവസരത്തിൽ അറിയാതെ ഹാൻഡ്ബ്രേക്ക് അമരുകയോ, ഗീയർ മാറുകയോ ചെയ്താൽ, കാർ നീങ്ങി അപകടങ്ങൾ സംഭവിക്കാനുള്ള സാധ്യത വളരെ കൂടുതലാണ്. ഉണങ്ങിയ പുല്ല് നിറഞ്ഞ പ്രദേശങ്ങളിൽ കാർ പാർക്ക് ചെയ്യാതിരിക്കുന്നതാണ് ഉത്തമം. ഉണങ്ങിയ പുല്ല് കാറിന്റെ ചുട്ടു പഴുത്ത സൈലന്‍സറുമായി സമ്പർക്കം വരാനിടയായാൽ തീ പിടിക്കാനുള്ള സാധ്യത വളരെ കൂടുതലായിരിക്കും. വെയിലത്തു നിർത്തിയിടുമ്പോൾ കാറിനകത്തു ഭക്ഷണ സാധനങ്ങളോ ഔഷധങ്ങളോ വയ്ക്കാതിരിക്കുക. ഊഷ്മാവിലെ വ്യതിയാനം മൂലം ഇവ ഉപയോഗശൂന്യമായി പോകാൻ സാധ്യതയുണ്ട്.\nനൈട്രജന് ഫിൽ ചെയ്യുമ്പോള്\nനൈട്രജന് നിറയ്ക്കുമ്പോൾ ടയറിലെ അന്തരീക്ഷ വായു പൂർണമായും നീക്കം ചെയ്തശേഷം നൈട്രജൻ ഫില്ലിങ് മെഷീൻ ഉപയോഗിച്ച് ഗ്യാസ് നിറയ്ക്കുക. മാസത്തിൽ ഒരിക്കല് ചെക്ക് ചെയ്താൽ മതി. ഗ്യാസ് ലീക്ക് ആകാനും സാധ്യത വളരെ കുറവാണ്. ഒരിക്കലും സാധാരണ വായുവുമായി നൈട്രജൻ മിക്സ് ചെയ്തു നിറയ്ക്കരുത് അങ്ങനെ ചെയ്താല് നൈട്രജൻ നിറയ്ക്കുന്നതിന്റെ ഗുണം ലഭിക്കില്ല.\nEnglish Summary: Car Care Tips For The Summer


ISL 2020-21: Kerala Blasters Win Against SC East Bengal - Malayalam MyKhel\n» ISL 2020-21: അവസാന മിനിറ്റില് ഗോള് വഴങ്ങി; ജയം കൈവിട്ട് ബ്ലാസ്‌റ്റേഴ്‌സ്\nPublished: Friday, January 15, 2021, 21:40 [IST]\nവാസ്‌കോ: ഐഎസ്എല്ലില് കേരള ബ്ലാസ്‌റ്റേഴ്‌സ് എഫ്‌സി - ഈസ്റ്റ് ബംഗാള് മത്സരം സമനിലയില്. രണ്ടാം പകുതിയിലെ ഇഞ്ചുറി ടൈമില് അടിച്ച ഗോളില് ഈസ്റ്റ് ബംഗാള് ബ്ലാസ്‌റ്റേഴ്‌സില് നിന്നും സമനില പിടിച്ചുവാങ്ങി. ബ്ലാസ്റ്റേഴ്‌സിനായി 64 ആം മിനിറ്റില് ജോര്‍ദന് മുറെയാണ് ആദ്യം ഗോളടിച്ചത്. മറുഭാഗത്ത് കളി തീരാന് നിമിഷങ്ങള് ബാക്കിനില്‍ക്കെ സ്‌കോട്ട് നെവില്ലിലൂടെ ഈസ്റ്റ് ബംഗാള് തിരിച്ചടിച്ചു. സമനിലയോടെ പോയിന്റ് പട്ടികയില് 10 ആം സ്ഥാനത്തേക്ക് ബ്ലാസ്‌റ്റേഴ്‌സ് കാലിടറി. സീസണില് ക്ലബിന്റെ നാലാമത്തെ സമനിലയാണ് ഇന്നത്തേത്. ഈസ്റ്റ് ബംഗാള്2ജയവും5സമനിലയും4തോല്‍വിയുമായി9ആം സ്ഥാനം കയ്യടക്കി.\nഗോള്‍രഹിതമായ ആദ്യ പകുതിയില് പന്തടക്കം കുറവായിരുന്നെങ്കിലും ബ്ലാസ്റ്റേഴ്‌സിന്റെ നിയന്ത്രണത്തിലാണ് മത്സരം മുന്നോട്ടുപോയത്. ഷോട്ടുകളുടെ എണ്ണത്തില് ഈസ്റ്റ് ബംഗാളിനെ കാഴ്ച്ചക്കാരാക്കാന് ബ്ലാസ്‌റ്റേഴ്‌സിന് സാധിച്ചു. രണ്ടാം പകുതിയില് ഗോള്‍കീപ്പര് ആല്‍ബിനോ ഗോമസിന്റെ അസിസ്റ്റില് നിന്നാണ് മത്സരത്തിന്റെ ഗതി നിര്‍ണയിച്ച ഗോള്. 64 ആം മിനിറ്റില് സ്വന്തം ബോക്‌സിനകത്ത് വെച്ച് ആല്‍ബിനോ ഗോമസ് തൊടുത്ത കിക്ക് ഈസ്റ്റ് ബംഗാളിന്റെ പ്രതിരോധക്കോട്ടയ്ക്ക് മുകളിലൂടെ മുറെയിലേക്കെത്തി. മധ്യനിരയില് നിന്നും ഓടിയെത്തിയ മുറെ പന്തിനെ കൃത്യമായി കാല്‍ക്കല് ഒതുക്കി. മുറെയെ പിടിച്ചുനിര്‍ത്താന് ഈസ്റ്റ് ബംഗാള് കിണഞ്ഞു ശ്രമിച്ചെങ്കിലും നടന്നില്ല. പന്ത് മുറെയുടെ കാലുകളില് നിന്നും വലയ്ക്കുള്ളിലേക്ക് ചെന്നുകയറി. ഈസ്റ്റ് ബംഗാള് - കേരള ബ്ലാസ്‌റ്റേഴ്‌സ് മത്സരത്തിന്റെ സംഗ്രഹം ചുവടെ കാണാം.\nപന്തടക്കം: ഈസ്റ്റ് ബംഗാള് - 65%, ബ്ലാസ്റ്റേഴ്‌സ് - 35%\nഷോട്ടുകള്: ഈസ്റ്റ് ബംഗാള് - 7, ബ്ലാസ്‌റ്റേഴ്‌സ് - 17\nഷോട്ടുകള് ലക്ഷ്യത്തില്: ഈസ്റ്റ് ബംഗാള് - 3, ബ്ലാസ്‌റ്റേഴ്‌സ് - 3\nപാസുകള്: ഈസ്റ്റ് ബംഗാള് - 491, ബ്ലാസ്റ്റേഴ്‌സ് - 258\nപാസുകളുടെ കൃത്യത: ഈസ്റ്റ് ബംഗാള് - 85%, ബ്ലാസ്റ്റേഴ്‌സ് - 72%\nഫൗളുകള്: ഈസ്റ്റ് ബംഗാള് - 10, ബ്ലാസ്റ്റേഴ്‌സ് - 10\nമഞ്ഞക്കാര്‍ഡുകള്: ഈസ്റ്റ് ബംഗാള് - 1, ബ്ലാസ്റ്റേഴ്‌സ് - 1\nചുവപ്പുക്കാര്‍ഡുകള്: ഈസ്റ്റ് ബംഗാള് - 0, ബ്ലാസ്റ്റേഴ്‌സ് - 0\nഓഫ്‌സൈഡുകള്: ഈസ്റ്റ് ബംഗാള് - 0, ബ്ലാസ്റ്റേഴ്‌സ് - 0\nകോര്‍ണറുകള്: ഈസ്റ്റ് ബംഗാള് - 4, ബ്ലാസ്‌റ്റേഴ്‌സ് - 4\n27 min ago ഇന്ത്യ vs ഇംഗ്ലണ്ട് നാലാം ടെസ്റ്റ്: എട്ട് വിക്കറ്റ് അകലെ അശ്വിനെ കാത്ത് ചരിത്ര നേട്ടം\n48 min ago IND vs ENG: ലക്ഷ്യം ജയം തന്നെ, നാലാം ടെസ്റ്റിലെ പിച്ച് എങ്ങനെ? വിശദീകരിച്ച് രഹാനെ\n2 hrs ago പന്ത് നേടി, ഐസിസിയുടെ പ്ലെയര് ഓഫ് മന്താവാന് ഇനി അശ്വിന്- ലിസ്റ്റില് ജോ റൂട്ടും\nStory first published: Friday, January 15, 2021, 21:40 [IST]


തൊഴില്‍നയം സമഗ്രവികസനം സാധ്യമാക്കും: മന്ത്രി\nFri Feb 22 2019 22:29:45 GMT+0530 (IST)\nതിരുവനന്തപുരം: തൊഴില്‍നയം സംസ്ഥാനത്തിന്റെ സമഗ്ര വികസനം സാധ്യമാക്കുമെന്ന് തൊഴില്‍മന്ത്രി ടി പി രാമകൃഷ്ണന്. തൊഴില്‍നയം മന്ത്രിസഭ അംഗീകരിച്ച പശ്ചാത്തലത്തില് നടത്തിയ വാര്‍ത്താ സമ്മേളനത്തില് സംസ്ഥാന സര്‍ക്കാരിന്റെ തൊഴില്‍നയം വിശദീകരിക്കുകയായിരുന്നു അദ്ദേഹം. കേരളം തൊഴില് സൗഹൃദ, നിക്ഷേപക സൗഹൃദ സംസ്ഥാനമായി മാറുകയാണ്. തൊഴിലും തൊഴിലവകാശങ്ങളും സംരക്ഷിച്ചും സാമൂഹികസുരക്ഷ ഉറപ്പുവരുത്തിയുമാണ് സര്‍ക്കാര് പ്രവര്‍ത്തിക്കുന്നത്. രണ്ടുവര്‍ഷം മുമ്പ് ഇന്നത്തെ സര്‍ക്കാര് അധികാരമേല്‍ക്കുമ്പോഴുണ്ടായിരുന്ന സാഹചര്യമല്ല നിലവില് കേരളത്തിലെ തൊഴില്‍മേഖലയിലുള്ളത്.\nമറ്റെല്ലാ മേഖലകളിലുമെന്നപോലെ തൊഴില്‍രംഗത്തും പ്രകടമായ മാറ്റങ്ങളും പുരോഗതിയും ദൃശ്യമാണ്. മെച്ചപ്പെട്ട തൊഴിലാളി-തൊഴിലുടമ ബന്ധം ഊട്ടിയുറപ്പിക്കുന്നതിന് സര്‍ക്കാര് മുന്‍ഗണന നല്‍കി. സാമൂഹ്യ, സാമ്പത്തിക വളര്‍ച്ചയുടെയും സമഗ്രവികസനത്തിന്റെയും സുപ്രധാന ഘടകങ്ങളില് ഒന്ന് സമാധാനപരവും സംതൃപ്തവും സദാ പ്രവര്‍ത്തനനിരതവുമായ തൊഴില്‍മേഖലയാണ്.\nതൊഴിലാളികളുടെയും തൊഴിലുടമകളുടെയും യോജിച്ച പ്രവര്‍ത്തനത്തിലൂടെയും തൊഴില്‍സൗഹൃദാന്തരീക്ഷം ശക്തിപ്പെടുത്തിയും കേരളത്തിന്റെ സമഗ്രവും സ്ഥായിയുമായ വികസനത്തില് തൊഴില്‍മേഖലയുടെ പങ്ക് ഊട്ടിയുറപ്പിക്കുക എന്ന ലക്ഷ്യത്തോടെയാണ് പുതിയ തൊഴില്‍നയത്തിന് സര്‍ക്കാര് രൂപം നല്‍കിയത്. തൊഴിലാളിവര്‍ഗ താല്‍പര്യങ്ങള് സംരക്ഷിക്കാനും സംസ്ഥാനത്തിന്റെ സമഗ്രവികസനം സാധ്യമാക്കുന്നതിനും തൊഴില്‍നയം ഊന്നല് നല്‍കുന്നുവെന്നും മന്ത്രി വ്യക്തമാക്കി.


പാലിയേക്കര ടോള് പ്ലാസ അടച്ചുപൂട്ടുന്നത് പരിഗണനയിലെന്ന് ടി.എന്.പ്രതാപന്\nദേശീയ പാത 544ലുള്ള തൃശൂര് പാലിയേക്കര ടോള് പ്ലാസ അടച്ചുപൂട്ടുന്നത് കേന്ദ്ര സര്‍ക്കാരിന്റെ പരിഗണനയിലെന്ന് ടി.എന്.പ്രതാപന് എംപി. കേന്ദ്ര റോഡ് ഗതാഗത ദേശീയപാത വകുപ്പ് മന്ത്രി നിതിന് ഗഡ്കരിയാണ് ഇക്കാര്യം അറിയിച്ചതെന്ന് എംപി ഫേസ്ബുക്ക് പോസ്റ്റില് കുറിച്ചു.\nപാലിയേക്കരയിലെ ടോള് പിരിവ് നിര്‍ത്തണമെന്ന് ആവശ്യപ്പെട്ടുകൊണ്ട് എംപി നല്‍കിയ നിവേദനം സ്വീകരിച്ചുകൊണ്ടാണ് മന്ത്രി ഇക്കാര്യം അറിയിച്ചതെന്ന് എംപി പറയുന്നു. പത്തുവര്‍ഷത്തോളമായി പ്രവര്‍ത്തിക്കുന്ന ടോള് പ്ലാസ 825 കോടി രൂപയുടെ പിരിവാണ് ലക്ഷ്യമിട്ടിരുന്നത്. എന്നാലിത് ആയിരത്തിലധികം കോടി രൂപ ഇതിനകം പിരിച്ചെടുത്തിട്ടുണ്ട്.\nപാലിയേക്കര ടോള് പ്ലാസയില് നിന്ന് 35 കിലോമീറ്റര് മാത്രം ദൂരത്തില് പന്നിയങ്കരയില് പുതിയ ടോള് തുറന്നിട്ടുണ്ട്. ആയതിനാല് മന്ത്രിയുടെ പ്രഖ്യാപനത്തെ മുന്‍നിര്‍ത്തി നേരത്തെയുണ്ടായിരുന്ന ടോള്‍പ്ലാസ അടച്ചുപൂട്ടണമെന്ന് നിവേദനത്തില് പറയുന്നതെന്ന് എംപി അറിയിച്ചു.\nതൃശൂര് ജില്ലയിലെ ദേശീയ പാത 544ലുള്ള പാലിയേക്കര ടോള് പ്ലാസ അടച്ചുപൂട്ടുന്നത് പരിഗണിക്കാമെന്ന് കേന്ദ്ര റോഡ് ഗതാഗത ദേശീയപാത വകുപ്പ് മന്ത്രി നിതിന് ഗഡ്കരി ടി.എന്.പ്രതാപന് എംപിയോട് പറഞ്ഞു. പാലിയേക്കരയിലെ ടോള് പിരിവ് നിര്‍ത്തണമെന്ന് ആവശ്യപ്പെട്ടുകൊണ്ട് എംപി നല്‍കിയ നിവേദനം സ്വീകരിച്ചുകൊണ്ടാണ് മന്ത്രി ഇക്കാര്യം അറിയിച്ചത്.\nബജറ്റ് സമ്മേളനത്തില് റോഡ് ഗതാഗതം സംബന്ധിച്ച ധനാഭ്യര്‍ത്ഥന ചര്‍ച്ചക്കിടെ 60കിലോമീറ്റര് ദൂരത്തിനിടയില് ഒരു ടോള് മാത്രമേ അനുവദിക്കൂ എന്ന മന്ത്രിയുടെ പ്രഖ്യാപനം മുന്‍നിര്‍ത്തിയാണ് പാലിയേക്കര ടോള് പ്ലാസ അടച്ചുപൂട്ടണമെന്ന ആവശ്യം വീണ്ടും ഉയര്‍ത്തിയതെന്ന് ടി.എന്.പ്രതാപന് എംപി പറഞ്ഞു.\nപത്തുവര്‍ഷത്തോളമായി പ്രവര്‍ത്തിക്കുന്ന ടോള് പ്ലാസ 825 കോടി രൂപയുടെ പിരിവാണ് ലക്ഷ്യമിട്ടിരുന്നത്. എന്നാലിത് ആയിരത്തിലധികം കോടി രൂപ ഇതിനകം പിരിച്ചെടുത്തിട്ടുണ്ട്. പാലിയേക്കര ടോള് പ്ലാസയില് നിന്ന് 35 കിലോമീറ്റര് മാത്രം ദൂരത്തില് പന്നിയങ്കരയില് പുതിയ ടോള് തുറന്നിട്ടുണ്ട്. ആയതിനാല് മന്ത്രിയുടെ പ്രഖ്യാപനത്തെ മുന്‍നിര്‍ത്തി നേരത്തെയുണ്ടായിരുന്ന ടോള്‍പ്ലാസ അടച്ചുപൂട്ടണമെന്ന് നിവേദനത്തില് പറയുന്നു.\nStory Highlights: TN Prathapan says closure of Paliyekkara toll plaza is under consideration\nRead more on: paliyekkara toll plaza | TN Prathapan MP\nടോള് നിരക്ക് കൂട്ടി; 10 മുതല് 65 രൂപ വരെ വര്‍ധനവ് Headlines\nഎഴുപതാം വയസില് അധികാര രാഷ്ട്രീയത്തില് നിന്നും വിരമിക്കും: പ്രഖ്യാപനവുമായി ടിഎന് പ്രതാപന് എംപി Headlines\n‘മറുനാടൻ മലയാളി’ അപകീർത്തിപെടുത്തുന്നു; പരാതി നൽകി ടിഎൻ പ്രതാപൻ എംപി Kerala News


ഉന്നാവോ ബലാത്സംഗം: ഒരു ഗ്രാമത്തെ ഭീതിയുടെ മുള്‍മുനയില് നിര്‍ത്തി ബിജെപി എംഎല്‍എയുടെ ഗുണ്ടകള്\n04 Jun, 2018 at 09:13 PM\nഒരു ഗ്രാമത്തെ മുഴുവന് നിശബ്ദമാക്കാനുള്ള ശ്രമമാണ് ബിജെപി എംഎല്‍എയുടെ ഗുണ്ടകള് നടത്തുന്നതെന്ന് ബലാത്സംഗത്തിന് ഇരയായ പെണ്‍കുട്ടിയുടെ ബന്ധുക്കള്\nപ്രായപൂര്‍ത്തിയാകാത്ത പെണ്‍കുട്ടിയെ ബലാത്സംഗം ചെയ്ത കേസില് ബിജെപി എംഎല്‍എ കുല്‍ദീപ് സിങ് സെന്‍ഗാര് അറസ്റ്റിലായതിന് പിന്നാലെ ഉന്നാവോയെ ഭീതിയുടെ മുള്‍മുനയില് നിര്‍ത്തി ഗുണ്ടാവിളയാട്ടം. ഒരു ഗ്രാമത്തെ മുഴുവന് നിശബ്ദമാക്കാനുള്ള ശ്രമമാണ് ബിജെപി എംഎല്‍എയുടെ ഗുണ്ടകള് നടത്തുന്നതെന്ന് ബലാത്സംഗത്തിന് ഇരയായ പെണ്‍കുട്ടിയുടെ ബന്ധുക്കള് പറഞ്ഞു.\nസംഭവത്തെക്കുറിച്ച് ഒരക്ഷരം മിണ്ടരുതെന്നാണ് സെന്‍ഗാറിന്‍റെ ഗുണ്ടകളുടെ ഭീഷണി. സെന്‍ഗാറിന്‍റെ ക്രൂരതയെ കുറിച്ച് ശബ്ദമുയര്‍ത്തിയ രണ്ട് പേരെ കാണാതായെന്നും ആരോപണമുണ്ട്. എതിര്‍ക്കുന്നവര് കടുത്ത പ്രത്യാഘാതം ഏറ്റുവാങ്ങുമെന്ന് ഭീഷണിപ്പെടുത്തിയ ഗുണ്ടകള് ചിലരോട് ഗ്രാമം വിട്ടുപോകാന് ആവശ്യപ്പെട്ടിട്ടുണ്ടെന്നും ഇരയുടെ ബന്ധുക്കള് പറഞ്ഞു.\nഉന്നാവോ ബലാത്സംഗവുമായി ബന്ധപ്പെട്ട് കഴിഞ്ഞ ദിവസമാണ് സെന്‍ഗാറിനെ സിബിഐ അറസ്റ്റ് ചെയ്തത്. പിന്നീട് കോടതി സെന്‍ഗാറിനെ ഏഴു ദിവസത്തേക്ക് സിബിഐ കസ്റ്റഡിയില് വിടുകയും ചെയ്തു. സെന്‍ഗാറിനെതിരെ പരാതി ഉയര്‍ന്നിട്ടും ഉത്തര്‍പ്രദേശ് സര്‍ക്കാരും സംസ്ഥാന പൊലീസും നടപടി സ്വീകരിക്കാത്തതിനെ തുടര്‍ന്ന് കടുത്ത വിമര്‍ശവുമായി അലഹബാദ് ഹൈക്കോടതി രംഗത്തുവന്നിരുന്നു. ഇതേത്തുടര്‍ന്ന് കേസ് സിബിഐക്ക് കൈമാറുകയായിരുന്നു. യുപി പൊലീസിനെതിരെ വ്യാപക പ്രതിഷേധമാണ് ആഞ്ഞടിച്ചത്.


റഫാലിൽ എഫ്.ഐ.ആറും സി.ബി.ഐ. അന്വേഷണവും തള്ളി കേന്ദ്രം | Rafale case\nപുതിയ തെളിവുകളൊന്നും ഹർജിക്കാർ നൽകിയില്ലെന്നും സത്യവാങ്മൂലം\nസുപ്രീംകോടതി ശരിവെച്ചുകഴിഞ്ഞ റഫാൽ ഇടപാടിൽ ഇനി കേസ് രജിസ്റ്റർ ചെയ്യലോ സി.ബി.ഐ. അന്വേഷണമോയില്ലെന്ന് കേന്ദ്രസർക്കാർ. പ്രതിരോധ മന്ത്രാലയത്തിൽനിന്നു നിയമവിരുദ്ധമായി കൈക്കലാക്കിയ ചില രഹസ്യരേഖകളല്ലാതെ പുതിയ തെളിവുകളൊന്നും ഹർജിക്കാർ നൽകിയിട്ടില്ലെന്നും സുപ്രീംകോടതിയിൽ നൽകിയ സത്യവാങ്മൂലത്തിൽ കേന്ദ്രം വ്യക്തമാക്കി.\nറഫാൽ കേസിൽ മുൻ കേന്ദ്രമന്ത്രിമാരായ യശ്വന്ത് സിൻഹ, അരുൺ ഷോരി, അഭിഭാഷകനായ പ്രശാന്ത് ഭൂഷൺ എന്നിവരുടെ പുനഃപരിശോധനാ ഹർജികൾ വിധി പറയാനായി മേയ് പത്തിന് മാറ്റിവെക്കുമ്പോൾ, കൂടുതൽ വാദങ്ങളുണ്ടെങ്കിൽ രണ്ടാഴ്ചയ്ക്കകം എഴുതിനൽകാൻ കക്ഷികൾക്ക് അനുമതി നൽകിയിരുന്നു. ഇതുപ്രകാരം ഹർജിക്കാർ കഴിഞ്ഞ ദിവസം സത്യവാങ്മൂലം നൽകി. ഇതിനുപിന്നാലെയാണ് കേന്ദ്രവും സത്യവാങ്മൂലം സമർപ്പിച്ചത്.\nഹർജിക്കാർ ആരോപിക്കുന്നതുപോലെ റഫാൽ വിമാനങ്ങൾക്ക് അമിതമായ വില നിശ്ചയിച്ചെന്ന ആരോപണം സി.എ.ജി. പരിശോധിച്ചതാണെന്ന് കേന്ദ്രം പറഞ്ഞു. റഫാൽ ഇടപാടിലെ തീരുമാനമെടുക്കൽ നടപടികൾ, വിലനിശ്ചയിക്കൽ, വിദേശപങ്കാളിയെ തിരഞ്ഞെടുക്കൽ എന്നീ വിഷയങ്ങളെല്ലാം കോടതി പ്രത്യേകം പരിശോധിച്ചശേഷമാണ് ഡിസംബർ 14-ന് വിധിപറഞ്ഞത്. അതുകൊണ്ടുതന്നെ വിധി പുനഃപരിശോധിക്കാൻ കാരണങ്ങളൊന്നുമില്ല. ഹർജിക്കാർ ചൂണ്ടിക്കാട്ടിയ രേഖകളെല്ലാംതന്നെ സി.എ.ജി.ക്ക് സമർപ്പിച്ചതാണ്. സി.എ.ജി. അതു രണ്ടു വർഷമെടുത്ത് പരിശോധിച്ചശേഷമാണ് റിപ്പോർട്ട് തയ്യാറാക്കിയത്. നേരത്തേ നിശ്ചയിച്ചതിനെക്കാൾ ആയിരം കോടി രൂപ അധികം നൽകിയാണ് വിമാനങ്ങൾ വാങ്ങുന്നതെന്ന പരാതിക്കാരുടെ ആരോപണവും സി.എ.ജി. പരിശോധിച്ചതാണ് -സത്യവാങ്മൂലത്തിൽ പറയുന്നു.\nയുദ്ധവിമാനത്തിന്റെ അടിസ്ഥാനവില 2016-ലെ വിനിമയനിരക്കു പ്രകാരം ഏകദേശം 670 കോടിയാണെന്നകാര്യം പാർലമെന്റിനെയും അറിയിച്ചതാണ്. വിമാനത്തിൽ ബന്ധപ്പെട്ട ഉപകരണങ്ങൾ, ആയുധങ്ങൾ, ഇന്ത്യയ്ക്ക് വേണ്ടിയുള്ള പ്രത്യേക സംവിധാനങ്ങൾ, പരിപാലനച്ചെലവ്, സേവനച്ചെലവ് എന്നിവ ഉൾപ്പെടാതെയാണിത്. മൊത്തത്തിലുള്ള വില നിശ്ചയിച്ചത്, ഓഡിറ്റ് അലൈൻഡ് വിലയേക്കാൾ 2.86 ശതമാനം കുറവിലാണെന്ന് സി.എ.ജി. കണ്ടെത്തിയതാണെന്നും കേന്ദ്രം അറിയിച്ചു. ഇന്ത്യയിലെ പങ്കാളിയെ കണ്ടെത്തിയതിൽ സർക്കാരിനു യാതൊരു പങ്കുമില്ലെന്നും കേന്ദ്രം ആവർത്തിച്ചു. യുദ്ധവിമാനമുണ്ടാക്കുന്ന കമ്പനിയുടെ വാണിജ്യ തീരുമാനമാണത്.\nഇരു സർക്കാരുകൾ തമ്മിലുള്ള ഇടപാടുകളെ പ്രധാനമന്ത്രിയുടെ ഓഫീസ് നിരീക്ഷിക്കുന്നതിനെ സമാന്തര വിലപേശൽ ചർച്ചയായി കാണാനാവില്ല. സുപ്രീംകോടതിയിൽ സർക്കാർ വിവരങ്ങൾ മറച്ചുവെച്ചുവെന്ന ആരോപണവും അടിസ്ഥാനരഹിതമാണെന്ന് കേന്ദ്രം അവകാശപ്പെട്ടു. ഫ്രാൻസിൽ നിന്ന് 36 യുദ്ധവിമാനങ്ങൾ വാങ്ങാനുള്ള ഇടപാട് ഇരുരാജ്യങ്ങളും സൂക്ഷ്മമായി നിരീക്ഷിച്ചുവരുന്നതാണ്. പദ്ധതി സുഗമമായി നടപ്പാക്കാൻ എല്ലാ മുൻകരുതലും എടുത്തിട്ടുണ്ട്. ഇന്ത്യൻ വ്യോമസേനാംഗങ്ങൾക്ക് ഫ്രാൻസിൽ പരിശീലനം നടന്നുവരികയാണ്. അതിനാൽ, റഫാൽ ഇടപാടിനുമേൽ കരിനിഴൽ വീഴ്ത്തുന്ന എന്ത് നടപടിയും പദ്ധതി വൈകിപ്പിക്കുകയും വ്യോമസേനയുടെ സജ്ജമാകലിനെ ബാധിക്കുകയും ചെയ്യുമെന്നും സർക്കാർ വ്യക്തമാക്കി.\nContent Highlights: Rafale case


കടകളിൽ മോഷണം; മോഷ്ടിച്ചത് ലക്ഷകണക്കിന് രൂപയുടെ സാധനങ്ങൾ | thrissur|theft\nതിരുവില്വാമല; ടൗണിലെ7കടകളുടെ ഷട്ടറുകൾ തകർത്തു മോഷണം നടത്തി. ലക്ഷക്കണക്കിനു രൂപയുടെ സാധനങ്ങൾ നഷ്ടപ്പെട്ടതായി വ്യാപാരികൾ പറയുകയുണ്ടായി. മലേശമംഗലം റോഡിലെ അശ്വനി മെഡിക്കൽസ്, ബൈ ബസാർ സൂപ്പർ മാർക്കറ്റ്, ജി.കെ. ഇലക്ട്രിക്കൽസ്, സുബ്രമണ്യ സ്റ്റോഴ്സ്, നീതി സ്റ്റോർ, കിങ്സ് മൊബൈൽസ്, ഫ്രീക്ക് മൊബൈൽസ് എന്നിവിടങ്ങളിലാണു ഷട്ടറിലെ പൂട്ട് തകർത്തു മോഷണം നടത്തിയിരിക്കുന്നത്.\nസ്ഥാപനങ്ങളുടെ ഗ്ലാസ് ഡോറുകൾ കുത്തി പൊട്ടിച്ചിട്ടുണ്ട്. റിങ്സ് മൊബൈൽസിൽ നിന്ന് മൊബൈൽ ഫോണുകളടക്കം5ലക്ഷത്തോളം രൂപയുടെ നഷ്ടമാണ് ഉണ്ടായത്. കിങ്സ് മൊബൈൽസിൽ നിന്ന് 48000 രൂപയും എഴുപതോളം മൊബൈൽ ഫോണുകളും മോഷ്ടിച്ചു. ബൈ ബസാറിൽ നിന്ന് 8000 രൂപയും സുബ്രമണ്യ സ്റ്റോറിൽ നിന്ന് 15000 രൂപയും 12000 രൂപയുടെ ഫോണുകളും നഷ്ടപ്പെട്ടതായി ഉടമകൾ പറഞ്ഞു.\nകടകളിലെ സിസി ടിവി ക്യാമറകൾ തകർത്ത നിലയിലാണെങ്കിലും സമീപത്തെ ക്യാമറകൾ പരിശോധിച്ച പൊലീസ് നാലംഗ സംഘമാണു മോഷണ പരമ്പരയ്ക്കു പിന്നിലെന്നു തിരിച്ചറിയുകയുണ്ടായി. ഇൻസ്പെക്ടർ ജെ. നിസാമുദ്ദീന്റെ നേതൃത്വത്തിൽ ഡോഗ് സ്ക്വാഡും വിരലടയാള വിദഗ്ധരും കടകളിൽ പരിശോധന നടത്തി.\nവീട് കുത്തിത്തുറന്ന് മോഷണം; സ്വർണവും പണവും കവർന്നു\nതൃശ്ശൂർ ജില്ലയിൽ പുതുതായി കോവിഡ് ബാധിച്ചവരുടെ എണ്ണം\nApr 13, 2021, 08:01 pm IST\nApr 11, 2021, 07:05 pm IST


ജുവലറി മുഴുവൻ വിറപ്പിക്കുംപോലെ ഉച്ചത്തിൽ കരഞ്ഞ് മൃദുല; വേദനയിൽ കണ്ണ് നിറഞ്ഞ് താരം; വീഡിയോ വൈറൽ - metromatinee.com Lifestyle Entertainment & Sports\nമിനിസ്ക്രീൻ പ്രേക്ഷകർക്ക് മൃദുല വിജയിയേയും യുവ കൃഷ്ണയേയും കൂടുതൽ പരിചയപ്പെടുത്തേണ്ട ആവിശ്യമില്ല. സീരിയൽ താരങ്ങൾ ഒടുവിൽ ജീവിതെത്തിലും ഒന്നിക്കുകയാണ്.\nഈ അടുത്തായിരുന്നു ഇവരുടെ വിവാഹ നിശ്ചയം കഴിഞ്ഞത്. ഉടൻ വിവാഹം ഉണ്ടാകുമെന്നാണ് റിപ്പോർട്ടുകൾ. ഈ അടുത്ത കാലത്താണ് മൃദുലയും യുവാവും ചേർന്ന് യൂട്യൂബ് ചാനൽ ആരംഭിച്ചത്. ചാനലിലൂടെ ഇവർ തങ്ങളുടെ വിശേഷങ്ങൾ ആരാധകരുമായി പങ്ക് വെക്കാറുണ്ട്\nഇപ്പൊൽ ഇതാ മൃദുല മൂക്ക് കുത്തുവാൻ പോയ വീഡിയോയാണ് പങ്ക് വെച്ചത്. വിവാഹ പർച്ചേസിനിടെ തന്റെ ഒരുപാട് നാളത്തെ ആഗ്രഹം സാധിച്ചതിന്റെ സന്തോഷത്തിലാണ് താരം.\n“ഞാൻ ഇപ്പോൾ കല്യാണ പർച്ചേസിന് വന്നിരിക്കുകയാണ്, അപ്പോഴാണ് എന്റെ ഒരുപാട് നാളത്തെ ഒരു ആഗ്രഹം സാധിക്കണം എന്ന് തോന്നിയത്. മൂക്കൊന്ന് കുത്തിയാലോ എന്നാണ് ആലോചന. ഒരുപാട് നാളായി ആഗ്രഹം ഉണ്ടായിട്ടും വേദനയോടുള്ള പേടി കൊണ്ടാണ് ഇതുവരെ ചെയ്യാത്തത്, എന്തായാലും ഇത്തവണ ഒരു കൈ നോക്കുക തന്നെ,” വിഡിയോയിൽ മൃദുല പറഞ്ഞു.\nഗൺ ഷോട്ടിന് പകരം സാധരണ രീതിയിൽ മൂക്ക് കുത്താനാണ് തന്റെ തീരുമാനം എന്ന് മൃദുല പിന്നീട് വിഡിയോയിൽ പറയുന്നു. അത്രയും നേരം ധൈര്യത്തോടെ ഇരുന്ന താരം തട്ടാനെ കണ്ടതും പേടിക്കുന്നത് വിഡിയോയിൽ കാണാം.വേദനയുണ്ടാകുമോ ചേട്ടാ, വേദന ഇല്ലാതിരിക്കാൻ സാധാരണ എന്താണ് ചെയ്യുന്നത് അങ്ങനെ കുറെ ചോദ്യങ്ങളുമായി തന്റെ പേടി തുറന്നു പറഞ്ഞു മൃദുല.\nഒരു കാലത്തു ടിക് ടോക്കിൽ വൈറലായ വീഡിയോകൾ പോലെയാണ് പിന്നെയുള്ള രംഗങ്ങൾ. തട്ടാൻ സൂചിയുമായി എത്തിയപ്പോൾ മുതൽ ടെൻഷനിലായിരുന്നു നടി. പിന്നെ വീഡിയോയുടെ തലകെട്ടുപോലെ തന്നെ ജുവലറി മുഴുവൻ വിറപ്പിക്കുംപോലെ ഉച്ചത്തിൽ കരയുന്ന മൃദുലയെ കാണാം. വേദന കൊണ്ട് കണ്ണ് നിറഞ്ഞ നടിയെ സമാധാനിപ്പിക്കുന്ന സഹോദരി പാർവതിയേയും വിഡിയോയിൽ കാണാം.\nകുറച്ചൊന്നു വേദനിച്ചു എങ്കിലും തന്റെ മുഖത്തിനു മൂക്കുത്തി നന്നായി ഇണങ്ങുന്ന എന്ന് കണ്ടു സന്തോഷത്തോടെ അവിടുന്ന് നടന്നു നീങ്ങുന്ന മൃദുലയെ ആണ് പിന്നീട് വിഡിയോയിൽ കാണുന്നത്. സംഗതി കഴിഞ്ഞോ എന്ന് ചോദിക്കുന്ന ജുവലറി ജീവനക്കാരനോട്, ‘അപ്പോൾ നിങ്ങളൊന്നും കേട്ടില്ലേ?’ എന്ന് തമാശ പറയുകയും ചെയ്യുന്നുണ്ട് താരം വീഡിയോയിൽ.\nവെളുക്കാൻ നെട്ടോട്ടത്തിൽ ; ഒടുക്കം വെളുക്കാൻ തേച്ചത് പാണ്ടാകാറാണ് പതിവ് ; ബ്യൂട്ടി ടിപ്സുമായി ഡോ .ദിവ്യ നായർ!


K.M.Basheer accident case: follow up | വഫ ഫിറോസ് രഹസ്യമൊഴി നൽകാനെത്തിയത് ഭയപ്പാടോടെ; അംഗരക്ഷകരായി 10 അംഗസംഘം; കോടതിയിൽ നിന്ന് തിരികെ പോകുമ്പോഴും അകമ്പടി; കെ.എം.ബഷീറിനെ വാഹനമിടിച്ച് കൊലപ്പെടുത്തിയ കേസിൽ വഫ രഹസ്യമൊഴി നൽകിയത് ജുഡീഷ്യൽ മജിസ്‌ട്രേറ്റ് കോടതിയിൽ; ശ്രീറാം വെങ്കിട്ടരാമന്റെ വനിതാസുഹൃത്തിനെതിരെ നിസാരവകുപ്പിട്ട് മ്യൂസിയം പൊലീസിന്റെ എഫ്‌ഐആർ; നരഹത്യക്ക് 304 ചുമത്തേണ്ടതിന് പകരമിട്ടത് 304 എ - MarunadanMalayali.com\nAugust 13, 2019 | 08:55 PM IST | Permalink\nഅഡ്വ.പി നാഗ് രാജ്\nതിരുവനന്തപുരം: കളക്ടർ ശ്രീറാം വെങ്കിട്ടരാമൻ മദ്യലഹരിയിൽ കാറിടിപ്പിച്ച് സിറാജ് ദിനപ്പത്രത്തിന്റെ ബ്യൂറോ ചീഫ് ബഷീറിനെ കാറിടിപ്പിച്ച് കൊലപ്പെടുത്തിയ കേസിൽ ശ്രീറാമിനൊപ്പം കാറിലുണ്ടായിരുന്ന പട്ടം സ്വദേശിനി വഫാ ഫിറോസിന്റെ രഹസ്യമൊഴി തിരുവനന്തപുരം അഞ്ചാം ജുഡീഷ്യൽ ഫസ്റ്റ് ക്ലാസ്സ് മജിസ്‌ട്രേട്ട് കോടതി രേഖപ്പെടുത്തി. വൈകിട്ട്4മണിക്കാരംഭിച്ച മൊഴിയെടുപ്പ് 5.15 മണിയോളം നീണ്ടു. അടച്ചിട്ട കോടതി മുറിയിൽ മജിസ്‌ട്രേട്ടും ബെഞ്ച് ക്ലാർക്കും മാത്രമാണുണ്ടായിരുന്നത്. മൊഴി മുദ്രവെച്ച കവറിൽ ചീഫ് ജുഡീഷ്യൽ മജിസ്‌ട്രേട്ട് കോടതിയിലേക്കയച്ചു.\nകോടതി മുറിക്ക് പുറത്ത് യുവതിക്കൊപ്പം പൊലീസിനെ അനുഗമിച്ച് അംഗരക്ഷകരായി 10 ഓളം യുവാക്കളും ഒരു സ്ത്രീയുമുണ്ടായിരുന്നു. മൊഴിയെടുപ്പിന് ശേഷം6അംഗ വനിതാ പൊലീസ് മ്യൂസിയം എസ് ഐക്കൊപ്പം യുവതിയെ കോടതിയിൽ നിന്നും തിരികെ കൊണ്ടു പോകവേ ഈ യുവാക്കളും അനുഗമിച്ചു. അതേ സമയം നിസ്സാര വകുപ്പിട്ടാണ് മ്യൂസിയം പൊലീസ് സംഭവത്തിൽ എഫ് ഐആർ രജിസ്റ്റർ ചെയ്തത്. നരഹത്യക്ക് ഇന്ത്യൻ ശിക്ഷാ നിയമത്തിലെ വകുപ്പ് 304 ചുമത്തേണ്ടതിന് പകരം 304 എ ആണ് ചുമത്തിയിരിക്കുന്നത്.\nആരെങ്കിലും തിരുവനന്തപുരത്ത് പാതി രാത്രി കുടുങ്ങിപ്പോയാൽ ഉടനെ ബന്ധപ്പെടാൻ മനുഷ്യ സ്‌നേഹിയായ ഒരു സ്ത്രീയുണ്ട്; അപകടശേഷം ശ്രീറാം തന്നെ വഫക്ക് വീട്ടിലേക്ക് പോവാൻ ഊബർ എടുത്തുകൊടുത്തു; മൂപ്പർക്ക് രാത്രി ഒരു മണിക്ക് ആദ്യം തന്നെ അത് പോലെ ഊബർ ടാക്‌സി വിളിച്ച് വീട്ടിൽ പോയാൽ പോരായിരുന്നോ? ആ ചോദ്യം ജിമ്മി ചോദിക്കുമെന്ന് ഞാൻ പ്രതീക്ഷിച്ചു: ശ്രീറാം വെങ്കിട്ടരാമനെ നല്ലപിള്ളയാക്കിനിറങ്ങി ഏഷ്യനെറ്റ് ന്യൂസ് വെട്ടിൽ; സോഷ്യൽ മീഡിയയിൽ കടന്നാക്രമണം; മാധ്യമ ലോകവും പ്രതിഷേധത്തിൽ\n304 സെഷൻസ് കോടതിയിൽ വിചാരണ ചെയ്യേണ്ട ഗൗരവമേറിയ കുറ്റകൃത്യമാണ്. 304 എ മജിസ്‌ട്രേട്ട് കോടതിയിൽ വിചാരണ ചെയ്യേണ്ട കേസുമാണ്. ഇത് പ്രതിയെ കേസിൽ നിന്നും ശിക്ഷയിൽ നിന്നും രക്ഷിച്ചെടുക്കാൻ വേണ്ടിയാണ്. മുമ്പ് പാറ്റൂരിൽ വച്ച് പ്രഭാത സവാരിക്ക് ഇറങ്ങിയ ചീഫ് കെമിക്കൽ ലാബിലെ ഉദ്യോഗസ്ഥ ദമ്പതികളെ ഫുട്പാത്തിലൂടെ നടക്കവേ ടാങ്കർ ലോറി ഇടിപ്പിച്ച് കൊലപ്പെടുത്തിയ കേസിൽ ഡ്രൈവർക്കെതിരെ ചുമത്തിയത് 304 ആണ്. നരഹത്യകുറ്റത്തിന് ചാർജ് ചെയ്ത ആ കേസിന്റെ വിചാരണ സെഷൻസ് കോടതിയിൽ നടന്നുവരികയാണ്. ഐ എ എസ് ലോബിയുടെ സ്വാധീനത്താലാണ് മ്യൂസിയം പൊലീസ് എഫ് ഐആറിൽ വെള്ളം ചേർത്തതെന്നാ്ണ് ആരോപണം.\nഅതിനിടെ, ശ്രീറാം വെങ്കിട്ടരാമന് കേസിൽ ആശ്വാസവിധി കിട്ടി. മുൻ സർവ്വേ ഡയറക്ടറായ ശ്രീറാം വെങ്കിട്ടരാമന്റെ ജാമ്യം റദ്ദാക്കണമെന്ന തിരുവനന്തപുരം കോടതിയുടെ ഉത്തരവ് റദ്ദാക്കണമെന്ന സർക്കാർ വാദം ഹൈക്കോടതി അംഗീകരിച്ചില്ല. കീഴ്കോടതി നിരീക്ഷണങ്ങൾ ഹൈക്കോടതിയും സർക്കാർ ശരിവച്ചു. ഇതോടെ മദ്യപിച്ചെന്ന് തെളിയിക്കാനുള്ള രക്തപരിശോധനാ ഫലം ഇല്ലാത്തത് കെഎം ബഷീർ കൊലപാതക കേസിനെ അട്ടിമറിക്കുമെന്ന് ഉറപ്പാണ്. ശ്രീറാമിന് മദ്യപരിശോധന നടക്കാത്തതുകൊണ്ട് തന്നെ കേസ് വെറുമൊരു അപകടമരണമാകുമെന്ന് ഉറപ്പാവുകയാണ്.\nതിരുവനന്തപുരം ചീഫ് ജുഡീഷ്യൽ മജിസ്ട്രേറ്റ് കോടതിയാണ് ശ്രീറാമിന് ജാമ്യം അനുവദിച്ചത്. മദ്യപിച്ച് ലക്കുകെട്ട നിലയിൽ ശ്രീറാം ഓടിച്ച വാഹനം ഇടിച്ച് മാധ്യമ പ്രവർത്തകൻ കെ.എം ബഷീറാണ് മരിച്ചത്. മദ്യപിച്ചുവെന്ന് തെളിയിക്കാൻ പ്രോസിക്യൂഷന് കഴിയാത്ത സാഹചര്യത്തിലാണ് ജാമ്യം ലഭിച്ചിട്ടുള്ളത്. ശ്രീറാം വെങ്കിട്ടരാമനെ കസ്റ്റഡിയിൽ വേണമെന്ന പൊലീസിന്റെ ആവശ്യം കോടതി തള്ളി. ജാമ്യ ഹർജി പരിഗണിക്കവെ ശ്രീറാം മദ്യപിച്ചിരുന്നോയെന്ന് കോടതി ചോദിച്ചു. മദ്യപിച്ചിരുന്നുവെന്ന് പ്രോസിക്യൂഷൻ വാദിച്ചുവെങ്കിലും തെളിവ് എന്താണെന്ന് കോടതി ആരാഞ്ഞു. മദ്യം കഴിച്ചിരുന്നില്ല എന്ന തരത്തിലുള്ള രക്ത പരിശോധനാ ഫലമാണ് കോടതിക്ക് മുന്നിലെത്തിയത്. കേസ് ഡയറിയും കോടതിയിൽ ഹാജരാക്കിയിരുന്നു.\nശക്തമായ സാക്ഷിമൊഴികൾ ഉണ്ടെന്ന് പ്രോസിക്യൂഷൻ ചൂണ്ടിക്കാട്ടിയെങ്കിലും അത് വിശ്വസനീയമായ വാദമല്ലെന്ന് കോടതി ചൂണ്ടിക്കാട്ടി. രക്ത പരിശോധന കൃത്യസമയത്ത് നടത്തുന്നതിൽ പൊലീസ് വരുത്തിയ വീഴ്ചയാണ് ശ്രീറാം വെങ്കിട്ടരാമന് സഹായകമായത്. സിസിടിവി ദൃശ്യങ്ങൾ ഇല്ല എന്നതും ഐ.എ.എസ് ഉദ്യോഗസ്ഥന് അനുകൂലമായി. രക്ത പരിശോധന ഒൻപത് മണിക്കൂറോളം വൈകിച്ചതിൽ നേരത്തെതന്നെ പൊലീസിനെതിരെ വിമർശം ഉയർന്നിരുന്നു. ഇക്കാരണത്താൽ എസ്‌ഐയെ സസ്പെൻഡ് ചെയ്തിരുന്നു. തനിക്കെതിരെ തെളിവുകൾ ഇല്ലെന്നും നരഹത്യാ കേസ് നിലനിൽക്കില്ല എന്നും ശ്രീറാം കോടതിയിൽ അവകാശപ്പെട്ടിരുന്നു. ശ്രീറാം വെങ്കിട്ടരാമന്റെ രക്ത പരിശോധന ഫലം ഹാജരാക്കണമെന്ന് ആവശ്യപ്പെട്ട തിരുവനന്തപുരത്തെ കോടതി ശ്രീറാം മദ്യപിച്ചു എന്ന് എങ്ങനെ കണ്ടെത്തിയന്നും ചോദിച്ചു. ഇതെല്ലാം ഹൈക്കോടതിയും ശരിവയ്ക്കുകയാണ്.\nശ്രീറാമിന്റെ ജാമ്യം റദ്ദാക്കണമെന്നും അന്വേഷണം തുടരുന്നെന്നുമായിരുന്നു പ്രോസിക്യൂഷൻ നിലപാട്. എന്നാൽ കേസിന്റെ തെളിവുശേഖരണത്തിലടക്കം സർക്കാരിനുണ്ടായ പിഴവ് കഴിഞ്ഞ ദിവസം തിരുനന്തപുരം കോടതി ചൂണ്ടിക്കാട്ടിയിരുന്നു. ഈ വാദങ്ങളാണ് ഇപ്പോൾ ഹൈക്കോടതിയും ശരിവയ്ക്കുന്നത്. അതേസമയം ശ്രീറാം വെങ്കിട്ടരാമൻ ഓടിച്ച വാഹനത്തിന്റെ ക്രാഷ് ഡാറ്റ റെക്കോഡർ പരിശോധിക്കും. കാർനിർമ്മാതാക്കളായ വോക്‌സ്വാഗൻ അധികൃതരോട് പരിശോധനയ്ക്ക് തലസ്ഥാനത്ത് എത്താൻ പ്രത്യേക അന്വേഷക സംഘം ആവശ്യപ്പെട്ടു. അപകടസമയത്ത് വാഹനത്തിന്റെ വേഗത ഉൾപ്പെടെയുള്ള വിവരങ്ങൾ ക്രാഡ് ഡാറ്റ റെക്കോഡർ പരിശോധിക്കുന്നതിലൂടെ വ്യക്തമാകും. ശ്രീറാമിന്റെ ഒപ്പമുണ്ടായിരുന്ന സുഹൃത്ത് വഫ ഫിറോസിന്റേതാണ് ആഡംബര കാർ. ചികിത്സയിലായിരുന്ന ശ്രീറാം തിങ്കളാഴ്ച മെഡിക്കൽ കോളേജാശുപത്രി വിട്ടു. മെഡിക്കൽ സംഘം നടത്തിയ പരിശോധനയിൽ ആരോഗ്യനില തൃപ്തികരമായതിനെ തുടർന്നാണിത്. നാലാഴ്ചത്തെ വിശ്രമം ഡോക്ടർമാർ നിർദ്ദേശിച്ചിട്ടുണ്ട്. നാലുദിവസം മുമ്പ്് തീവ്രപരിചരണ വിഭാഗത്തിൽനിന്ന് മെഡിക്കൽ ബോർഡിന്റെ പരിശോധനയിൽ ആരോഗ്യനില മെച്ചപ്പെട്ടതിനാൽ സ്റ്റെപ്പ് ഡൗൺ വാർഡിലേക്കും തുടർന്ന് പേ വാർഡിലേക്കും മാറ്റിയിരുന്നു. വൈകിട്ട് അഞ്ചരയോടെയാണ് ശ്രീറാം ആശുപത്രിയിൽനിന്നു പോയത്.\nപൊലീസ് ശേഖരിച്ച രക്തസാമ്പിളിൽ മദ്യസാന്നിധ്യം കണ്ടെത്തിയിരുന്നില്ല. അപകടം നടന്ന് ഒൻപതു മണിക്കൂറിനുശേഷമായിരുന്നു രക്തപരിശോധന. മദ്യപിച്ചിരുന്നെന്നു തെളിയിക്കാൻ പ്രോസിക്യൂഷനു കഴിയാത്തതിനാൽ തിരുവനന്തപുരം സി.ജെ.എം. കോടതി ശ്രീറാമിനു ജാമ്യമനുവദിച്ചിരുന്നു. അപകടശേഷം ജനറൽ ആശുപത്രിയിൽ എത്തിച്ചപ്പോൾ ശ്രീറാമിനു മദ്യഗന്ധം ഉണ്ടായിരുന്നെന്നു ഡ്യൂട്ടി ഡോക്ടർ റിപ്പോർട്ട് ചെയ്തിരുന്നു. എന്നിട്ടും രക്തസാമ്പിൾ പരിശോധിക്കാൻ പൊലീസ് തയാറായില്ല. അപകടത്തിൽ പരുക്കേറ്റ ശ്രീറാമിനെ ഡോക്ടർ മെഡിക്കൽ കോളജ് ആശുപത്രിയിലേക്കു റഫർ ചെയ്തെങ്കിലും പോയതു കിംസ് ആശുപത്രിയിലേക്കാണ്. അതിനു പൊലീസ് ഒത്താശചെയ്തെന്നാണ് ആരോപണം. ഇതിന് ശേഷമാണ് കള്ളക്കളികൾ നടന്നത്. ഇതോടെ രക്തത്തിൽ നിന്നും മദ്യത്തിന്റെ സാന്നിധ്യം അപ്രത്യക്ഷമായി. ഇതിന് കാരണം ഡയാലിസിസ് ആണെന്ന ആരോപണം മംഗളം പത്രം ഉന്നയിച്ചിരുന്നു.\nകിംസ് ആശുപത്രിയിൽ ശ്രീറാം വെങ്കിട്ടരാമൻ കിടന്നത് കസ്റ്റഡിയിലെ പ്രതിയായാണ്. ആദ്യ ദിവസം കിംസ് ആശുപത്രിയിൽ ഐഎഎസുകാരൻ ശ്രീറാം വെങ്കിട്ടരാമന് പൊലീസ് നൽകിയത്് സുഖ ചികിൽസയായിരുന്നു. കിംസ് സൗത്ത് ബ്ലോക്കിൽ ഒൻപതാമത്തെ നിലയിൽ 923 റൂമിലാണ് ശ്രീറാം വെങ്കിട്ടരാമൻ സുഖവാസത്തിൽ കഴിഞ്ഞത്. ഈ നിലയിലേക്ക് ഈച്ച പോലും കടക്കാത്ത സുരക്ഷയും ഒരുക്കി. ഇവിടേക്കാണ് പൊലീസ് കസ്റ്റഡിയിലെ പ്രതിയെ കാണാൻ ഐഎഎസ് അസോസിയേഷൻ നേതാവ് എത്തിയത്. അഡീഷണൽ ചീഫ് സെക്രട്ടറി റാങ്കിലെ ഉദ്യോഗസ്ഥയാണ് ഇവിടെ എത്തിയത്. കേസിൽ സംഘടനയുടെ എല്ലാ പിന്തുണയും വാഗ്ദാനം ചെയ്തു. ഇതിന് ശേഷമാണ് നാടകം കളിയുമായി പൊലീസ് ശ്രീറാം വെങ്കിട്ടരാമനെ ജയിലിലേക്ക് മാറ്റാൻ തീരുമാനിച്ചത്. ഒടുവിൽ എല്ലാം പ്രതീക്ഷിച്ചതു പോലെ നടന്നു. യുവ ഐഎഎസുകാരൻ എത്തിയത് മെഡിക്കൽ കോളേജിലും. രാജ്യം മുഴുവൻ കാശ്മീർ വിഭജനം ചർച്ചയാക്കുമ്പോൾ പതിയെ അവിടെ നിന്ന് ശ്രീറാമിനെ എസി സൗകര്യമുള്ള ഐസിയുവിലേക്കും മാറ്റി. അങ്ങനെ ശ്രീറാമിനെ ഐഎഎസ് ലോബി എല്ലാ അർത്ഥത്തിലും രക്ഷിച്ചെടുത്തു. ഇത് തന്നെയാണ് ഹൈക്കോടതിയുടെ തീരുമാനത്തിലും പ്രതിഫലിക്കുന്നത്.\nകവടിയാറിലെ ഐഎഎസ് ഇൻസ്റ്റിയൂട്ടിലാണ് ശ്രീറാം മദ്യപാന പാർട്ടി നടത്തിയത്. അവിടെ നിന്നാണ് വഫ ഫിറോസ് കാറിൽ കയറ്റിയതെന്നാണ് ആരോപണം. എന്നാൽ വഫയുടെ രഹസ്യമൊഴിയിൽ പറയുന്നത് കവടിയാറിലെ വിവേകാനന്ദ പാർക്കിൽ നിന്ന് കയറ്റിയെന്നാണ്. ഐഎഎസ് അസോസിയേഷന്റെ ക്ലബ്ബിലേക്ക് ആരോപണം എത്താതിരിക്കാനായിരുന്നു ഇതിലൂടെ ശ്രമിച്ചതെന്നാണ് ആക്ഷേപം. മ്യൂസിയത്ത് വണ്ടി ഇടിച്ച് മാധ്യമ പ്രവർത്തകനെ കൊന്നത് ഐഎഎസുകാരനെന്ന് എസ് ഐ തിരിച്ചറിഞ്ഞപ്പോൾ തന്നെ അതീവ ഗൗരവത്തോടെയുള്ള സന്ദേശം വയർലസുകളിലൂടെ പാഞ്ഞു. ഇതോടെയാണ് സിവിൽ സർവ്വീസുകാർ കരുതലുകളുമായി ഓടിയെത്തുന്നത്. ജനറൽ ആശുപത്രിയിലെ മെഡിക്കൽ പരിശോധന ഒഴിവാക്കി കിംസിലേക്ക് അതിവേഗം ശ്രീറാം പാഞ്ഞതും രക്തത്തിലെ മദ്യത്തിന്റെ അളവ് മാറ്റാനായിരുന്നു. അവിടെ എത്തിയപ്പോൾ തന്നെ ശ്രീറാം എടുത്ത മുൻകരുതലുകളാണ് ജാമ്യം കിട്ടുന്ന അവസ്ഥയിലേക്ക് കാര്യങ്ങളെത്തിക്കുന്നത്.\nമദ്യപിച്ച് വണ്ടി ഓടിച്ച് ബഷീറിനെ കൊന്നുവെന്ന കുറ്റം നിലനിൽക്കാതിരിക്കാനാണ് ഇത്. ഇതിന് വേണ്ടി കിംസിൽ എത്തിയ ശ്രീറാം ആവശ്യപ്പെട്ടത് അഞ്ച് കുപ്പി ഗ്ലൂക്കോസ് ശരീരത്തിൽ അടയ്ക്കാനാണ്. ഇതിലൂടെ രക്തശുദ്ധി അതിവേഗം വരുന്നുവെന്ന് ഉറപ്പാക്കി. ഡ്രിപ്പിനൊപ്പം മരുന്നും കഴിച്ചുവെന്നാണ് സൂചന. ഇതിന് മുമ്പ് രക്തസാമ്പികൾ എടുക്കുന്നില്ലെന്ന് ശ്രീറാം ഉറപ്പാക്കിയതാണ് അതി നിർണ്ണായകമായത്. മെഡിക്കൽ റിപ്പോർട്ടില്ലാതെ ആർക്കും ആരും മദ്യപിച്ചുവെന്ന് തെളിയിക്കാനാകില്ല. നിലത്ത് കാലുറയ്ക്കാതെ ശ്രീറാമിനെ സ്പോട്ടിൽ കണ്ടവരുണ്ട്. മദ്യത്തിന്റെ മണം മൂക്കിലെത്തിയെന്ന് ജനറൽ ആശുപത്രിയിലെ ഡോക്ടറും കുറിപ്പടിയിൽ കുറിച്ചു. എന്നാൽ ഇതൊന്നും മദ്യപാനം തെളിയിക്കാൻ പോന്ന തെളിവുകളല്ല. അതിന് ശാസ്ത്രീയ പരിശോധന അനിവാര്യമാണ്. ഇത് പൊലീസ് ചെയ്തില്ലെന്ന് മാത്രമല്ല മദ്യാംശം ഇല്ലാതാക്കാൻ പ്രതിയെ സഹായിക്കുകയും ചെയ്തു.\nകവടിയാറിലെ ഐഎഎസ് ഇൻസ്റ്റിയൂട്ടിലാണ് ശ്രീറാം മദ്യപാന പാർട്ടി നടത്തിയത്. അവിടെ നിന്നാണ് വഫ ഫിറോസ് കാറിൽ കയറ്റിയതെന്നാണ് ആരോപണം. എന്നാൽ വഫയുടെ രഹസ്യമൊഴിയിൽ പറയുന്നത് കവടിയാറിലെ വിവേകാനന്ദ പാർക്കിൽ നിന്ന് കയറ്റിയെന്നാണ്. ഐഎഎസ് അസോസിയേഷന്റെ ക്ലബ്ബിലേക്ക് ആരോപണം എത്താതിരിക്കാനായിരുന്നു ഇതിലൂടെ ശ്രമിച്ചതെന്നാണ് ആക്ഷേപം. മ്യൂസിയത്ത് വണ്ടി ഇടിച്ച് മാധ്യമ പ്രവർത്തകനെ കൊന്നത് ഐഎഎസുകാരനെന്ന് എസ് ഐ തിരിച്ചറിഞ്ഞപ്പോൾ തന്നെ അതീവ ഗൗരവത്തോടെയുള്ള സന്ദേശം വയർലസുകളിലൂടെ പാഞ്ഞു. ഇതോടെയാണ് സിവിൽ സർവ്വീസുകാർ കരുതലുകളുമായി ഓടിയെത്തുന്നത്. ജനറൽ ആശുപത്രിയിലെ മെഡിക്കൽ പരിശോധന ഒഴിവാക്കി കിംസിലേക്ക് അതിവേഗം ശ്രീറാം പാഞ്ഞതും രക്തത്തിലെ മദ്യത്തിന്റെ അളവ് മാറ്റാനായിരുന്നു. അവിടെ എത്തിയപ്പോൾ തന്നെ ശ്രീറാം എടുത്ത മുൻകരുതലുകളാണ് ഇപ്പോൾ ജാമ്യം കിട്ടുന്ന അവസ്ഥയിലേക്ക് കാര്യങ്ങളെത്തിച്ചത്.\nമഹാമാരിയെ ചെറുക്കുന്നതിന്റ പേരിൽ ജീവൻ പൊലിയാൻ പാടില്ല; അതിർത്തി മണ്ണിട്ട് അടച്ച കർണാടകത്തിന്റെ നിലപാടിനെ വിമർശിച്ച് കേരളാ ഹൈക്കോടതി; നാളെ കർണാടകയുടെ അഡ്വക്കേറ്റ് ജനറലിനെ വീഡിയോ കോൺഫറൻസ് വഴി ഹൈക്കോടതി കേൾക്കും; വിഷയത്തിൽ പ്രധാനമന്ത്രി നരേന്ദ്ര മോദിയുടെ അടക്കം ഇടപെടൽ സംസ്ഥാന സർക്കാർ ആവശ്യപ്പെട്ടെന്ന് കേരളം ഹൈക്കോടതിയിൽ\nസസ്‌പെൻഷൻ ഉത്തരവ് പിൻവലിക്കാൻ കാരണം കാണുന്നില്ല; ഒരാളുടെ പ്രവൃത്തി പൊതുസമൂഹത്തിന് ഭീഷണിയാവാതെ സുരക്ഷ ഉറപ്പാക്കേണ്ട ഉത്തരവാദിത്വം തങ്ങൾക്കുണ്ടെന്ന് ഹൈക്കോടതി; സിവിൽ തർക്കങ്ങളിൽ ഭീഷണി മുഴക്കി കമ്മീഷൻ അടിച്ച തൊടുപുഴ മുൻ സിഐ എൻ.ജി.ശ്രീമോന് തിരിച്ചടി; ഹർജി തള്ളിയതിനൊപ്പം ശ്രീമോനെതിരായ പുതിയ ഹർജി മെയ് 20 ന് പരിഗണിക്കാനും ഉത്തരവ്\nകോവിഡ് ഭീതിയിൽ സുപ്രീംകോടതി അടച്ചിടും; നാളെ മുതൽ ഇനി ഒരു ഉത്തവുണ്ടാകുന്നത് വരെ പരമോന്നത കോടതിയിൽ വാദം കേൾക്കില്ല; അടിയന്തര പ്രാധാന്യമുള്ള കേസുകൾ ജഡ്ജിമാർ വീട്ടിലിരുന്നും വീഡിയോ കോൺഫറൻസ് വഴിയും പരിഗണിക്കും; ഹൈക്കോടതിയും ഏപ്രിൽ എട്ടു വരെ അടച്ചിടും; ഹേബിയസ് കോർപസ് പോലുള്ള അടിയന്തര ഹരജികൾ ആഴ്ചയിൽ രണ്ടു ദിവസം പരിഗണിക്കും\nസ്വന്തം സഹോദരിയുടെ പ്രായപൂർത്തിയാകാത്ത മകളെ പീഡിപ്പിച്ചത് പലതവണ; പതിനൊന്നുകാരിയെ പീഡിപ്പിച്ചതിന് റിമാൻഡിലായ യുവാവിന് ജാമ്യം നിഷേധിച്ച് പോക്‌സോ കോടതി\nപതിനേഴുകാരിയെ ബലാത്സംഗം ചെയ്തത് ഓട്ടോയിൽ കയറ്റി ലോഡ്ജിൽ എത്തിച്ച്; പീഡനശേഷം സ്വർണമാല ഊരിവാങ്ങിയത് ഭീഷണിപ്പെടുത്തിയും; നിസാറിന്റെ ജാമ്യാപേക്ഷ തള്ളി മഞ്ചേരി പോക്സോ സ്പെഷ്യൽ കോടതി\n'എന്റെ ഭർത്താവ് നിരപരാധിയാണ്..അദ്ദേഹത്തിന്റെ വിധവയായി എനിക്ക് കഴിയേണ്ട; അദ്ദേഹത്തെ തൂക്കിക്കൊല്ലും മുമ്പ് എനിക്ക് വിവാഹ മോചനം അനുവദിക്കണം': ഔറംഗബാദിലെ കുടുംബ കോടതിയിൽ വിവാഹമോചന ഹർജിയുമായി അക്ഷയ് കുമാർ സിങ്ങിന്റെ ഭാര്യ പുനീത; ശിക്ഷ നടപ്പാക്കുന്നത് സ്റ്റേ ചെയ്യണമെന്ന് ആവശ്യപ്പെട്ട് മുകേഷ് സിങ് പട്യാല ഹൗസ് കോടതിയിൽ; നിർഭയ കേസിൽ വധശിക്ഷ വൈകിക്കാൻ പുതിയ തന്ത്രങ്ങളുമായി പ്രതികൾ\nവാളയാറിലെ ആ സഹോദരിമാർക്ക് നീതി ലഭിക്കുമോ? വിട്ടയച്ച പ്രതികളെ അറസ്റ്റ് ചെയ്തു ജാമ്യത്തിൽ വിടണമെന്ന് ഹൈക്കോടതി: ഹൈക്കോടതി നിർദ്ദേശം ലഭിച്ചതിന് പിന്നാലെ രണ്ട് പ്രതികളെ കരുതൽ തടങ്കലിലാക്കി പോക്‌സോ കോടതി: 13കാരിയുടെയും ഒമ്പതു വയസ്സുകാരിയുടെയും തൂങ്ങി മരണത്തിൽ വിചാരണ വീണ്ടും തുടരും\nചോര മരവിക്കുന്ന ക്രൂരകൃത്യം ചെയ്തവർ തൂക്കുകയറിൽ നിന്നും രക്ഷപെടാനുള്ള ശ്രമങ്ങൾക്കായി ഉപയോഗിച്ചത് നിയമം അനുശാസിക്കുന്ന എല്ലാ പഴുതുകളും; കൊടും ക്രിമിനലുകൾക്കുള്ള മരണ സമയം മാറ്റിയെഴുതിയത് നാല് തവണയും; എല്ലാ വഴികളും അടഞ്ഞ നരാധമന്മാരുടെ അന്ത്യം കുറിക്കുക വെള്ളിയാഴ്‌ച്ച പുലർച്ചെ അഞ്ച് മുപ്പതിനും; നിർഭയ കേസിലെ നാല് പ്രതികളെയും തൂക്കിലേറ്റാൻ നടപടികളുമായി തിഹാർ ജയിൽ അധികൃതർ


കോട്ടയത്ത് ടോക്കണില്ലാതെ മദ്യവിൽപ്പന; കണ്ണൂരിൽ ക്വാറന്റൈൻ കേന്ദ്രമായ ഹോട്ടലിലെ ബാർ തുറന്നു | liquor sale without tocken in kottayam kannur quarantine center hotel opens bar\nകോട്ടയത്ത് ടോക്കണില്ലാതെ മദ്യവിൽപ്പന; കണ്ണൂരിൽ ക്വാറന്റൈൻ കേന്ദ്രമായ ഹോട്ടലിലെ ബാർ തുറന്നു\nസാമൂഹിക അകലം പോലും പാലിക്കാതെ നിരവധി പേരാണ് ബാങ്കിന് മുന്നിൽ ക്യൂവിൽ നിൽക്കുന്നതെന്ന് അന്വേഷണത്തിൽ വ്യക്തമായി\nThiruvananthapuram, First Published May 29, 2020, 2:40 PM IST\nകണ്ണൂർ/കോട്ടയം: മദ്യവിൽപ്പനയ്ക്ക് സർക്കാർ വ്യക്തമായ ക്രമീകരണം ഏർപ്പെടുത്തിയിരുന്നെങ്കിലും ഇത് പാലിക്കപ്പെടുന്നില്ല. കണ്ണൂരിൽ കൊവിഡിന്റെ ക്വാറന്റൈൻ കേന്ദ്രമായ ഹോട്ടലിന്റെ ബാർ തുറന്നു. കോട്ടയത്ത് ടോക്കണില്ലാതെയും മദ്യം വിൽക്കുന്നു.\nകോട്ടയം നഗരത്തിലെ ബാറിലാണ് അനധികൃത മദ്യ വിൽപ്പന തകൃതിയായി നടക്കുന്നത്. സാമൂഹിക അകലം പോലും പാലിക്കാതെ നിരവധി പേരാണ് ബാങ്കിന് മുന്നിൽ ക്യൂവിൽ നിൽക്കുന്നതെന്ന് അന്വേഷണത്തിൽ വ്യക്തമായി. കോട്ടയത്തെ അഞ്ജലി പാർക്ക് ബാർ ഹോട്ടലിലാണ് കച്ചവടം നടന്നത്. ടോക്കണില്ലാതെ ക്യൂവിൽ നിൽക്കുന്നവരോട് ആരെങ്കിലും ചോദിച്ചാൽ ടോക്കണുണ്ടെന്ന് പറയണമെന്ന് ഹോട്ടൽ ജീവനക്കാർ നിർദ്ദേശം നൽകി. ഏഷ്യാനെറ്റ് ന്യൂസ് വാർത്ത നൽകിയതോടെ എക്സൈസ് സംഘം ബാറിലെത്തി. വിൽപ്പന നിർത്തിയ ഉദ്യോഗസ്ഥർ സ്റ്റോക്കുകൾ പരിശോധിക്കുകയാണ്.\nഅതേസമയം കണ്ണൂരിൽ ക്വാറന്റീൻ കേന്ദ്രമായ ഹോട്ടലിന്റെ ബാർ തുറന്നത് വിവാദമായി. കണ്ണൂർ സ്കൈ പാലസ് ഹോട്ടലിൽ നിന്നാണ് മദ്യം വിതരണം ചെയ്യുന്നത്. കൊവിഡ് ഡ്യൂട്ടിയിലുണ്ടായിരുന്നവരെ പാർപ്പിച്ചിരിക്കുന്ന ഹോട്ടലാണിത്. ജില്ലാ കളക്ടർ ബാർ തുറക്കാൻ അനുവാദം നൽകിയെന്നാണ് ബാറുടമ പറയുന്നത്. ഡപ്യൂട്ടി കമ്മീഷണറുടെയും ഡിഎംഒയുടെയും ശുപാർശ പ്രകാരം ശാരീരിക അകലം പാലിച്ചുകൊണ്ടാണ് മദ്യം വിതരണം ചെയ്യുന്നതെന്ന് ജില്ലാ കളക്ടർ ടിവി സുഭാഷ് പറഞ്ഞു.\nLast Updated May 29, 2020, 2:48 PM IST\nBar in Kerala\nകണ്ണൂരിലെ ബാർ ഹോട്ടൽ\nസ്ത്രീ സുരക്ഷയ്ക്കായി 'കാതോര്‍ത്ത്' പോര്‍ട്ടല്: പ്രശ്‌നങ്ങള് നേരിട്ട് കേട്ട് മന്ത്രി വീണാ ജോര്‍ജ്


കഴിഞ്ഞ പത്തിരുപതു കൊല്ലമായി പാര്‍ട്ടി പ്രവര്‍ത്തനവുമായി നടന്ന സഖാവ് പിണറായി വിജയന് ചിരിക്കാതെ ബലം പിടിച്ചു നടക്കുകയായിരുന്നു. പെരുമാറ്റ രീതികള്‍ക്കെല്ലാം അനാവശ്യമായ ഒരു മസിലു പിടുത്തം. 'ധാര്‍ഷ്യ' ഭാവം മുഖത്തു മുദ്ര വെച്ചപോലെ! എന്നാല് സെക്രട്ടറി പദത്തില് നിന്നും, മുഖ്യമന്ത്രി കസേരയിലേക്കു ഇരിപ്പിടം മാറ്റിയ പിണറായി, അന്നു തുടങ്ങിയ ചിരി, പിന്നീട് നിര്‍ത്തിയിട്ടേയില്ല. പത്രക്കാരോടും പ്രവര്‍ത്തകരോടുമെല്ലാം മൃദുല സമീപനം അത്യാവശ്യം തമാശകള് പറയുവാനും, മറ്റുള്ളവരുടെ കസൃതിചോദ്യങ്ങള് ആസ്വദിയ്ക്കുവാനും പിണറായി പിശുക്കൊന്നും കാണിക്കുന്നില്ല.\nതുടക്കത്തിലുള്ള തീരുമാനങ്ങള് നല്ലതു തന്നെ! അച്ചുമാമ്മന്് ഇതൊന്നും അത്ര രസിക്കുന്നില്ലെന്ന് ആ മുഖഭാവം കണ്ടാലറിയാം. ചിരിയും കളിയും മാറി. വാര്‍ദ്ധക്യം വന്നു കയറി. തന്നെ മുന്നില് നിര്‍ത്തിയാണു ഇടതുപക്ഷം ഇത്രയും സീറ്റുകള് നേടിയതെന്ന് മറ്റാരേക്കാളും നന്നായി അദ്ദേഹത്തിനറിയാം. തന്നെ തരം താഴ്ത്തി കളിയാക്കാനായി 'കാസ്‌ട്രോ' എന്നൊരു പേരും നല്‍കി വേലിക്കകത്തിരുത്തുവാനുള്ള അണിയറ നീക്കത്തെ, യെച്ചൂരിയുടെ പോക്കറ്റില് ഒരു ഇംഗ്ലീഷ് കുറിപ്പു തിരുകിക്കയറ്റി, സമര്‍ത്ഥമായി തടയിട്ടു. ഡിമാന്റുകള് വളരെ ലളിതം. പാര്‍ട്ടിയുടെ കാരണവരു പദവി. ക്യാബിനറ്റ് റാങ്ക്, വൈസ്രോയി ബംഗ്ലാവ്, കാറ്, പരിവാരങ്ങള്, ആനവട്ടം, വെഞ്ചാമരം. ഇതൊന്നും അമ്മാവന്റെ ആവശ്യങ്ങളായിരുന്നില്ല, മറിച്ച് അരുമമകന് അരുണ്‍കുമാറിന് അര്‍മാദിക്കുവാന് വേണ്ടി, മകന് തന്നെ ഒരുക്കിയ കെണിയായിരുന്നുവെന്ന് പൊതുജനം എന്ന കഴുതകള്‍ക്ക് പെട്ടെന്നു മനസ്സിലായി.\nയെച്ചൂരി മൗനം പാലിച്ച് അച്ചുമാമ്മന്റെ മാനം കാത്തു. മകന് പതിവുപോലെ മൗനം മറയാക്കി. പ്രായം കൂടുന്നത് ഒരു കുറവില്ലെങ്കിലും, ഒരു പ്രകൃതി നിയമമാണ്. ശരീരത്തിനും മനസ്സിനും ആരോഗ്യത്തിനും സംഭവിക്കുന്ന തേയ്മാനം ഒരു സത്യം. അ്‌ദ്ദേഹത്തിനു അര്‍ഹിക്കുന്ന പദവയും ബഹുമാനവും നല്‍കണമെന്ന കാര്യത്തില് തര്‍ക്കമൊന്നുമില്ല. നിയസഭയിലിരുന്നു സ്ഥിരമായി പിണറായിക്കു പാര പണിയില്ലെന്നു പ്രതീക്ഷിയ്ക്കാം. 'തന്റെ സ്വന്തം ആളെന്നു' പറഞ്ഞു പണം പിടുങ്ങുന്ന ശിങ്കിടികള് ഇനി മുഖ്യമന്ത്രിയുടെ ഓഫീസില് കയറി നിരങ്ങില്ല. ജോപ്പനും, കോപ്പനും, ജിക്കുവും, ചിക്കുവും, ഗണ്‍മോനുമെല്ലാം ഔട്ട്. സമുദായ നേതാക്കന്മാരുടെ ഔദാര്യമൊന്നും തിരഞ്ഞെടുപ്പില് സ്വീകരിക്കാതിരുന്നതുകൊണ്ട് അവരെയെല്ലാം ഒരു നിശ്ചിത അതിര്‍ത്തിയ്ക്കപ്പുറത്തു നിര്‍ത്താം. മന്ത്രിമാരുടെ നിയമനത്തിലും പിണറായി എടുത്ത തീരുമാനങ്ങള് വിവേകപൂര്‍വ്വമാണ്.\nവിവരവും വിദ്യാഭ്യാസവുമുള്ളവരാണു മിക്കവരും. എപ്പോള് വേണമെങ്കിലും പെയ്തിറങ്ങാവുന്ന അഴിമതിയുടെ കാര്‍മേഘങ്ങള് ഇവര്‍ക്കു മുകളിലില്ല. സ്വന്തക്കാരേയും ബന്ധക്കാരേയും പേഴ്‌സണല് സ്റ്റാഫില് നിയമിക്കരുതെന്നുള്ള നിര്‍ദ്ദേശവുമുണ്ട്. പോലീസ് തലപ്പത്തു നടന്ന അഴിച്ചു പണിക്ക് ഒരു സ്‌പെഷ്യല് സല്യൂട്ട്. ജനങ്ങള്‍ക്ക് ഉപകാരപ്രദമായ ഓരോ നല്ല തീരുമാനങ്ങള് നടപ്പിലാക്കുവാന് ശ്രമിക്കുമ്പോഴെല്ലാം, യാതൊരു മനഃസ്സാക്ഷിയുമില്ലാതെ യു.ഡി.എഫ്. സര്‍ക്കാര് തട്ടിക്കളിച്ച കൊമ്പന്‍മീശക്കാരന് ഋഷിരാജ് സിംഗിനു ഉത്തരവാദിത്വമുള്ള ഉന്നതപദവിയാണു നല്‍കുന്നത്. വിജിലന്‍സ് വിഭാഗത്തിന്റെ പൂര്‍ണ്ണ ചുമതല ജേക്കബ് തോമസിനു നല്‍കിയത് യുഡിഎഫ് അഴിമതി വീരന്മാരോടു ചെയ്ത കൊലചതിയായിപ്പോയി.\nപോലീസ് കെട്ടിടങ്ങളുടെ പണിയിലേക്കു തരം താഴ്ത്തപ്പെട്ട അദ്ദേഹം, അര്‍ഹതയുള്ളവര്‍ക്കു 'പണി' കൊടുക്കുമെന്നാണ് പറഞ്ഞിരിക്കുന്നത്. മുന് ബാറുമന്ത്രി കെ. ബാബുവിന്റെ കാര്യം കട്ടപ്പൊക. മഞ്ഞളാംകുഴി അലിയും ഒന്നു സൂക്ഷിക്കുന്നതു നല്ലത്. പാലയുടെ മാണിക്യം മാണിസാറിനു വലിയ പണി കിട്ടുകയില്ലെന്നു പ്രതീക്ഷിയ്ക്കാം. സിപിഐ പിണങ്ങിപ്പോയാല് ആ വിടവു നികത്തുവാന് ഒരു സ്‌പെയര് ടൈം വേണമല്ലോ!അഴിമതി വീരന്മാരുടേയും, ബന്ധുക്കളുടേയും, ബിനാമികളുടേയും വീടുകള് ഇനി വിജിലന്‍സ് പൊളിച്ചടുക്കും എന്നുള്ള കാര്യത്തില് സംശയം വേണ്ടാ!\nനിദ്രാവിഹീനമല്ലോ ഇനിയുള്ള അവരുടെ രാവുകള്' വലിയ വലിയ പ്രതീക്ഷകള് നല്‍കിയിട്ട് അതെല്ലാം അച്ചുമാമ്മന്റെ മുന്നാര് ദൗത്യം പോലെയാക്കിത്തീര്‍ന്നാല് പുലികളെല്ലാം വീണ്ടും എലികളാകും. ചിരിക്കുന്ന പിണറായി ഞങ്ങള്‍ക്കിഷ്ടമാണ്. ചിരിച്ചു ചിരിചചു വാഗ്ദാനങ്ങള് എല്ലാം പാഴ് വാക്കുകളായാല് ജനം ചിരിക്കും. താങ്കളെ പരിഹസിച്ച് വെറുതെ ഞങ്ങളേക്കൊണ്ടു ചിരിപ്പിക്കല്ലേ! 'പറയുന്നതെല്ലാം പ്രവര്‍ത്തിക്കുമെന്നും, പ്രവര്‍ത്തിക്കുന്നതു മാത്രമേ പറയുകയുള്ളെന്നും'- പ്രതിജ്ഞയെടുത്തിരിക്കുന്ന മുഖ്യമന്ത്രി പിണറായി വിജയനും, അദ്ദേഹത്തിന്റെ സര്‍ക്കാരിനും വിജയാശംസകള്.